LIETUVOS RESPUBLIKOS ŪKIO MINISTRO

Į S A K Y M A S

DĖL GAIRIŲ PAREIŠKĖJAMS gauti paramą pagal 2009–2014 m. Norvegijos finansinio mechanizmo žaliosios pramonės Inovacijų programos PARTNERYSTĖS PROJEKTŲ schemą patvirtinimo

2013 m. birželio 4 d. Nr. 4-506

Vilnius

Vadovaudamasis Lietuvos Respublikos Vyriausybės 2012 m. sausio 18 d. nutarimo Nr. 57 „Dėl 2009–2014 m. Europos ekonominės erdvės ir Norvegijos finansinių mechanizmų administravimo Lietuvoje“ (Žin., 2012, Nr. 10-393) 2.5 punktu ir Institucijų, atsakingų už 2009–2014 m. Europos ekonominės erdvės ir Norvegijos finansinių mechanizmų valdymą ir kontrolę Lietuvoje, funkcijų aprašo, patvirtinto Lietuvos Respublikos finansų ministro 2012 m. balandžio 11 d. įsakymu Nr. 1K-135 (Žin., 2012, Nr. 44-2179; 2013, Nr. 13-629), 13.8 punktu,

t v i r t i n u Gaires pareiškėjams gauti paramą pagal 2009–2014 m. Norvegijos finansinio mechanizmo Žaliosios pramonės inovacijų programos Partnerystės projektų schemą (pridedama).

Teisingumo ministras,

laikinai einantis ūkio ministro pareigas	Juozas Bernatonis

SUDERINTA

viešosios įstaigos Centrinės projektų valdymo agentūros

2013-05-02 raštu Nr. 2013/2-4504

PATVIRTINTA

Lietuvos Respublikos ūkio ministro

2013 m. birželio 4 d. įsakymu Nr. 4-506

GAIRĖS PAREIŠKĖJAMS gauti paramą pagal 2009–2014 m. Norvegijos finansinio mechanizmo žaliosios pramonės Inovacijų programos PARTNERYSTĖS PROJEKTŲ schemą

I. BENDROSIOS NUOSTATOS

1. Gairės pareiškėjams gauti paramą pagal 2009–2014 m. Norvegijos finansinio mechanizmo Žaliosios pramonės inovacijų programos Partnerystės projektų schemą (toliau – Gairės) parengtos vadovaujantis 2009–2014 m. Norvegijos finansinio mechanizmo įgyvendinimo reglamentu, patvirtintu 2011 m. vasario 11 d. Norvegijos Karalystės užsienio reikalų ministerijos (toliau – Norvegijos mechanizmo įgyvendinimo reglamentas), ir 2009–2014 m. Europos ekonominės erdvės ir Norvegijos finansinių mechanizmų, programų ir projektų finansavimo ir įgyvendinimo taisyklėmis, patvirtintomis Lietuvos Respublikos finansų ministro 2012 m. balandžio 11 d. įsakymu Nr. 1K-135 (Žin., 2012, Nr. 44-2179; 2013, Nr. 13-629) (toliau – Administravimo taisyklės).

2. Gairės skirtos pareiškėjams, partneriams ir institucijoms, kurios atliks projektų vertinimą ir atranką. 2009–2014 m. Norvegijos finansinio mechanizmo ir bendrojo finansavimo lėšos (toliau – finansavimas), skiriamos 2009–2014 m. Norvegijos finansinio mechanizmo Žaliosios pramonės inovacijų programos (toliau – Programa) Partnerystės projektų schemai (toliau – Schema) įgyvendinti, yra valstybės pagalba.

3. Gairės nustato finansavimo teikimo sąlygas, kurios atitinka 2008 m. rugpjūčio 6 d. Komisijos reglamento (EB) Nr. 800/2008, skelbiančio tam tikrų rūšių pagalbą suderinama su bendrąja rinka taikant Sutarties 87 ir 88 straipsnius (Bendrasis bendrosios išimties reglamentas) (OL 2008 L 214, p. 3) (toliau – Komisijos reglamentas Nr. 800/2008), 1 skyriaus, 2 skyriaus 13, 30 ir 31 straipsnių nuostatas, 2006 m. gruodžio 15 d. Komisijos reglamento (EB) Nr. 1998/2006 dėl Sutarties 87 ir 88 straipsnių taikymo de minimis pagalbai (OL 2006 L 379, p. 5) (toliau – Komisijos reglamentas Nr. 1998/2006) nuostatas ir yra suderinamos su bendrąja rinka.

4. Teikiamo finansavimo forma yra negrąžintina subsidija (dotacija), teikiama nominaliąja verte.

5. Schemos biudžetas siekia 22 918 422,68 Lt (dvidešimt du milijonus devynis šimtus aštuoniolika tūkstančių keturis šimtus dvidešimt du litus 68 ct), iš kurių 19 480 659,27 Lt (devyniolika milijonų keturi šimtai aštuoniasdešimt tūkstančių šeši šimtai penkiasdešimt devyni litai 27 ct) yra 2009–2014 m. Norvegijos finansinio mechanizmo lėšos ir 3 437 763,40 Lt (trys milijonai keturi šimtai trisdešimt septyni tūkstančiai septyni šimtai šešiasdešimt trys litai 40 ct) – Lietuvos Respublikos bendrojo finansavimo lėšos. Finansavimas yra skiriamas iš Lietuvos Respublikos ūkio ministerijos programos (ūkio plėtra ir konkurencingumo didinimas) lėšų. Projektai atrenkami konkurso būdu.

6. Gairėse vartojamos sąvokos:

Aplinkosaugos technologijos – tai technologijos, padedančios mažinti žaliavų poreikį, suvartojamos energijos ir išmetamų teršalų kiekį, leidžiančios išgauti vertingus šalutinius produktus ir išsprendžiančios atliekų šalinimo problemas, taip pat skatinančios ekologinį, ekonominį efektyvumą, padedančios taikyti aplinkosaugos vadybos sistemas bei padarančios gamybos procesus švaresnius.

Asociacija – taip, kaip apibrėžta Lietuvos Respublikos asociacijų įstatyme (Žin., 2004, Nr. 25-745).

Didelė įmonė – tai privatus juridinis asmuo, neatitinkantis labai mažos, mažos arba vidutinės įmonės apibrėžimo.

Inovatyvi technologija – komerciškai pritaikyta, pateikiant ją rinkai ar įdiegiant įmonės veikloje, nauja ar reikšmingai patobulinta technologija.

Labai maža įmonė – taip, kaip apibrėžta Lietuvos Respublikos smulkiojo ir vidutinio verslo plėtros įstatyme (Žin., 1998, Nr. 109-2993; 2007, Nr. 132-5354).

Klasteris – tai juridinių asmenų grupė (veikianti kaip įmonė ar asociacija), kurią sieja bendri ekonominiai interesai dalyvaujant konkretaus (-čių) produkto (-ų) vertės kūrimo grandinėje.

Maža įmonė – taip, kaip apibrėžta Lietuvos Respublikos smulkiojo ir vidutinio verslo plėtros įstatyme.

Moksliniai tyrimai – taip, kaip apibrėžta Komisijos reglamento Nr. 800/2008 30 straipsnyje „pramoniniai tyrimai“ ir Lietuvos Respublikos mokslo ir studijų įstatyme (Žin., 2009, Nr. 54-2140) „taikomieji moksliniai tyrimai“.

Mokslo ir studijų institucija – taip, kaip apibrėžta Lietuvos Respublikos mokslo ir studijų įstatyme, o Lietuvos Respublikoje neregistruota mokslo ir studijų institucija turi atitikti Komisijos reglamento Nr. 800/2008 30 straipsnio 1 punkte pateiktą sąvoką „mokslinių tyrimų organizacija“.

Nematerialusis turtas – materialios formos neturintis nepiniginis turtas, kuriuo privatus juridinis asmuo disponuoja, kurį naudodamas tikisi gauti tiesioginės ir (arba) netiesioginės ekonominės naudos ir kurio vertė yra ne mažesnė už privataus juridinio asmens nusistatytą minimalią nematerialiojo turto vertę.

Personalas, vykdantis mokslinių tyrimų ir technologinės plėtros veiklas (toliau – personalas, vykdantis MTTP veiklas) – pareiškėjo ar partnerio projektui vykdyti (ne administruoti) įdarbinti arba paskirti mokslininkai, inžinieriai, technikai pagal Lietuvos profesijų klasifikatoriaus LPK 2012, patvirtinto Lietuvos Respublikos ūkio ministro 2013 m. kovo 6 d. įsakymu Nr. 4-171 (Žin., 2013, Nr. 30-1492), kodų pozicijas, prasidedančias skaičiais 2 ir 3.

Poveikio aplinkai vertinimas – planuojamos ūkinės veiklos galimo poveikio aplinkai nustatymas, apibūdinimas ir įvertinimas, atliekamas Lietuvos Respublikos teisės aktų nustatyta tvarka.

Smulkiojo ir vidutinio verslo subjektas (toliau – SVV subjektas) – privatus juridinis asmuo, atitinkantis labai mažos, mažos ar vidutinės įmonės statusą.

Technologija – įrankių, mechanizmų, techninių priemonių, gebėjimų, sistemų ar organizacinių metodų praktinio pritaikymo būdas, naudojamas materialiam (produktas, medžiaga, įrenginys ar pan.) ar nematerialiam (elektros energija, šilumos energija ar pan.) objektui sukurti.

Technologinė plėtra – taip, kaip apibrėžta Komisijos reglamento Nr. 800/2008 30 straipsnyje „bandomoji taikomoji veikla“ ir Lietuvos Respublikos mokslo ir studijų įstatyme „eksperimentinė (socialinė, kultūrinė) plėtra“.

Technologinis procesas – nuosekliai atliekamų technologinių operacijų seka, kurių rezultatas – pagamintas produktas.

Vidiniai inžineriniai tinklai – šiose Gairėse suprantami kaip statinio statybos sklype ir pačiame statinyje nutiesti vandentiekio, nuotekų šalinimo, šilumos, dujų ir kiti vamzdynai, ventiliacijos sistemos, elektros ir nuotolinio ryšio (telekomunikacijų) linijos su jų maitinimo šaltiniais ir įrenginiais, kurie yra tiesiogiai susiję su projekto įgyvendinimu ir pagal Lietuvos Respublikos teisės aktus gali būti pareiškėjo nuosavybe.

Vidutinė įmonė – taip, kaip apibrėžta Lietuvos Respublikos smulkiojo ir vidutinio verslo plėtros įstatyme.

Žalioji pramonė – tai pramonė, kurioje veikiantys juridiniai asmenys savo ūkinėje veikloje taiko darnaus vystymosi principus: efektyviai naudoja neatsinaujinančius gamtos išteklius, plėtoja atsinaujinančių gamtos išteklių naudojimą, mažina technologinių procesų ir gaminių neigiamą poveikį aplinkai per visą jų gyvavimo ciklą, taiko aplinkosaugos vadybos sistemas ir tausojantį vartojimą.

Kitos Gairėse vartojamos sąvokos atitinka Lietuvos Respublikos Vyriausybės 2012 m. sausio 18 d. nutarime Nr. 57 „Dėl 2009–2014 m. Europos ekonominės erdvės ir Norvegijos finansinių mechanizmų administravimo Lietuvoje“ (Žin., 2012, Nr. 10-393), Institucijų, atsakingų už 2009–2014 m. Europos ekonominės erdvės ir Norvegijos finansinių mechanizmų valdymą ir kontrolę Lietuvoje, funkcijų apraše, patvirtintame Lietuvos Respublikos finansų ministro 2012 m. balandžio 11 d. įsakymu Nr. 1K-135, Administravimo taisyklėse, Komisijos reglamente Nr. 800/2008, Komisijos reglamente Nr. 1998/2006 ir kituose teisės aktuose vartojamas sąvokas.

II. sChemos TIKSLAS ir remiamos veiklos

7. Schema prisideda prie Programos tikslo didinti aplinkai palankių įmonių konkurencingumą, įskaitant žaliųjų sprendimų taikymą esamose tradicinės gamybos įmonėse, pasitelkiant žaliąsias inovacijas ir verslumą. Programa skatina aktyvesnį Lietuvos Respublikos ir Norvegijos Karalystės verslo įmonių ir organizacijų bei mokslo ir studijų institucijų bendradarbiavimą, įgyvendinant bendrus verslo projektus.

8. Pagal Gaires Schemos lėšomis bus finansuojamos projektų veiklos, susijusios su:

8.1. naujų aplinkosaugos technologijų sukūrimu, jų diegimu ar pateikimu į rinką;

8.2. esamų technologinių procesų reikšmingu patobulinimu, siekiant sumažinti jų poveikį aplinkai ir (arba) padidinti gamtos išteklių panaudojimo efektyvumą, jų pateikimu į rinką;

8.3. naujų inovatyvių aplinkosaugos technologijų įsigijimu ir diegimu.

9. Schemos lėšomis finansavimas bus teikiamas Lietuvos rinkos mastu inovatyvioms technologijoms ar technologiniams procesams.

10. Naujos aplinkosaugos technologijos arba reikšmingai patobulinti technologiniai procesai turi būti sukurti (pagaminti) ir (arba) skirti naudoti ekonominėse veiklose, nurodytose Ekonominės veiklos rūšių klasifikatoriaus (EVRK 2 red.), patvirtinto Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 (Žin., 2007, Nr. 119-4877) (toliau – EVRK 2 red.), C (išskyrus klases 11.01–11.06, 12.00 ir 20.14), D, E, J sekcijose ir H 49 skyriuje.

11. Projektų įgyvendinimo sėkmė bus matuojama Programos įgyvendinimo stebėsenos rodikliais, nurodytais Gairių 12 ir 13 punktuose.

12. Schemai taikomas Programos produkto rodiklis – įgyvendinti projektai, kurių rezultatas – sukurtos ar įsigytos ir įdiegtos ar pateiktos į rinką naujos aplinkosaugos technologijos ar reikšmingai patobulinti esami technologiniai procesai (skaičius).

13. Schemai taikomi Programos rezultato rodikliai (be pareiškėjui privalomo rezultato rodiklio, nurodyto Gairių 13.1 punkte, būtina pasirinkti vieną iš rezultato rodiklių, pateiktų Gairių 13.2–13.6 punktuose):

13.1. pritraukta privačių investicijų (mln. litų);

13.2. sukurtos ir įdiegtos naujos aplinkosaugos technologijos (skaičius);

13.3. sukurtos ir pateiktos į rinką naujos aplinkosaugos technologijos (skaičius);

13.4. reikšmingai patobulinti ir įdiegti esami technologiniai procesai, leidžiantys sumažinti jų poveikį aplinkai ir (arba) padidinti gamtos išteklių panaudojimo efektyvumą (skaičius);

13.5. reikšmingai patobulinti ir pateikti į rinką esami technologiniai procesai, leidžiantys sumažinti jų poveikį aplinkai ir (arba) padidinti gamtos išteklių panaudojimo efektyvumą (skaičius);

13.6. įsigyta ir įdiegta naujų inovatyvių aplinkosaugos technologijų (skaičius).

14. Schemai priskirtų Programos įgyvendinimo stebėsenos rodiklių skaičiavimo metodika pateikiama Gairių 5 priede.

III. TINKAMI PAREIŠKĖJAI IR Projekto PARTNERIAI

15. Tinkamas pareiškėjas yra SVV subjektas, įregistruotas Lietuvos Respublikos juridinių asmenų registre ne mažiau kaip vienus metus iki Gairių įsigaliojimo dienos ir atitinkantis visus Tinkamumo finansuoti vertinimo metodikos (Gairių 2 priedas) 1 ir 2 punktuose, išskyrus 1.1.1.5 ir 1.1.1.6 punktus, išvardytus reikalavimus.

16. Pareiškėjas projektą įgyvendinti turi su partneriu (-iais), kuris (-ie) yra juridinis (-iai) asmuo (-enys) (įmonė, mokslo ir studijų institucija, asociacija ar klasteris), registruotas (-i) Norvegijos Karalystėje pagal šios valstybės teisės aktus, kurio (-ių) veikla glaudžiai susijusi su žaliosios pramonės inovacijomis ir kuris atitinka visus Gairių 2 priedo 1 punkte, išskyrus 1.1.1.2–1.1.1.4 punktus, išvardytus reikalavimus.

17. Projekte taip pat gali dalyvauti partneris (-iai), nepretenduojantis (-ys) gauti finansavimo, kuris (-ie) yra juridinis (-iai) asmuo (-enys) (įmonė ar mokslo ir studijų institucija), registruotas (-i) Lietuvos Respublikos juridinių asmenų registre arba Norvegijos Karalystėje pagal šios valstybės teisės aktus ir atitinkantis visus Gairių 2 priedo 1.1.1.1, 1.1.1.2, 1.1.1.5, 1.1.3.1–1.1.3.4, 1.1.3.6–1.1.3.9 punktuose išvardytus reikalavimus. Pagal Gaires toks partneris gali tik prisidėti prie projekto finansavimo ir pretenduoti į projekto rezultatus proporcingai savo indėliui.

18. Pareiškėjas ir (ar) partneris (-iai), priskiriamas SVV subjektui ir registruotas Lietuvos Respublikos juridinių asmenų registre, teikdami paraišką dėl projekto finansavimo pagal Schemą (toliau – paraiška), privalo pateikti smulkiojo ir vidutinio verslo subjekto statuso deklaraciją, kurios forma patvirtinta Lietuvos Respublikos ūkio ministro 2008 m. kovo 26 d. įsakymu Nr. 4-119 (Žin., 2008, Nr. 36-1298). Norvegijos Karalystėje registruotas partneris (-iai), priskiriamas SVV subjektui, turi pateikti Norvegijos Karalystės teisės aktus atitinkančią smulkiojo ir vidutinio verslo subjekto deklaraciją. Jeigu partneris yra priskiriamas didelės įmonės kategorijai arba nepriklausomai nuo savo statuso projektą nusprendžia įgyvendinti kaip didelė įmonė, smulkiojo ir vidutinio verslo subjekto deklaracijos neteikia.

19. Pareiškėjas ir partneris (-iai), teikdami paraišką, turi pateikti galiojančios, anglų kalba parengtos, jungtinės veiklos (partnerystės) sutarties kopiją.

20. Jungtinės veiklos (partnerystės) sutartis turi būti pasirašyta pareiškėjo ir visų projekto partnerių.

21. Jungtinės veiklos (partnerystės) sutartyje turi būti aptartos šios sąlygos:

21.1. pareiškėjui ir partneriui (-iams) atstovaujantys asmenys;

21.2. šios sutarties tikslas, užduočių, įgyvendinant projektą, pasiskirstymas pareiškėjui ir partneriui (-iams);

21.3. projekto išsamus biudžetas (Gairių 7 priedas), partnerio (-ių) patirtų išlaidų tinkamumas finansuoti ir jų apmokėjimas, netinkamų finansuoti išlaidų paskirstymas pareiškėjui ir partneriui (-iams) ir jų apmokėjimas, nuostatos dėl netiesioginių išlaidų ir jų apskaičiavimo metodas;

21.4. valiutos keitimo taisyklės;

21.5. šalių įsipareigojimai ir teisės projekto atžvilgiu (kiekvienos šalies finansinis ir dalykinis indėlis į projektą, teisės į bendrai sukurtą ar įgytą turtą, įskaitant intelektinę nuosavybę, projekto rezultatai ir kita) ir šalių atsakomybė, taip pat įsipareigojimai laikytis pagrindinių geros partnerystės praktikos taisyklių, nurodytų Gairių 22–24 punktuose;

21.6. nuostata, kad projekto partneris (-iai) privalo sudaryti sąlygas tikrinti ir audituoti projekto ir su projektu susijusius dokumentus institucijoms, turinčioms teisę tai daryti įgyvendinant Programą;

21.7. nuostatos dėl ginčų sprendimo.

22. Visi partneriai turi būti perskaitę paraišką ir raštu su ja susipažinę.

23. Projekto įgyvendinimo metu pareiškėjas privalo reguliariai konsultuotis su partneriu (-iais) ir nuolat jį (juos) informuoti apie projekto įgyvendinimo eigą.

24. Pareiškėjas visiems partneriams privalo persiųsti visų viešajai įstaigai Centrinei projektų valdymo agentūrai (toliau – CPVA) teikiamų ataskaitų kopijas.

25. Jungtinės veiklos (partnerystės) sutartį galima keisti iki ir po projekto įgyvendinimo sutarties sudarymo su sąlyga, kad pakeitimas neturėtų ar nebūtų turėjęs esminės įtakos atliekant projekto vertinimą ir (ar) priimant sprendimą dėl projekto finansavimo ir neprieštarautų Administravimo taisyklių ir Gairių nuostatoms. Jungtinės veiklos (partnerystės) sutarties pakeitimai turi būti suderinti su CPVA.

26. Pareiškėjas ir partneris (-iai), kurio (-ių) projektui skiriamas finansavimas, pirkimus, įgyvendindami projektą, turi atlikti vadovaudamiesi Lietuvos Respublikos viešųjų pirkimų įstatymu (Žin., 1996, Nr. 84-2000; 2006, Nr. 4-102) ar Juridinių asmenų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų, įgyvendinant 2009–2014 m. Europos ekonominės erdvės ir Norvegijos finansinių mechanizmų projektus, vykdymo ir priežiūros tvarkos aprašu, patvirtintu Lietuvos Respublikos finansų ministro 2012 m. balandžio 11 d. įsakymu Nr. 1K-135 (toliau – Juridinių asmenų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo ir priežiūros tvarkos aprašas). Partneriai, kurie yra juridiniai asmenys, registruoti Norvegijos Karalystėje, pirkimus projekte vykdo vadovaudamiesi Norvegijos Karalystės teisės aktų nuostatomis. Įtraukti partnerį (-ius) į projektą, siekiant išvengti viešųjų pirkimų, yra neleistina.

27. Pareiškėjas pagal atskirą kvietimą gali pateikti tik vieną paraišką. Jeigu pareiškėjas pateiks daugiau nei vieną paraišką, vertinama bus tik pirmoji (pagal jos pateikimo datą ir laiką) pateikta paraiška, o visos kitos paraiškos bus atmetamos ir grąžinamos pareiškėjui.

28. Galimybė partneriui teikti paraišką kartu su pareiškėju vienam projektui įgyvendinti neužkerta kelio partneriui (-iams) pateikti paraišką su kitu pareiškėju kitiems projektams įgyvendinti.

29. Partneris (-iai) dalyvauja įgyvendinant projektą ir naudojasi jo rezultatais arba produktais, tačiau už tinkamą projekto įgyvendinimą, koordinavimą ir lėšų panaudojimą atsakingas yra pareiškėjas. Jei projektui skiriamas finansavimas, projekto įgyvendinimo sutartis sudaroma su pareiškėju, kuris nuo projekto įgyvendinimo sutarties įsigaliojimo dienos tampa projekto vykdytoju.

30. Maksimalus partnerių skaičius projekte nėra ribojamas, tačiau pareiškėjas partneriu (-iais) turi pasirinkti tik tą (tuos) juridinį (-ius) asmenį (-is), kuris (-ie) įneš realų indėlį vykdant projekto veiklas, aktyviai naudosis projekto metu sukurtais rezultatais. Pareiškėjas privalo įvertinti partnerio būtinumą projekte ir su tuo susijusius valdymo sunkumus.

IV. PROJEKTŲ REIKALAVIMAI

31. Projektas tinkamas įgyvendinti pagal Schemą, jei:

31.1. atitinka Programos tikslą ir vykdo bent vieną iš pagal Schemą finansuojamų projektų veiklų, nurodytų Gairių 8 punkte;

31.2. pagrindinės projekto veiklos (arba didžioji jų dalis) fiziškai vykdomos Lietuvos Respublikos teritorijoje, o jeigu tai nėra įmanoma dėl projekto specifikos ir veiklos pobūdžio ir veikla (-os) yra vykdoma (-os) už Lietuvos Respublikos ribų, tuomet vykdomos (-ų) veiklos (-ų) metu sukurti rezultatai, produktai ir nauda (o jei įmanoma atskirti jų dalis, – proporcinga finansavimo įnašui) naudojami pareiškėjo ir (ar) partnerio (-ių) veikloje Lietuvos Respublikoje;

31.3. jo rezultatas naudojamas pareiškėjo ir (ar) partnerio (-ių) veikloje mažiausiai 5 metus nuo projekto įgyvendinimo pabaigos;

31.4. projekto veiklos pradėtos įgyvendinti ne vėliau kaip per 3 mėnesius nuo projekto įgyvendinimo sutarties įsigaliojimo dienos;

31.5. įgyvendintas ne trumpiau kaip per 12 mėnesių ir ne ilgiau kaip iki Administravimo taisyklių 126 punkte nustatytos datos. Šis terminas išimtiniais atvejais gali būti pratęstas projekto įgyvendinimo sutartyje nustatyta tvarka. Visos projekto veiklos turi būti baigtos įgyvendinti ir galutinis mokėjimo prašymas turi būti pateiktas iki Administravimo taisyklių 282 punkte nustatytos datos;

31.6. paraiškoje prašomo skirti finansavimo dydis yra ne mažesnis kaip 690 560,00 Lt (šeši šimtai devyniasdešimt tūkstančių penki šimtai šešiasdešimt litų) ir neviršija 3 452 800,00 Lt (trijų milijonų keturių šimtų penkiasdešimt dviejų tūkstančių aštuonių šimtų litų);

31.7. projekto veiklos pradėtos įgyvendinti ne anksčiau nei nuo paraiškos registravimo CPVA dienos. Tačiau projekto išlaidos nuo paraiškos registravimo dienos iki finansavimo skyrimo, t. y. projekto įgyvendinimo sutarties įsigaliojimo datos, nėra finansuojamos ir yra padengiamos paties pareiškėjo ir (ar) partnerio (-ių). Jeigu projektas, kuriam prašoma finansavimo, pradedamas įgyvendinti iki paraiškos registravimo dienos, visas projektas tampa netinkamas ir jam finansavimas neskiriamas;

31.8. projektas parengtas atsižvelgiant į gero valdymo (socialiai ar kitaip atskirtų arba diferencijuotų visuomenės grupių galimybės naudotis tokiomis pačiomis teisėmis), darnaus vystymosi (ekonomikos, socialinės plėtros ir aplinkos apsaugos tikslų derinimas, atkreipiant dėmesį į daugialypę jų tarpusavio priklausomybę ir numatomus įgyvendinimo padarinius) ir lyčių lygybės (moterų ir vyrų lygių galimybių užtikrinimas ir bet kokios diskriminacijos etninės ar rasinės priklausomybės, amžiaus, negalios, seksualinės orientacijos, tikėjimo ar įsitikinimo pagrindu panaikinimas) principus. Projekto poveikis šiems principams negali būti neigiamas. Projekte turi būti skatinamas darnaus vystymosi principo įgyvendinimas;

31.9. atitinka visus bendruosius ir specialiuosius projektų atitikties projektų atrankos kriterijus, nustatytus Gairių 2 priede, ir siekia atitikti specialiuosius prioritetinius projektų atrankos kriterijus, nustatytus Gairių 3 priede.

32. Kartu su paraiška turi būti pateiktas anglų kalba parengtas, ekonomiškai pagrįstas verslo planas, kuriame pateikta informacija pagrindžia projekto reikalingumą ir finansavimo poreikį ir kuris parengtas pagal rekomendacijas, nurodytas CPVA interneto svetainėje www.cpva.lt.

33. Jei verslo planas nėra pateiktas kartu su paraiška, paraiška administracinės atitikties ir tinkamumo finansuoti vertinimo metu yra iš karto atmetama.

34. Projektas ir projekto veiklos negali būti finansuotos ar finansuojamos bei suteikus finansavimą teikiamos finansuoti iš kitų programų, finansuojamų valstybės biudžeto, Europos Sąjungos ir kitos tarptautinės paramos lėšomis, jei dėl to projekto ar jo dalies tinkamos finansuoti išlaidos gali būti finansuotos kelis kartus.

V. TINKAMŲ FINANSUOTI PROJEKTO IŠLAIDŲ IR FINANSAVIMO DYDŽIO REIKALAVIMAI

I. TINKAMOS IR NETINKAMOS FINANSUOTI IŠLAIDOS

35. Tinkamomis finansuoti projekto išlaidomis laikomos išlaidos, atitinkančios Norvegijos mechanizmo įgyvendinimo reglamento, Administravimo taisyklių ir Gairių reikalavimus. Išlaidų tinkamumo finansuoti laikotarpis įgyvendinant projektą pagal Schemą yra nuo projekto įgyvendinimo sutarties įsigaliojimo dienos iki projekto veiklų įgyvendinimo pabaigos. Visos projektų, kuriems įgyvendinti skiriamas finansavimas, veiklos turi būti įvykdytos, visi projekto išlaidas pateisinantys dokumentai turi būti išrašyti ir visos išlaidos apmokėtos išlaidų tinkamumo finansuoti laikotarpiu.

36. Išimtiniais atvejais išlaidos, kurioms sąskaita buvo išrašyta paskutinį išlaidų tinkamumo finansuoti laikotarpio mėnesį, yra taip pat laikomos tinkamomis, jei projekto išlaidas pagrindžianti sąskaita apmokama per 30 dienų nuo išlaidų tinkamumo finansuoti laikotarpio pabaigos.

37. Partnerio (-ių) padarytos išlaidos, atitinkančios Gairių 35 ir 36 punktuose nurodytas sąlygas, projektui įgyvendinti yra tinkamos finansuoti išlaidos, bet jas kompensuoja projekto vykdytojas. Finansavimą, skirtą projektui įgyvendinti, tiesiogiai gauna tik projekto vykdytojas, kuris atsiskaito su partneriais. Partneriai tiesiogiai finansavimo lėšų negauna. Finansavimo intensyvumas partneriams yra stebimas ir patikrinamas gavus mokėjimo prašymą.

38. Projekto vykdytojas privalo partneriams skirtą finansavimo sumą pervesti per 5 darbo dienas nuo lėšų gavimo. Projekto vykdytojas negali naudoti partneriui (-iams) skirto finansavimo.

39. Pagal Schemą tinkamos finansuoti išlaidos nurodytos lentelėje.

Lentelė.

Eil. Nr.	Išlaidų kategorija, išlaidų eilutė (atitinka Administravimo taisyklių 9 priedo 10 punkte nurodytų išlaidų eilės numerius ir pavadinimus)	Tinkamos finansuoti išlaidos
1.	2. Nekilnojamojo turto įsigijimas	Išlaidos, susijusios su tiesioginėms projekto veikloms vykdyti reikalingo nekilnojamo turto įsigijimo išlaidomis. Šios išlaidos negali viršyti 10 procentų projekto tinkamų finansuoti išlaidų.
2.	3. Statyba, rekonstravimas, remontas ir kiti darbai:
2.1.	3.1. Statyba, rekonstravimas ir kapitalinis remontas	Išlaidos, susijusios su tiesioginėms projekto veikloms vykdyti reikalingų vidinių inžinerinių tinklų įrengimo, pastatų statybos, rekonstravimo, kapitalinio ir paprastojo remonto, tiesiogiai susijusio su projekto veiklomis, išlaidomis. Šios išlaidos negali viršyti 10 procentų projekto tinkamų finansuoti išlaidų.
3.	4. Įranga, įrenginiai ir kitas turtas:
3.1.	4.4. Patentai / licencijos / prekių ženklai	Išlaidos, susijusios su mokslinių tyrimų ir technologinės plėtros (toliau – MTTP) paslaugų išlaidomis, techninių žinių ir išradimų patentų arba teisių pagal licencijos sutartį įsigijimo išlaidomis, jei pirkta iš išorinių šaltinių už rinkos kainas, pagal nesusijusių šalių sudarytą sandorį, kai nėra jokių susijusių slapto susitarimo elementų.
3.2.	4.5. Kita	Išlaidos, susijusios su tiesioginėms projekto veikloms vykdyti reikalingų mašinų, įrangos, aparatūros ir įrenginių įsigijimo, finansinės išperkamosios nuomos (lizingo) išlaidomis, jei jie yra būtina ir neatsiejama dalis (komponentas) naujos aplinkosaugos technologijos ar reikšmingai patobulinto esamo technologinio proceso, kuris yra vykdomo projekto rezultatas. Finansinės išperkamosios nuomos laikotarpis negali būti ilgesnis nei projekto įgyvendinimo laikotarpis.
3.3.	4.5. Kita	Tiesioginėms projekto veikloms vykdyti reikalingų įrangos, aparatūros ir įrenginių, kurie naudojami projekto veikloms, bet nėra naujos aplinkosaugos technologijos ar reikšmingai patobulinto esamo technologinio proceso neatsiejama dalis (komponentas), nusidėvėjimo (amortizacijos) sąnaudos, apskaičiuotos pagal projekto vykdytojo ar partnerio patvirtintus nusidėvėjimo (amortizacijos) normatyvus, parengtus remiantis Lietuvos Respublikos ar Norvegijos Karalystės teisės aktais.
3.4.	4.5. Kita	Išlaidos, susijusiomis su tiesioginėms projekto veikloms vykdyti reikalingų prietaisų ir įrankių įsigijimo išlaidomis. Jei prietaisų ir įrankių eksploatavimo laikotarpis yra ilgesnis negu projekto įgyvendinimo trukmė, finansavimas skiriamas tik padengti nusidėvėjimo (amortizacijos) sąnaudas, apskaičiuotas pagal projekto vykdytojo ar partnerio patvirtintus nusidėvėjimo (amortizacijos) normatyvus, parengtus remiantis Lietuvos Respublikos ar Norvegijos Karalystės teisės aktais.
3.5.	4.5. Kita	Išlaidos, susijusios su projekto MTTP veikloms vykdyti reikalingų priemonių ir įrangos įsigijimo išlaidomis, kuri naudojama projekte per visą jo vykdymo laikotarpį. Jei šios įrangos ir priemonių eksploatavimo laikotarpis yra ilgesnis negu projekto įgyvendinimo trukmė, finansavimas skiriamas tik padengti nusidėvėjimo (amortizacijos) sąnaudas, apskaičiuotas pagal projekto vykdytojo ar projekto partnerio patvirtintus nusidėvėjimo (amortizacijos) normatyvus, parengtus remiantis Lietuvos Respublikos ar Norvegijos Karalystės teisės aktais.
3.6.	4.5. Kita	Išlaidos, susijusios su projekto MTTP veikloms įgyvendinti reikalingų medžiagų, mažaverčio inventoriaus, atsargų ir produktų, priskiriamų trumpalaikiam turtui, tiesiogiai naudojamų mokslinių tyrimų veikloje, įsigijimo išlaidomis.
4.	5. Paslaugos:
4.1.	5.2. Techninės, projekto vykdymo priežiūros ir panašios paslaugos	Projekto įrangos montavimo ir derinimo, technologinio proceso derinimo, technologijos naudojimo instrukcijos rengimo, technologijų sertifikavimo paslaugų pirkimo išlaidos.
4.2.	5.2. Techninės, projekto vykdymo priežiūros ir panašios paslaugos	Išlaidos, susijusios su prisijungimo prie vidinių inžinerinių tinklų paslaugų pirkimu.
4.3.	5.4. Kita	Išlaidos, susijusios su vien tik projekto MTTP veikloms naudojamų konsultavimo ir lygiaverčių paslaugų įsigijimu.
4.4.	5.4. Kita	Darbuotojų, vykdančių projektą, specialiojo mokymo, susijusio su technologijų diegimu ir naudojimu, organizavimo paslaugų pirkimo išlaidos. Šios išlaidos negali viršyti 10 procentų projekto tinkamų finansuoti išlaidų.
4.5.	5.4. Kita	Išlaidos, susijusios su naujos ar reikšmingai patobulintos technologijos pateikimu į rinką – specializuotų paslaugų pirkimu (lankstinukų ir kitos dalomosios medžiagos rengimas, vertimas, maketavimas, spausdinimas), stendo prekybos mugėse vietos nuoma (iki 25 kvadratinių metrų), stendo gamyba, parodos dalyvio (pareiškėjo) mokesčiu, kaičiųjų nuorodų internete sukūrimu, elektroniniais naujienlaiškiais. Šios išlaidos negali viršyti 10 procentų projekto tinkamų finansuoti išlaidų.
5.	7. Projekto administravimas ir vykdymas:
5.1.	7.1. Darbo užmokestis projektą administruojantiems ir vykdantiems asmenims ir komandiruočių išlaidos	Išlaidos, susijusios su projektą administruojančių darbuotojų darbo užmokesčiu ir su darbo santykiais susijusiais darbdavio įsipareigojimais, apskaičiuotais Lietuvos Respublikos ar Norvegijos Karalystės teisės aktų nustatyta tvarka, jei tai atitinka įprastą projekto vykdytojo ar projekto parnerio taikomą darbo užmokesčio apskaičiavimo tvarką.
5.2.	7.1. Darbo užmokestis projektą administruojantiems ir vykdantiems asmenims ir komandiruočių išlaidos	Išlaidos, susijusios su projekto personalo, vykdančio MTTP veiklas, darbo užmokesčiu ir su darbo santykiais susijusiais darbdavio įsipareigojimais, apskaičiuotais Lietuvos Respublikos ar Norvegijos Karalystės teisės aktų nustatyta tvarka, jei tai atitinka įprastą projekto vykdytojo ar partnerio taikomą darbo užmokesčio apskaičiavimo tvarką. Šios išlaidos negali viršyti 10 procentų projekto tinkamų finansuoti išlaidų.
5.3.	7.1. Darbo užmokestis projektą administruojantiems ir vykdantiems asmenims ir komandiruočių išlaidos	Išlaidos, susijusios su kitų projektą vykdančių darbuotojų, įdarbintų tiesiogiai įgyvendinti projektą, darbo užmokesčiu ir su darbo santykiais susijusiais darbdavio įsipareigojimais, apskaičiuotais Lietuvos Respublikos ar Norvegijos Karalystės teisės aktų nustatyta tvarka, jei tai atitinka įprastą pareiškėjo ar partnerio taikomą darbo užmokesčio apskaičiavimo tvarką. Projekto vykdymo metu tiesiogiai sukurtos darbo vietos turi atitikti Komisijos reglamento Nr. 800/2008 12 straipsnio 3 dalies nuostatas.
5.4.	7.1. Darbo užmokestis projektą administruojantiems ir vykdantiems asmenims ir komandiruočių išlaidos	Išlaidos, susijusios su projekto personalo, vykdančio MTTP veiklas, kitų projektą vykdančių ir administruojančių darbuotojų komandiruotėmis į užsienį, jei jos atitinka projekto vykdytojo ir partnerio įprastai taikomą komandiruočių išlaidų dydžių nustatymo tvarką.
5.5.	7.4. Viešinimas	Išlaidos, susijusios su projekto įgyvendinimo sutartyje išdėstytų viešinimo reikalavimų vykdymu.
5.6.	7.5. Auditas	Išlaidos, susijusios su projekto įgyvendinimo sutartyje išdėstytų audito reikalavimų vykdymu.
5.7.	7.6. Kita	Išlaidos, susijusios su kitų (vertimai, finansinės garantijos, laidavimo raštai ir pan.) projekto įgyvendinimo sutartyje išdėstytų reikalavimų vykdymu.
6.	8. Netiesioginės išlaidos	Išlaidos, susijusios su tiesiogiai su projekto veiklomis susijusiomis netiesioginėmis išlaidomis, nurodytos Gairių 48 punkte. Šios išlaidos negali viršyti 10 procentų projekto tinkamų finansuoti išlaidų.

40. Tinkamomis finansuoti išlaidomis gali būti pripažįstamos tik išlaidos, kurios:

40.1. numatytos projekto įgyvendinimo sutartyje ir atitinka šioje sutartyje nustatytus reikalavimus;

40.2. patirtos išlaidų tinkamumo finansuoti laikotarpiu, nustatytu projekto įgyvendinimo sutartyje;

40.3. yra būtinos projektui įgyvendinti, naudojamos tik projekto tikslams ir rezultatams pasiekti, atitinka skaidraus finansų valdymo, sąnaudų pagrįstumo ir efektyvumo principus ir yra patirtos projekto vykdytojo ar partnerio (-ių);

40.4. įtrauktos į projekto vykdytojo mokėjimo prašymus;

40.5. realios ir pagrįstos išlaidų pagrindimo dokumentais ir išlaidų apmokėjimo įrodymo dokumentais;

40.6. avansinio mokėjimo atveju nurodytos prekių tiekėjo ar paslaugų teikėjo ar rangovo projekto vykdytojui arba partneriui (-iams) pateiktoje avansinio mokėjimo sąskaitoje ir kartu yra pateikta visą sutarties, pagal kurią įsigyjamos prekės ar paslaugos ar vykdomi darbai, galiojimo laikotarpį galiojanti avansinio mokėjimo sumos dydžio banko garantija ar kitos finansų įstaigos garantija arba draudimo įmonės laidavimo raštas, jeigu projekto įgyvendinimo sutartyje nenustatyta kitaip. Šios išlaidos yra laikomos tinkamomis finansuoti tik tuo atveju, jeigu iki projekto įgyvendinimo laikotarpio pabaigos bus pateiktos prekės arba suteiktos paslaugos arba atlikti darbai, dėl kurių šis avansas buvo išmokėtas;

40.7. patirtos ir apmokėtos nepažeidžiant Europos Sąjungos, Lietuvos Respublikos, Norvegijos Karalystės teisės aktų, Lietuvos Respublikos tarptautinių sutarčių reikalavimų, įtrauktos į pareiškėjo ar partnerio (-ių) apskaitą ir gali būti nustatomos, patikrinamos ir patvirtinamos atitinkamais apskaitos dokumentais, turinčiais visus Lietuvos Respublikos buhalterinės apskaitos įstatyme (Žin., 2001, Nr. 99-3515) ir kituose teisės aktuose nustatytus apskaitos dokumentų rekvizitus, arba lygiavertės įrodomosios vertės dokumentais;

40.8. patirtos atliekant pirkimus, vadovaujantis Lietuvos Respublikos viešųjų pirkimų įstatymu ir Juridinių asmenų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo ir priežiūros tvarkos aprašu. Partneriai, kurie yra juridiniai asmenys, registruoti Norvegijos Karalystėje, pirkimus projekte vykdo vadovaudamiesi Norvegijos Karalystės teisės aktų nuostatomis;

40.9. nebuvo, nėra ir neturi būti pakartotinai kompensuotos iš kitų programų, finansuojamų valstybės biudžeto, Europos Sąjungos ir kitos tarptautinės paramos lėšomis.

41. Pridėtinės vertės mokestis yra tinkamos finansuoti išlaidos, jei pareiškėjas ir (arba) partneris (-iai), remdamiesi Lietuvos Respublikos ir (arba) Norvegijos Karalystės įstatymais, kitais teisės aktais, negali jo susigrąžinti arba atskaityti.

42. Išlaidų patyrimo momentu laikomas išlaidų objekto perdavimo (prekių atveju) ir (arba) suteikimo (paslaugų atveju) ir (arba) atlikimo (vykdomų darbų atveju) momentas, užfiksuotas išlaidų pagrindimo dokumentuose. Išlaidų apmokėjimo data nėra susijusi su išlaidų patyrimo momentu.

43. Išlaidoms, susijusioms su projekto metu atliekamomis MTTP veiklomis, priskiriamos išlaidos, nurodytos Gairių lentelės 3.1, 3.5, 3.6, 4.3 ir 5.2 punktuose.

44. Išlaidoms, nurodytoms Gairių lentelės 3.3, 3.4, 4.1, 4.2, 4.4, 4.5, 5.1, 5.4–5.7 ir 6 punktuose, finansavimas teikiamas taikant Komisijos reglamento Nr. 1998/2006 nuostatas.

45. Netiesioginės išlaidos ir ilgalaikio turto nusidėvėjimo (amortizacijos) išlaidos yra laikomos tinkamomis jų įtraukimo į projekto vykdytojo ir (ar) partnerio apskaitą momentu.

46. Netiesioginės išlaidos, tiesiogiai susijusios su projekto įgyvendinimu, gali būti paskirstytos taikant vieną iš šių būdų:

46.1. Taikant vienodo dydžio normą (flat rate principas). Netiesioginių išlaidų apskaičiavimo pagal flat rate principą metodika yra pateikta CPVA interneto svetainėje www.cpva.lt;

46.2. iš anksto apibrėžtu ir deklaruojamu skaičiavimo metodu, kuriuo remiantis apskaičiuojama konkrečiai veiklai tenkanti pridėtinių išlaidų dalis (pro rata principas). Ši dalis privalo būti aiškiai nurodyta ir patvirtinta pareiškėjo ir (ar) partnerio (-ių) vadovo.

47. Taikant pro rata principą, projekto netiesioginės išlaidos turės būti patirtos ir pagrįstos išlaidų pagrindimo ir jų apmokėjimo įrodymo ar lygiavertės įrodomosios vertės dokumentais, kurie turės būti teikiami kartu su mokėjimo prašymais.

48. Netiesioginėms išlaidoms priskiriamos būtinos projektui įgyvendinti išlaidos, kurios negali būti priskirtos projektui tiesiogiai, taip pat nėra, nebuvo ir nebus priskirtos prie projekto tiesioginių išlaidų.

49. Visas projekte įsigyjamas materialusis turtas iki jo įsigijimo turi būti naujas (nenaudotas) ir pagamintas ne seniau kaip prieš 3 metus iki jo įsigijimo datos.

50. Finansinės nuomos (lizingo) laikotarpis negali būti ilgesnis už projekto įgyvendinimo laikotarpį, t. y. finansinės nuomos (lizingo) būdu įsigytas materialusis turtas iki projekto įgyvendinimo pabaigos turi tapti projekto vykdytojo nuosavybe.

51. Pagal Schemą netinkamomis finansuoti išlaidomis laikomos išlaidos:

51.1. nustatytos Norvegijos mechanizmo įgyvendinimo reglamento 7.6 punkte;

51.2. naudoto materialaus turto įsigijimas ir jo nusidėvėjimo (amortizacijos) išlaidos;

51.3. žemės įsigijimas;

51.4. įnašas natūra;

51.5. neišvardytos Gairių 39 punkte.

II. Projekto finansavimo dydis

52. Projekto vykdytojas ir partneris (-iai), atsižvelgdami į projekto tinkamų finansuoti išlaidų, nustatytų Gairių 39 punkte, dalį ir išlaidų apmokėjimo būdą, turi užtikrinti stabilius ir pakankamus finansų išteklius per visą projekto įgyvendinimo laikotarpį. Projekto vykdytojo, partnerio (-ių) įnašai turi būti aiškiai apibrėžti, patikimi, realūs ir pakankami projekto išlaidoms laiku apmokėti (Gairių 2 priedo 8.1.1 punktas). Partneris, gaunantis finansavimą, negali finansuoti projekto iš valstybės biudžeto asignavimų, jei jis tokius gauna.

53. Mažiausias skiriamo finansavimo dydis projektui įgyvendinti yra 690 560, 00 Lt (šeši šimtai devyniasdešimt tūkstančių penki šimtai šešiasdešimt litų).

54. Didžiausias skiriamo finansavimo dydis projektui įgyvendinti yra 3 452 800,00 Lt (trys milijonai keturi šimtai penkiasdešimt du tūkstančiai aštuoni šimtai litų).

55. Projekto vykdytojas ir partneris (-iai) turi užtikrinti projekto tinkamų finansuoti išlaidų dalies, kurios nepadengia finansavimo lėšos, ir projekto netinkamų finansuoti išlaidų finansavimą iš nuosavų lėšų.

56. Finansavimo intensyvumas nustatomas kaip procentinė finansavimo išraiška, skaičiuojama nuo bendros tinkamų finansuoti išlaidų sumos. Finansavimo intensyvumas nustatomas pareiškėjui ir kiekvienam partneriui atskirai. Finansavimo intensyvumas gali siekti:

56.1. 45 procentus – labai mažai ar mažai įmonei;

56.2. 35 procentus – vidutinei įmonei;

56.3. 25 procentus – didelei įmonei, asociacijai, klasteriui, mokslo ir studijų institucijai.

57. Jei projekto metu vykdoma MTTP veikla, finansavimo intensyvumas gali būti padidintas 15 procentų šiais atvejais:

57.1. įgyvendinant projektą MTTP veiklose veiksmingai bendradarbiauja ne mažiau kaip du vienas nuo kito nepriklausomi juridiniai asmenys (nepriklausomas juridinis asmuo nėra susijusi įmonė, kaip ji apibrėžta Lietuvos Respublikos smulkiojo ir vidutinio verslo plėtros įstatyme) ir laikomasi visų šių sąlygų:

57.1.1. joks atskiras juridinis asmuo negali prisiimti daugiau nei 70 procentų tinkamų bendradarbiaujant vykdomo projekto MTTP veikloms patvirtintų išlaidų;

57.1.2. vykdant MTTP veiklas projekte bendradarbiaujama ne mažiau kaip su viena labai maža, maža arba vidutine įmone;

57.2. projekte numatytas veiksmingas pareiškėjo bendradarbiavimas su mokslo ir studijų institucija ir laikomasi visų šių sąlygų:

57.2.1. mokslo ir studijų institucija padengia ne mažiau kaip 10 procentų projekto MTTP veiklų tinkamų finansuoti išlaidų;

57.2.2. mokslo ir studijų institucija turi teisę skelbti projektų rezultatus, jeigu jie yra susiję su šios mokslo ir studijų institucijos atliktais moksliniais tyrimais.

58. Gairių 57 punkte nustatytais atvejais subrangos (paslaugų pirkimo) sutarčių sudarymas nelaikomas veiksmingu bendradarbiavimu.

59. Projekto vykdytojui nepasiekus jo paraiškoje įsipareigoto produkto ir (arba) rezultato rodiklio, Ūkio ministerija turi teisę pareikalauti iš projekto vykdytojo grąžinti nepasiektiems rodikliams proporcingą suteikto finansavimo dalį.

VI. PARAIŠKŲ PRIĖMIMAS, PROJEKTŲ VERTINIMAS IR ATRANKA

I. KVIETIMAI TEIKTI PARAIŠKAS

60. Pagal Schemą numatoma skelbti vieną 4 mėnesius galiojantį kvietimą teikti paraiškas (toliau – Kvietimas) Administravimo taisyklėse nustatyta tvarka.

61. Kvietimas lietuvių kalba skelbiamas „Valstybės žinių“ priede „Informaciniai pranešimai“, bent viename iš Lietuvos Respublikoje platinamų dienraščių, Kvietimas lietuvių ir anglų kalbomis skelbiamas interneto svetainėse www.norwaygrants.lt, www.ukmin.lt, www.cpva.lt, www.finmin.lt.

62. Visa pareiškėjui žinotina informacija apie Kvietimą ir organizuojamus mokymus skelbiama interneto svetainėse www.norwaygrants.lt, www.ukmin.lt, www.cpva.lt, www.finmin.lt.

63. Pareiškėjas Kvietime nurodytais CPVA telefonais, raštu, elektroniniu paštu ir žodžiu gali pateikti klausimų dėl pagal Programą įgyvendinamos Schemos ir finansavimo skyrimo sąlygų, taip pat su paraiškos pildymu bei kitų su finansavimo skyrimu susijusių klausimų.

64. Atsakymo į elektroniniu paštu arba faksu pateiktą klausimą terminas – ne daugiau kaip 5 darbo dienos nuo paklausimo gavimo CPVA dienos.

65. Atsakymai į klausimus, kurie gali būti aktualūs daugeliui potencialių pareiškėjų, pateikiami interneto svetainėse www.norwaygrants.lt ir www.cpva.lt.

66. Paraiškos teikiamos CPVA. Paraiškos iki Kvietime nurodyto termino gali būti išsiųstos naudojantis registruoto pašto ir (arba) pasiuntinių teikiamomis paslaugomis arba pristatytos asmeniškai CPVA adresu: Vilnius, S. Konarskio g. 13. Kitais būdais išsiųstos, kitais adresais pristatytos arba po Kvietime teikti paraiškas nustatyto termino pateiktos paraiškos atmetamos.

67. Siunčiant paraišką naudojantis registruoto pašto ir (ar) pasiuntinių teikiamomis paslaugomis, ant voko turi būti užrašytas Kvietimo pavadinimas ir numeris, pareiškėjo pavadinimas ir adresas.

68. Paraišką sudaro bendroji (A) dalis – Administravimo taisyklių 9 priedas (toliau – paraiškos (A) dalis) ir specialioji (B) dalis – Gairių 4 priedas (toliau – paraiškos (B) dalis) ir kartu pridedami papildomi dokumentai, išvardyti paraiškos (B) dalyje. Pildyti parengtos elektroninės paraiškos (A) dalies ir paraiškos (B) dalies formos ir jų pildymo instrukcijos pateikiamos interneto svetainėse www.norwaygrants.lt ir www.cpva.lt.

69. CPVA turi būti pateikiamos kokybiškai, tiksliai laikantis paraiškos formų, parengtos paraiškos.

70. Pareiškėjas su paraiška gali pateikti kitų papildomų dokumentų, kurie, jo manymu, gali būti svarbūs vertinant projektą.

71. Siekiant užtikrinti paraiškų vertinimo skaidrumą ir pareiškėjų lygiateisiškumą, paraiškų taisymas, tikslinimas, pildymas ar papildomas dokumentų teikimas pareiškėjo iniciatyva po jų pateikimo CPVA, išskyrus aritmetinių klaidų taisymą, pažymų ir kitų dokumentų, dėl kurių išdavimo buvo kreiptasi į kompetentingas institucijas ir kurių atsakymas nebuvo gautas pareiškėjui teikiant paraišką CPVA, neleidžiamas.

72. Pareiškėjas turi pateikti vieną paraiškos originalą ir elektroninę paraiškos versiją kompiuterinėje laikmenoje. Paraiškos originalo ir elektroninio paraiškos variantų turinys turi būti identiški. Nustačius, kad elektroninio paraiškos varianto turinys neatitinka originalo, vadovaujamasi paraiškos popierinio varianto originale pateikta informacija.

73. Paraiškos formos ir jos priedai turi būti užpildyti kompiuteriu, atspausdinti ir susegti į lengvai išardomą segtuvą, nenaudojant spiralinio ar terminio įrišimo priemonių, įmaučių. Visi byloje pateikiami dokumentai turi būti A4 formato, išskyrus atvejus, kai kitų institucijų ar įstaigų išduotų dokumentų formatas yra kitoks. Paraiškos lapai sunumeruojami. Paraiška turi būti pasirašyta pareiškėjo vadovo ar įgalioto asmens.

74. Priimta paraiška registruojama Administravimo taisyklėse nustatyta tvarka.

75. Pateikusiam paraišką pareiškėjui ne vėliau kaip per 10 darbo dienų nuo paraiškos gavimo dienos CPVA išsiunčiamas paraiškos registravimo patvirtinimo pranešimas (raštu, faksu arba elektroniniu paštu), kuriame nurodomas paraiškai suteiktas unikalus kodas.

76. Informacija apie pagal Kvietimą registruotas paraiškas ne vėliau kaip per 15 darbo dienų nuo paraiškų pateikimo termino pabaigos paskelbiama interneto svetainėse www.norwaygrants.lt ir www.cpva.lt – nurodomas pareiškėjo pavadinimas, projekto pavadinimas, pateikiamas trumpas projekto aprašymas, paraiškos unikalus kodas ir prašoma paramos ir bendrojo finansavimo lėšų suma.

II. PROJEKTŲ VERTINIMAS IR ATRANKA

77. Projektų vertinimas ir atranka yra atliekama Administravimo taisyklių nustatyta tvarka.

78. Projektų vertinimą organizuoja ir atlieka CPVA, pildydama Gairių 1, 2, 3 prieduose nustatytos formos vertinimo lenteles. Projektai įvertinami per 3 mėnesius pasibaigus paraiškų priėmimo terminui, kai CPVA užregistruoja visas laiku pateiktas paraiškas. CPVA turi teisę pradėti vertinti paraiškas nuo jų užregistravimo dienos.

79. Pareiškėjas turi teisę atsiimti paraišką.

80. Administracinės atitikties ir tinkamumo finansuoti vertinimo etape nustatoma:

80.1. ar su paraiška yra pateikti visi Gairėse nurodyti dokumentai ir ar jie atitinka visus administracinės atitikties vertinimo reikalavimus, nurodytus Gairių 1 priede;

80.2. ar projektas atitinka visus bendruosius ir specialiuosius projektų atitikties projektų atrankos kriterijus, nurodytus Gairių 2 priede;

80.3. didžiausia leistina projekto tinkamų finansuoti išlaidų suma, didžiausias leistinas skirti projektui finansavimo lėšų dydis ir intensyvumas.

81. Priėmus sprendimą atmesti paraišką dėl administracinės atitikties ir tinkamumo finansuoti reikalavimų neatitikimo, CPVA per 5 darbo dienas parengia ir išsiunčia pareiškėjui informacinį raštą apie paraiškos atmetimą ir išsamiai paaiškina paraiškos atmetimo priežastis.

82. Informacija apie administracinės atitikties ir projektų tinkamumo finansuoti vertinimo rezultatus ne vėliau kaip per 10 darbo dienų nuo administracinės atitikties ir projektų tinkamumo finansuoti vertinimo rezultatų ataskaitos (Administravimo taisyklių 13 priedas) patvirtinimo skelbiama interneto svetainėse www.norwaygrants.lt ir www.cpva.lt – nurodomas pareiškėjo pavadinimas, projekto pavadinimas, paraiškos kodas ir prašoma finansavimo suma, taip pat nurodomas bendras registruotų paraiškų ir paraiškų, perėjusių administracinės atitikties ir tinkamumo finansuoti vertinimo etapą, skaičius.

83. Nustačius, kad projektas atitinka visus projekto administracinės atitikties ir tinkamumo finansuoti vertinimo reikalavimus, paraiška teikiama naudos ir kokybės vertinimui, kurio metu nustatoma projekto atitiktis Gairių 3 priede nurodytiems specialiesiems prioritetiniams projektų atrankos kriterijams. Projekto naudos ir kokybės vertinimo etape projektui suteikiamas balas, kuris yra balus suteikusių vertintojų balų vidurkis. Jei projektui naudos ir kokybės vertinimo metu suteikiama mažiau kaip 10 balų, projektas nefinansuojamas ir yra atmetamas.

84. Informacija apie projektų naudos ir kokybės vertinimo etapo rezultatus – patvirtinta projektų, gautų konkurso būdu, naudos ir kokybės vertinimo ataskaita (Administravimo taisyklių 14 priedas) – kartu su Projektų atrankos komiteto posėdžio protokolo nutariamąja dalimi ne vėliau kaip per 2 darbo dienas nuo jos pasirašymo dienos skelbiama interneto svetainėse www.norwaygrants.lt ir www.cpva.lt – nurodomas pareiškėjo pavadinimas, projekto pavadinimas, paraiškos kodas ir prašoma finansavimo suma, paraiškai suteiktų balų skaičius, taip pat nurodomas bendras registruotų paraiškų ir paraiškų, perėjusių projektų naudos ir kokybės vertinimo etapą, skaičius.

85. CPVA naudos ir kokybės vertinimą gali atlikti ir prieš administracinės atitikties ir tinkamumo finansuoti vertinimą arba atlikti šiuos abu vertinimus vienu metu. Toks pasirinkimas taikomas priklausomai nuo gautų paraiškų pagal kvietimą kiekio.

86. Jeigu projekto vertinimo metu nustatoma, kad pateikti ne visi reikiami dokumentai, jie yra netinkamos kokybės ir (ar) dėl paraiškoje pateiktos informacijos vertintojai negali tinkamai įvertinti paraiškos, CPVA raštu paprašo pareiškėjo per jos nustatytą terminą, kuris negali būti trumpesnis kaip 5 darbo dienos, jeigu CPVA ir pareiškėjas bendru sutarimu nenusprendžia kitaip, pateikti trūkstamus dokumentus ar papildomą informaciją. Jei pareiškėjas per nustatytą terminą prašomų dokumentų ir (ar) papildomos informacijos nepateikia arba pateikia ne visus prašomus dokumentus ir informaciją, CPVA turi teisę priimti sprendimą atmesti paraišką projektų administracinės atitikties ir tinkamumo finansuoti vertinimo etape ar vertinti paraišką remiantis turima informacija projektų naudos ir kokybės vertinimo etape.

87. Projekto vertinimo metu gali būti atliekama patikra paraiškoje nurodytoje projekto įgyvendinimo vietoje, organizuojami pokalbiai su pareiškėju CPVA vidaus procedūrų vadove nustatyta tvarka.

88. Įvertinus visas gautas paraiškas, CPVA teikia Ūkio ministerijai administracinės atitikties ir projektų tinkamumo finansuoti vertinimo rezultatų ataskaitą, projektų, gautų konkurso būdu, naudos ir kokybės vertinimo ataskaitą, atskirų paraiškų vertinimo ataskaitas (toliau – paraiškos vertinimo ataskaita) (Gairių 6 priedas), parengtas lietuvių ir anglų kalbomis, kurios teikiamos svarstyti ūkio ministro įsakymu sudarytam Projektų atrankos komitetui.

89. Projektų atrankos komitetas, remdamasis CPVA parengtomis projektų paraiškų vertinimo ataskaitomis, atsižvelgdamas į CPVA parengtas išvadas dėl projektų tinkamumo finansuoti, kitą pateiktą informaciją bei paaiškinimus, socialinių ir ekonominių partnerių, kitų institucijų ir įstaigų atstovų bei ekspertų pateiktus argumentus ir informaciją, priima rekomendacijas dėl finansavimo skyrimo (neskyrimo) svarstomiems projektams.

90. Jei atlikus projektų naudos ir kokybės vertinimą kelių projektų įvertinimas balais sutampa ar nepakanka pagal Kvietimą planuotų paskirstyti lėšų sumos, Projektų atrankos komitetas gali išdėstyti projektus kita, nei projektų, gautų konkurso būdu, naudos ir kokybės vertinimo ataskaitoje nurodyta, prioritetiškumo tvarka, atsižvelgdamas į projekto svarbą Lietuvos socialinei ir ekonominei plėtrai, socialinės ekonominės sanglaudos skirtingiems Lietuvos regionams didinimui.

91. Sprendimą dėl projekto finansavimo (nefinansavimo) per kuo trumpesnį laiką, bet ne vėliau kaip per 30 darbo dienų po to, kai pasirašoma Projektų atrankos komiteto protokolo nutariamoji dalis, priima ūkio ministras, atsižvelgdamas į Projektų atrankos komiteto rekomendacijas.

92. Projektų atrankos komiteto protokolo nutariamoji dalis skelbiama interneto svetainėse www.norwaygrants.lt ir www.ukmin.lt ne vėliau kaip per 2 darbo dienas nuo jos pasirašymo dienos.

93. Projektų atrankos komitetas gali atidėti rekomendacijos dėl finansavimo skyrimo (neskyrimo) priėmimą ir grąžinti paraišką CPVA pakartotinai vertinti, jei paraiškos vertinimo ataskaitose nepakanka informacijos sprendimui priimti arba posėdžio metu Projektų atrankos komiteto nariai ar stebėtojai pateikė dokumentais pagrįstą informaciją apie svarstomą projektą, kuri galėjo turėti įtakos projekto vertinimo rezultatams. Tokiu atveju Ūkio ministerija grąžina paraišką CPVA ir nurodo pakartotinio vertinimo terminus, o CPVA informuoja pareiškėją apie atliekamą pakartotinį vertinimą ir vertina paraišką atsižvelgdama į Projektų atrankos komiteto pastabas (argumentus) ir pateikia Ūkio ministerijai naują paraiškos vertinimo ataskaitą.

94. Pakartotinis paraiškų vertinimas atliekamas vadovaujantis Administravimo taisyklių skyriuje „Projektų vertinimas“ nustatyta tvarka.

95. Jeigu Projektų atrankos komitetas rekomenduoja skirti finansavimą projektui, bet iki sprendimo dėl projekto finansavimo priėmimo dienos paaiškėja aplinkybių, dėl kurių finansavimas projektui negali būti skirtas, ūkio ministras gali priimti sprendimą atsisakyti skirti finansavimą projektui ir, suderinęs šį sprendimą su koordinavimo institucija, grąžinti projektą Projektų atrankos komitetui svarstyti pakartotinai. Jei aplinkybės, dėl kurių finansavimas projektui negali būti skirtas, susijusios su projekto vertinimo rezultatais, Ūkio ministerija perduoda turimą informaciją CPVA ir sprendimas dėl projekto finansavimo priimamas tik gavus CPVA pakartotinio projekto vertinimo rezultatus.

96. Informacija apie ūkio ministro priimtus sprendimus skirti ar neskirti finansavimą projektams skelbiama interneto svetainėse www.norwaygrants.lt ir www.ukmin.lt ne vėliau kaip per 10 darbo dienų nuo sprendimo priėmimo dienos – nurodomas pareiškėjo pavadinimas, projekto pavadinimas, paraiškos kodas ir skirta finansavimo suma.

VII. PROJEKTŲ ĮGYVENDINIMO NUOSTATOS

97. Su pareiškėjais, kurių įgyvendinamiems projektams nuspręsta skirti finansavimą, Ūkio ministerija ir CPVA sudaro (trišales) projektų įgyvendinimo sutartis. Projekto įgyvendinimo sutartis sudaroma su pareiškėju, pateikusiu paraišką. Su projekto partneriais projekto įgyvendinimo sutartis nėra sudaroma. Projekto įgyvendinimo sutartis sudaroma pagal Administravimo taisyklių 16 priede nustatytą pavyzdinę formą.

98. Pareiškėjas prieš projekto įgyvendinimo sutarties pasirašymą privalo atsidaryti banke atskirą sąskaitą finansavimo lėšoms (išskyrus atvejus, kai projekto vykdytojo ir (ar) jo partnerio išlaidoms apmokėti numatoma taikyti tik išlaidų kompensavimo būdą be avanso, ir tais atvejais, jei pareiškėjas turi tuščią, nenaudojamą kitiems tikslams banko sąskaitą), CPVA raštu pateikti preliminarų mokėjimo prašymų pateikimo CPVA grafiką, jungtinės veiklos (partnerystės) sutarties pakeitimus, jei tokie buvo padaryti.

99. CPVA, suderinusi su pareiškėju ir Ūkio ministerija projekto įgyvendinimo sutarties projektą, išsiunčia jį pareiškėjui ir nurodo pasiūlymo pasirašyti projekto įgyvendinimo sutartį galiojimo terminą, kuris negali būti ilgesnis nei 10 darbo dienų nuo projekto įgyvendinimo sutarties išsiuntimo dienos, jei pasirašančios šalys nenurodo svarbių priežasčių pratęsti šį terminą.

100. Jei pareiškėjas be pateisinamos priežasties per CPVA rašte nustatytą pasiūlymo galiojimo terminą projekto įgyvendinimo sutarties nepasirašo, CPVA apie tai informuoja Ūkio ministeriją ir siūlo pakeisti sprendimą dėl finansavimo projektui skyrimo.

101. Projekto įgyvendinimo sutartį pasirašo pareiškėjo, CPVA ir Ūkio ministerijos įgalioti atstovai. Projekto įgyvendinimo sutartis sudaroma 3 egzemplioriais, turinčiais vienodą teisinę galią.

102. Projekto įgyvendinimo sutartis įsigalioja nuo tos dienos, kai ją pasirašo paskutinė projekto įgyvendinimo sutarties šalis. Projekto įgyvendinimo sutartis galioja, kol šalys įvykdo visus projekto įgyvendinimo sutartyje nurodytus įsipareigojimus, arba projekto įgyvendinimo sutartis nutraukiama.

103. Projekto įgyvendinimo sutartis gali būti keičiama ar nutraukiama Administravimo taisyklėse nustatyta tvarka ir būdais ir laikantis projekto įgyvendinimo sutarties nuostatų.

104. CPVA ne vėliau kaip per 15 darbo dienų nuo paskutinės pagal Kvietimą projekto įgyvendinimo sutarties pasirašymo dienos informaciją apie pasirašytas projektų įgyvendinimo sutartis paskelbia interneto svetainėse www.norwaygrants.lt ir www.cpva.lt – nurodo projekto vykdytojo pavadinimą, projekto pavadinimą, projekto kodą, pateikia trumpą projekto aprašymą, bendrą projekto vertę ir projektui skirtą finansavimo lėšų sumą.

105. Tinkamos finansuoti išlaidos apmokamos Administravimo taisyklėse nustatyta tvarka ir būdais bei laikantis projekto įgyvendinimo sutarties nuostatų.

106. Projekto įgyvendinimo sutarties priežiūra ir projekto įgyvendinimo ir administravimo patikros vietoje atliekamos Administravimo taisyklių nustatyta tvarka ir laikantis projekto įgyvendinimo sutarties nuostatų.

107. Jei projekto veiklos nepradėtos vykdyti per 3 mėnesius nuo projekto įgyvendinimo sutarties įsigaliojimo dienos, Ūkio ministerija turi teisę vienašališkai nutraukti projekto įgyvendinimo sutartį, jei tai numatyta projekto įgyvendinimo sutartyje.

108. Projekto vykdytojas, įgyvendinęs projektą, Administravimo taisyklėse ir projekto įgyvendinimo sutartyje nustatyta tvarka privalo CPVA teikti ataskaitas po projekto užbaigimo.

109. Projekto vykdytojas, numatęs projekto įgyvendinimo metu vykdyti veiklą, kuriai yra gautas finansavimas ir kuriai Lietuvos Respublikos teisės aktų nustatyta tvarka būtinas leidimas, licencija ar veiklos atestatas ir jeigu jis galėjo būti išduotas tik įgyvendinus projekte numatytą veiklą, projektui pasibaigus per projekto įgyvendinimo sutartyje nustatytą laikotarpį privalo pateikti CPVA gauto leidimo, licencijos ar veiklos atestato kopiją. Nepateikus leidimo, licencijos ar veiklos atestato kopijos, Ūkio ministerija turi teisę pareikalauti iš projekto vykdytojo grąžinti suteiktą finansavimą.

110. Projekto vykdytojas ir (ar) jo partneris (-iai) nuo projekto įgyvendinimo sutarties įsigaliojimo dienos ir 5 metus po projekto pabaigos be CPVA ir Ūkio ministerijos raštiško sutikimo negali perleisti, parduoti, įkeisti turto ar kitokiu būdu suvaržyti daiktinių teisių į turtą, kuriam įsigyti ar sukurti skiriamos finansavimo lėšos, ir turi toliau jį naudoti projekto tikslams pasiekti, jei projekto įgyvendinimo sutarties specialiosiose sąlygose nenumatyta kitaip. Šis turtas turi būti įtrauktas į projekto vykdytojo ir (ar) jo partnerio (-ių) turto apskaitą.

111. Projekto vykdytojas ir (ar) jo partneris (-iai) nuo projekto įgyvendinimo sutarties įsigaliojimo dienos ir ne mažiau kaip 5 metus nuo projekto įgyvendinimo pabaigos, negali keisti savo veiklos, kuriai skiriamos finansavimo lėšos, pobūdžio ar įgyvendinimo sąlygų ir nutraukti šios veiklos, dalyvauti reorganizavime ir reorganizuotis, taip pat likviduotis, jeigu tai galėtų pažeisti Norvegijos mechanizmo įgyvendinimo reglamento 7.15 straipsnį, jei projekto įgyvendinimo sutarties specialiosiose sąlygose nenumatyta kitaip, turi užtikrinti, kad finansavimo lėšomis įsigytas ar sukurtas turtas nebūtų sugadintas, sunaikintas ar kitaip prarastas dėl projekto vykdytojo ir (ar) jo partnerio (-ių) aplaidumo ar kaltės. Apie svarbias priežastis, kliudančias vykdyti veiklą ir galinčias lemti Norvegijos mechanizmo įgyvendinimo reglamento 7.15 straipsnio nuostatų pažeidimą, projekto vykdytojas įsipareigoja pranešti CPVA nedelsdamas joms paaiškėjus.

112. Projekto vykdytojas ir (ar) partneris (-iai) turi apdrausti visą ilgalaikį materialųjį turtą, kuriam įsigyti ar sukurti vykdant projektą buvo naudotos finansavimo lėšos, maksimaliu turto atkuriamosios vertės draudimu nuo visų galimų rizikos atvejų projekto įgyvendinimo laikotarpiu (nuo to momento, kai atsiranda draustinas turtas) ir ne mažiau kaip 5 metus nuo projekto įgyvendinimo pabaigos, jei sutarties specialiosiose sąlygose nenumatyta kitaip.

113. Projekto vykdytojas, įgyvendindamas projektą, privalo imtis visų būtinų projekto veiklų viešinimo veiksmų, kaip nustatyta Administravimo taisyklėse ir projekto įgyvendinimo sutartyje.

114. Projekto vykdytojas MTTP darbams skirtas išlaidas privalo nurodyti metinėje pelno mokesčio deklaracijoje, kurią teikia Valstybinei mokesčių inspekcijai prie Lietuvos Respublikos finansų ministerijos įstatymų ir kitų teisės aktų nustatyta tvarka.

115. Partnerio, dalyvaujant projekte, patiriamos išlaidos privalo būti audituotos dėl išlaidų tinkamumo finansuoti. Už audito atlikimą Administravimo taisyklių nustatyta tvarka atsakingas projekto vykdytojas.

VIII. BAIGIAMOSIOS NUOSTATOS

116. Gairės gali būti keičiamos ūkio ministro įsakymu Administravimo taisyklėse nustatyta tvarka.

117. Pareiškėjų ir projektų vykdytojų skundai teikiami ir nagrinėjami Administravimo taisyklėse nustatyta tvarka ir terminais.

118. Tais atvejais, kai dėl trečiųjų asmenų veikimo ar neveikimo CPVA ir (arba) Ūkio ministerija negali vykdyti Gairėse nurodytų savo funkcijų ar sutartinių įsipareigojimų, finansavimo teikimas (taip pat ir veiksmai iki projekto įgyvendinimo sutarties sudarymo) nutraukiamas be jokių pasekmių CPVA ir (arba) Ūkio ministerijai.

119. Projektų vykdytojai ir partneriai privalo užtikrinti visų su projekto įgyvendinimu susijusių dokumentų saugojimą ir prieinamumą Administravimo taisyklėse nustatyta tvarka.

_________________

Gairių pareiškėjams gauti paramą pagal 2009–2014 m.

Norvegijos finansinio mechanizmo Žaliosios pramonės

novacijų programos Partnerystės projektų schemą

1 priedas

ADMINISTRACINĖS ATITIKTIES VERTINIMO METODIKA

Eil. Nr.	Administracinės atitikties vertinimo reikalavimai	Taip	Ne	Netaikoma
1.	Paraiška dėl projekto finansavimo (toliau – paraiška) pateikta iki kvietime teikti paraiškas nurodyto galutinio pateikimo termino.
2.	Paraiška pateikta tinkamu būdu, kaip nurodyta Gairių pareiškėjams gauti paramą pagal 2009–2014 m. Norvegijos finansinio mechanizmo Žaliosios pramonės inovacijų programos Partnerystės projektų schemą (toliau – Gairės) 66 ir 67 punktuose.
3.	Paraiška visiškai užpildyta, atitinka paraiškos formą, kaip nurodyta Gairių 68 ir 73 punktuose.
4.	Kartu su paraiškos popieriniu variantu pateiktas elektroninis paraiškos variantas (įrašytas į elektroninę laikmeną ir atitinkantis popierinį variantą).
5.	Pateiktas paraišką pasirašiusio asmens įgaliojimus patvirtinantis dokumentas (jeigu paraišką pasirašo įgaliotas asmuo).
6.	Pateiktas pareiškėjo įstatų (nuostatų ir (arba) statuto) nuorašas (nuorašas suprantamas taip, kaip jis apibrėžtas Dokumentų tvarkymo ir apskaitos taisyklėse, patvirtintose Lietuvos vyriausiojo archyvo 2011 m. liepos 4 d. įsakymu Nr. V-118 (Žin., 2011, Nr. 88-4230) ar kopija.
7.	Pateikti pareiškėjo paskutinių metų patvirtintos metinės finansinės atskaitomybės dokumentų nuorašai ar kopijos (pateikiami finansinės atskaitomybės dokumentai, nurodyti 1-ojo verslo apskaitos standarto „Finansinė atskaitomybė“, patvirtinto viešosios įstaigos Audito ir apskaitos tarnybos direktoriaus 2010 m. gegužės 13 d. įsakymu Nr. VAS-12 (Žin., 2010, Nr. 57-2828), IV skyriuje) ir už pastaruosius 12 mėnesių iki paraiškos pateikimo datos tarpinės finansinės atskaitomybės dokumentai. Jei paskutinių finansinių metų atskaitomybė dar nėra patvirtinta, būtina pateikti pareiškėjo vadovo pasirašytą finansinę atskaitomybę. Tarpinė finansinė atskaitomybė taip pat turi būti pasirašyta pareiškėjo vadovo.
8.	Pateikta pareiškėjo atsiskaitymo su valstybės, savivaldybių biudžetais ir valstybės pinigų fondais pažyma, išduota apskrities valstybinės mokesčių inspekcijos, arba valstybės įmonės Registrų centro išduotas dokumentas, patvirtinantis jungtinius kompetentingų institucijų tvarkomus duomenis, ne anksčiau nei prieš 2 mėnesius iki paraiškos pateikimo. Tais atvejais, kai pagal sutartį su mokesčius administruojančia institucija mokesčio mokėjimas yra atidėtas, pridėti dokumentai ar jų kopijos, patvirtinančios mokesčių atidėjimą.
9.	Pateiktas pareiškėjo vadovo pasirašytas įsipareigojimas prisidėti prie projekto nuosavomis lėšomis – nurodytas nuosavo indėlio dydis, procentas, lėšų šaltinis ir kiti finansavimo šaltinius pagrindžiantys dokumentai, kaip nurodyta Gairių 2 priedo 8.1.1 ir 8.1.2 punktuose.
10.	Pateikta smulkiojo ir vidutinio verslo subjekto statuso deklaracija, kurios forma patvirtinta Lietuvos Respublikos ūkio ministro 2008 m. kovo 26 d. įsakymu Nr. 4-119 (Žin., 2008, Nr. 36-1298).
11.	Pateikti dokumentai, įrodantys projekto biudžeto pagrįstumą (tiekėjų komerciniai pasiūlymai, nuorodos į rinkoje galiojančias kainas ir kita). Darbo užmokesčio projektą vykdantiems ir administruojantiems asmenims išlaidoms pagrįsti pateiktos pažymos apie darbo užmokestį už 6 mėnesių iki paraiškos pateikimo laikotarpį. Jeigu projekto veikloms vykdyti numatoma priimti naują darbuotoją, pateiktas pagrindimas, kuo remiantis jam nustatytas konkretus darbo užmokesčio dydis (pvz., pagal įmonėje panašias funkcijas atliekantiems darbuotojams nustatytą darbo užmokesčio dydį arba vadovaujantis Lietuvos statistikos departamento paskelbtais atitinkamos pareigybės vidutiniais darbo užmokesčio įkainiais).
12.	Pateiktas projekto reikalingumą ir finansavimo poreikį pagrindžiantis, anglų kalba parengtas verslo planas.
13.	Numatant projekte naujus statybos, rekonstrukcijos ar remonto darbus, pateiktas statinio (statybos, rekonstravimo ar remonto) projektas bei statybą leidžiantis dokumentas arba dokumentas įrodantis, kad statinio projektas bei statybą leidžiantis dokumentas yra nebūtinas (kopija (-os) (jei taikoma) ir statinio ir žemės sklypo bendraturčių sutikimas (jei yra bendraturčių). Atvejus, kai statinio paprastojo remonto darbams privaloma gauti statybą leidžiantį dokumentą, nustato statybos techninis reglamentas STR 1.07.01:2010 „Statybą leidžiantys dokumentai“, patvirtintas Lietuvos Respublikos aplinkos ministro 2010 m. rugsėjo 27 d. įsakymu Nr. D1-826 (Žin., 2010, Nr. 116-5944) (jei taikoma).
14.	Pateiktas valstybės įmonės Registrų centro išduotas centrinio duomenų banko pagrindu parengtas Nekilnojamojo turto registro išrašas dėl turto, kuris bus naudojamas įgyvendinant projektą, priklausomybės pareiškėjui arba šio turto valdymo sutarties kopija, jei turtas pareiškėjui priklauso ne nuosavybės teise, arba turto valdymo ketinimo protokolas kartu su turto valdymo sutarties projektu (jeigu turtas, kuriam skiriamas finansavimas, yra valdomas ne nuosavybės teise, turi būti pateikti teisę į (arba dėl ketinimo įgyti teisę) tiesiogiai su projektu susijusį nekilnojamąjį turtą (panaudos, patikėjimo, nuosavybės arba nuomos teise valdomą turtą) patvirtinančių dokumentų nuorašai. Turto valdymo sutartis turi būti sudaryta ne trumpiau kaip 5 metams nuo projekto įgyvendinimo pabaigos ir įregistruota Lietuvos Respublikos nekilnojamojo turto registre) (jei taikoma).
15.	Pateiktos, jei teisės aktų nustatyta tvarka privaloma atlikti poveikio aplinkai vertinimą, Poveikio aplinkai vertinimo ataskaita (nuorašas) ir atsakingos institucijos sprendimo ar atrankos išvados kopijos arba pareiškėjo laisvos formos raštas, kad projektui netaikomas reikalavimas dėl poveikio aplinkai vertinimo (kai poveikio aplinkai vertinimo atlikti neprivaloma).
16.	Pateiktas, jei teisės aktų nustatyta tvarka privaloma gauti vykdomos ir (ar) planuojamos vykdyti veiklos taršos integruotos prevencijos ir kontrolės leidimą (toliau – Leidimas), Leidimo (jei jis gautas) su priedais kopija arba pareiškėjo vadovo pasirašytas raštas, kuriame paaiškinama (nurodant teisės aktus ir priežastis), kad toks Leidimas neprivalomas.
17.	Pateikta jungtinės veiklos (partnerystės) sutarties, parengtos anglų kalba, kopija.
18.	Pateiktas dokumentas, pagrindžiantis netiesioginių išlaidų priskyrimą projektui pro rata principu (jei taikoma).
19.	Pateiktas Lietuvos Respublikos teisės aktų nustatyta tvarka išduotas leidimas, licencija ar veiklos atestatas, tačiau jeigu jis gali būti išduotas tik įgyvendinus projekte numatytas veiklas, pateikiamas įsipareigojimas, kad leidimo, licencijos ar veiklos atestato kopija bus pateikta Centrinei projektų valdymo agentūrai (toliau – CPVA) ne vėliau kaip per 12 mėnesių nuo projekto įgyvendinimo pabaigos (jei taikoma).
20.	Pateiktas kiekvieno partnerio užpildytas ir pasirašytas atskiras paraiškos dėl projekto finansavimo specialiosios (B) dalies (Gairių 4 priedas) skyrius „Informacija apie partnerį“.
21.	Pateiktas kiekvieno partnerio įstatų (nuostatų, statuto) nuorašas arba kopija.
22.	Pateikta kiekvieno partnerio registravimo pažymėjimo kopija.
23.	Pateikta kiekvieno partnerio Norvegijos Karalystės teisės aktus atitinkanti smulkiojo ir vidutinio verslo subjekto statuso deklaracija (jei taikoma).
24.	Pateikti kiekvieno partnerio Norvegijos Karalystės teisės aktus atitinkantys paskutinių metų patvirtintos metinės finansinės atskaitomybės dokumentų nuorašai ar kopijos ir už pastarųjų 12 mėnesių iki paraiškos pateikimo datos tarpinės finansinės atskaitomybės dokumentai. Jei paskutinių finansinių metų atskaitomybė dar nėra patvirtinta, būtina pateikti partnerio vadovo pasirašytą finansinę atskaitomybę. Tarpinė finansinė atskaitomybė taip pat turi būti pasirašyta partnerio vadovo.
25.	Pateikti kiekvieno partnerio Norvegijos Karalystės teisės aktus atitinkantys dokumentai, įrodantys, kad partneris yra įvykdęs su mokesčių ir įnašų mokėjimu susijusius įsipareigojimus.
26.	Pateiktas kiekvieno partnerio Norvegijos Karalystės teisės aktų nustatyta tvarka išduotas leidimas, licencija ar veiklos atestatas, jei partnerio vykdoma veikla, susijusi su projekto įgyvendinimu, pagal Norvegijos Karalystės teisės aktus yra licencijuojama ar jai įgyvendinti reikalingas kitokios formos leidimas, tačiau jeigu jis gali buti išduotas tik įgyvendinus projekte numatytas veiklas, pateikiamas įsipareigojimas, kad leidimo, licencijos ar veiklos atestato kopija bus pateikta CPVA ne vėliau kaip per 12 mėnesių nuo projekto įgyvendinimo pabaigos (jei taikoma).
Jei projekte dalyvauja partneris (-iai), nepretenduojantis (-ys) gauti finansavimo
27.	Pateiktas kiekvieno partnerio užpildytas ir pasirašytas atskiras paraiškos dėl projekto finansavimo specialiosios (B) dalies (Gairių 4 priedas) skyrius „Informacija apie partnerį nepretenduojantį gauti finansavimo“.
28.	Pateiktas kiekvieno partnerio įstatų (nuostatų, statuto) nuorašas arba kopija.
29.	Pateikta kiekvieno Norvegijoje registruoto partnerio registravimo pažymėjimo kopija.
30.	Pateikta kiekvieno partnerio Lietuvos Respublikos ar Norvegijos Karalystės teisės aktus atitinkanti smulkiojo ir vidutinio verslo subjekto statuso deklaracija (jei taikoma).
31.	Pateikti kiekvieno partnerio paskutinių metų patvirtintos metinės finansinės atskaitomybės dokumentų nuorašai ar kopijos (pateikiami finansinės atskaitomybės dokumentai, nurodyti 1-ojo verslo apskaitos standarto „Finansinė atskaitomybė“, IV skyriuje arba 1-ojo viešojo sektoriaus apskaitos ir finansinės atskaitomybės standarto „Informacijos pateikimas finansinių ataskaitų rinkinyje“, patvirtinto Lietuvos Respublikos finansų ministro 2007 m. gruodžio 28 d. įsakymu Nr. 1K-388 (Žin., 2008, Nr. 1-29), III skyriuje) ir už pastarųjų 12 mėnesių iki paraiškos pateikimo datos tarpinės finansinės atskaitomybės dokumentai. Jei paskutinių finansinių metų atskaitomybė dar nėra patvirtinta, būtina pateikti partnerio vadovo pasirašytą finansinę atskaitomybę. Tarpinė finansinė atskaitomybė taip pat turi būti pasirašyta partnerio vadovo. Norvegijos Karalystėje registruotas partneris (-iai) teikia metinės finansinės atskaitomybės dokumentus, atitinkančius Norvegijos Karalystės teisės aktus.
32.	Pateiktas Lietuvos Respublikos ar Norvegijos Karalystės teisės aktų nustatyta tvarka išduotas leidimas, licencija ar veiklos atestatas, jei partnerio vykdoma veikla, susijusi su projekto įgyvendinimu, pagal Lietuvos Respublikos ar Norvegijos Karalystės teisės aktus yra licencijuojama ar jai įgyvendinti reikalingas kitokios formos leidimas, tačiau jeigu jis gali būti išduotas tik įgyvendinus projekte numatytas veiklas, pateikiamas įsipareigojimas, kad leidimo, licencijos ar veiklos atestato kopija bus pateikta CPVA ne vėliau kaip per 12 mėnesių nuo projekto įgyvendinimo pabaigos (jei taikoma).

_________________

Gairių pareiškėjams gauti paramą pagal 2009–2014 m.

Norvegijos finansinio mechanizmo Žaliosios pramonės

inovacijų programos Partnerystės projektų schemą

2 priedas

Tinkamumo finansuoti vertinimo metodika

Bendrasis kriterijus (atitinka 2009–2014 m. Europos ekonominės erdvės ir Norvegijos finansinių mechanizmų, programų ir projektų finansavimo ir įgyvendinimo taisyklių, patvirtintų Lietuvos Respublikos finansų ministro 2012 m. balandžio 11 d. įsakymu Nr. 1K-135 (Žin., 2012, Nr. 44-2179; 2013, Nr. 13-629) (toliau – Administravimo taisyklės), 12 priedo kriterijų pavadinimus ir eilės numerius)	Kriterijaus vertinimo aspektai	Vertinimo klausimai ir (arba) teiginiai, paaiškinimai	Taip (ne)	Komentarai
1. Pareiškėjas ir (ar) jo partneris (-iai) yra tinkamas (-i).	1.1. Pareiškėjas ir jo partneris (-iai) atitinka 2009–2014 m. Norvegijos finansinio mechanizmo įgyvendinimo reglamento, patvirtinto 2011 m. vasario 11 d. Norvegijos Karalystės užsienio reikalų ministerijos (toliau – Norvegijos mechanizmo įgyvendinimo reglamentas), ir Gairių pareiškėjams gauti paramą pagal 2009–2014 m. Norvegijos finansinio mechanizmo Žaliosios pramonės inovacijų programos Partnerystės projektų schemą (toliau – Gairės) reikalavimus.	1.1.1. Ar pareiškėjas ir jo partneris (-iai) atitinka visus Gairėse nustatytus reikalavimus? Paaiškinimai: įsitikinama, ar pareiškėjas ir jo partneris (-iai) atitinka šios metodikos 1.1.1.1–1.1.1.6 punktuose nustatytus specialiuosius projektų atitikties projektų atrankos kriterijus.

1.1.1.1. pareiškėjas ir jo partneris (-iai) yra juridiniai asmenys; Informacijos šaltinis: paraiškos dėl projekto finansavimo bendrosios (A) dalies forma, (Administravimo taisyklių 9 priedas) (toliau – paraiškos (A) dalis), su paraiška pateikti dokumentai (registravimo pažymėjimo kopija, jei taikoma).

1.1.1.2. pareiškėjas ir (ar) partneris (-iai) registruotas (-i) Lietuvos Respublikos juridinių asmenų registre (partneriams, registruotiems Norvegijos Karalystėje, netaikoma); Informacijos šaltinis: duomenys tikrinami pagal Lietuvos Respublikos juridinių asmenų registro turimus duomenis.

1.1.1.3. pareiškėjas įsteigtas ne vėliau kaip metai iki Gairių įsigaliojimo; Informacijos šaltinis: duomenys tikrinami pagal Lietuvos Respublikos juridinių asmenų registro turimus duomenis.

1.1.1.4. pareiškėjas priskiriamas labai mažų, mažų, vidutinių įmonių kategorijai, kaip nustatyta Lietuvos Respublikos smulkaus ir vidutinio verslo plėtros įstatymo 3 straipsnyje (Žin., 1998, Nr. 109-2993; 2007, Nr. 132-5354); Informacijos šaltinis: su paraiška pateikti dokumentai (smulkiojo ir vidutinio verslo subjekto deklaracija).

1.1.1.5. partneris įregistruotas Norvegijos Karalystėje pagal Norvegijos Karalystės teisės aktus (partneriams, registruotiems Lietuvos Respublikos juridinių asmenų registre, netaikoma); Informacijos šaltinis: su paraiška pateikti dokumentai (registravimo pažymėjimo kopija).

1.1.1.6. partnerio veikla glaudžiai susijusi su žaliosios pramonės inovacijomis. Informacijos šaltinis: paraiškos skirti projektui paramą pagal 2009–2014 m. Norvegijos finansinio mechanizmo Žaliosios pramonės inovacijų programos Partnerystės projektų schemą specialiosios (B) dalies forma ir jos pildymo instrukcija (toliau – paraiškos (B) dalis (Gairių 4 priedas), su paraiška pateikti dokumentai (įstatų, nuostatų nuorašas ir (ar) statutas).

1.1.2. Ar pareiškėjas ir partneris (-iai) turi (turi galimybes įsigyti) teisinį pagrindą vykdyti projekte numatytas veiklas? Paaiškinimai: įsitikinama, ar pareiškėjas ir (ar) jo partneris (-iai) turi teisę verstis projekte numatyta veikla, pavyzdžiui, patikrinama, ar pareiškėjas turi reikalingas licencijas, leidimus statyboms ir pan. Informacijos šaltinis: paraiškos (B) dalis, su paraiška pateikti dokumentai: įstatai (nuostatai ir (ar) statutas), licencijos, leidimai.

1.1.3. Ar pareiškėjui ir jo partneriui (-iams) netaikomi teisės aktų apribojimai ir jie gali gauti paramą, jei: Paaiškinimai: įsitikinama, ar pareiškėjas ir (ar) jo partneris (-iai) atitinka šios metodikos 1.1.3.1–1.1.3.9 punktuose nustatytus reikalavimus. Jei partneris(-iai) yra biudžetinė įstaiga, jos atitiktis šios metodikos 1.1.3.1–1.1.3.3 kriterijams netikrinama.

1.1.3.1. pareiškėjui ir jo partneriui (-iams) nėra iškelta bankroto byla ar pradėtos bankroto procedūros ne teismo tvarka; Informacijos šaltinis: paraiškos (A) dalis, duomenys tikrinami pagal Lietuvos Respublikos juridinių asmenų registro turimus duomenis.

1.1.3.2. pareiškėjas ir jo partneris (-iai) nėra likviduojami; Informacijos šaltinis: paraiškos (A) dalis, duomenys tikrinami pagal Lietuvos Respublikos juridinių asmenų registro turimus duomenis.

1.1.3.3. pareiškėjui ir jo partneriui (-iams) nėra iškelta restruktūrizavimo byla; Informacijos šaltinis: paraiškos (A) dalis, duomenys tikrinami pagal Lietuvos Respublikos juridinių asmenų registro turimus duomenis.

1.1.3.4. nepradėtas ikiteisminis tyrimas dėl pareiškėjo ir jo partnerio (-ių) ar jų darbuotojų ūkinės komercinės veiklos; Informacijos šaltinis: paraiškos (A) dalis.

1.1.3.5. pareiškėjas ir jo partneris (-iai) yra įvykdę su mokesčių ir socialinio draudimo įnašų mokėjimu susijusius įsipareigojimus pagal Lietuvos Respublikos ar Norvegijos Karalystės teisės aktus (ši nuostata gali būti netaikoma įstaigoms, kurių veikla finansuojama iš valstybės arba savivaldybių biudžeto, ir juridiniams asmenims, kuriems Lietuvos Respublikos ar Norvegijos Karalystės teisės aktų nustatyta tvarka yra atidėti mokesčių arba socialinio draudimo įmokų mokėjimo terminai); Informacijos šaltinis: su paraiška pateikti dokumentai (teikiama pažyma, Norvegijos Karalystės teisės aktus atitinkantys dokumentai), duomenys tikrinami pagal Valstybinio socialinio draudimo fondo valdybos prie Socialinės apsaugos ir darbo ministerijos duomenis.

1.1.3.6. pareiškėjas ir jo partneris (-iai) paraiškoje arba jos prieduose nėra pateikęs klaidinančios informacijos; Informacijos šaltinis: paraiškos (A) dalis, paraiškos (B) dalis, su paraiška pateikti dokumentai.

1.1.3.7. nėra įsiteisėjęs teismo sprendimas dėl pareiškėjo ir jo partnerio (-ių) kitos sutarties dėl paramos skyrimo iš Europos Sąjungos ar kitos tarptautinės paramos arba Lietuvos Respublikos biudžeto lėšų pažeidimo; Informacijos šaltinis: paraiškos (A) dalis.

1.1.3.8. pareiškėjas ir jo partneris (-iai) kompetentingoms institucijoms yra grąžinęs visas neteisėtai išmokėtas ir panaudotas Europos Sąjungos ar kitos tarptautinės paramos arba Lietuvos Respublikos biudžeto lėšas; Informacijos šaltinis: paraiškos (B) dalis.

1.1.3.9. pareiškėjas ir jo partneris (-iai) nebandė gauti konfidencialios informacijos arba daryti įtakos vertinimą atliekančiai viešajai įstaigai Centrinei projektų valdymo agentūrai (toliau – CPVA), Projektų atrankos komiteto nariams ar sprendimą dėl paramos ir bendrojo finansavimo lėšų skyrimo priimančiai Lietuvos Respublikos ūkio ministerijai – programos operatoriui dabartinio ar ankstesnio paraiškų vertinimo ar atrankos proceso metu. Informacijos šaltinis: paraiškos (B) dalis ir pareiškėjo veiksmai projekto vertinimo metu.
2. Pareiškėjas organizaciniu požiūriu yra pajėgus tinkamai ir laiku įgyvendinti projektą.	2.1. Pareiškėjas atitinka formaliuosius reikalavimus ir yra pajėgus įgyvendinti projektą.	2.1.1. Ar pareiškėjas turi patirties įgyvendinant projekte numatytas veiklas? Paaiškinimai: vertinama naudos ir kokybės vertinimo etape.

2.1.2. Ar pareiškėjas turi pakankamus administravimo gebėjimus vykdant projektą? Paaiškinimai: įsitikinama, ar pareiškėjas užtikrina būtinus gebėjimus administruoti projektą – suformuoja komandą, užtikrina reikiamos kompetencijos darbuotojų priskyrimą tam tikroms projekto administravimo funkcijoms atlikti, ar numato paslaugų pirkimą ir pan. Informacijos šaltinis: paraiškos (B) dalis, verslo planas.

2.1.3. Ar pareiškėjas gali įgyvendinti projekto tikslus, veiklas ir uždavinius per projekto įgyvendinimo laikotarpį? Paaiškinimai: įsitikinama, ar projekto įgyvendinimo planas atitinka projekto veiklų mastą, yra realus ir racionaliai suplanuotas. Pavyzdžiui, vertinama, ar pareiškėjas turi pakankamai išteklių, ar veiklų planas atitinka projekto specifiką, sezoniškumą ir pan. Taip pat įsitikinama, kad projekto trukmė ir vieta atitinka Gairėse nustatytus reikalavimus, projekto trukmė ne mažesnė nei 12 mėnesių ir projekto veiklos bus įgyvendintos ne vėliau nei iki Administravimo taisyklių 126 punkte nustatytos datos. Projekto veiklos, nurodytos paraiškos (A) dalyje ir (B) dalyje yra logiškos, nuoseklios, veiklų trukmė pagrįsta. Informacijos šaltinis: paraiškos (A) dalis, paraiškos (B) dalis, su paraiška pateikti dokumentai.

2.1.4. Ar partnerystė įgyvendinant projektą yra pagrįsta ir turi pridėtinę vertę? Paaiškinimai: įsitikinama, ar partneriai į projektą įtraukti pagrįstai, t. y. partnerystė sukuria papildomą pridėtinę vertę. Pavyzdžiui, partneriai turi atitinkamos projektui įgyvendinti reikalingos patirties, vykdo projekto veiklas, naudosis projekto rezultatais ar produktais ir pan. Prie paraiškos turi būti pridedama galiojanti jungtinės veiklos (partnerystės) sutarties kopija, atitinkanti Gairių 21 punkte esančius reikalavimus. Informacijos šaltinis: papildomai pridedami dokumentai (jungtinės veiklos (partnerystės) sutartis.	vertinama

2.1.5. Ar projektas atitinka kitus pareiškėjams ir (ar) partneriams Gairėse pareiškėjams nustatytus reikalavimus? Paaiškinimai: nevertinama.
3. Projektas atitinka programą ir apima pagal ją numatomas remti veiklas.	3.1. Ar paraiškoje pagrįstas projekto tikslų ir uždavinių ryšys su programos tikslu?	3.1.1. Ar projekto tikslai ir uždaviniai aiškiai siejasi su programos tikslu ir bent vienu iš programos rodiklių? Paaiškinimai: nustatoma, ar projekto tikslai ir uždaviniai atitinka programos tikslą ir bent vieną iš programos rodiklių, ryšys yra akivaizdus ir priežastinis. Pastaba: Gairių 12 punkte nurodytas produkto rodiklis, Gairių 13.1 punkte nurodytas rezultato rodiklis turi būti privalomai pasirinkti. Be šių produkto, rezultato rodiklių, projekto vykdytojas turi pasirinkti vieną iš Gairių 13.2–13.6 punktuose nurodytų rezultato rodiklių. Informacijos šaltinis: paraiškos (A) dalis, paraiškos (B) dalis.

3.1.2. Ar įgyvendinto projekto poveikis programos tikslui ir bent vienam iš programos rodiklių yra teigiamas? Paaiškinimai: galima teigti, kad, įgyvendinus projektą, produktų ir rezultatų poveikis programos tikslui ir pasirinktiems programos rodikliams bus teigiamas. Taip pat paraiškoje įrodytas projekto aktualumas ir poveikis tikslinių grupių problemų sprendimui. Informacijos šaltinis: paraiškos (A) dalis, paraiškos (B) dalis.

3.2. Ar paraiškoje pagrįstas projekto tikslų ir uždavinių ryšys su bent viena Gairėse numatyta veiklos sritimi?	3.2.1. Ar projekto tikslai, uždaviniai ir veiklos atitinka bent vieną Gairėse nurodytą veiklą? Paaiškinimai: įsitikinama, ar projekte numatyti tikslai, uždaviniai ir planuojamos vykdyti veiklos atitinka bent vieną Gairėse numatytą veiklą. Įsitikinama, ar projekto metu kuriama, tobulinama ar diegiama technologija ar technologinis procesas bus inovatyvus Lietuvos rinkos mastu. Informacijos šaltinis: paraiškos (A) dalis, paraiškos (B) dalis.
4. Projektas siekia aiškių ir realių kiekybinių uždavinių, atitinkančių programos tikslą.	4.1. Projektas prisideda prie programos rodiklių įgyvendinimo.	4.1.1. Ar projektas siekia bent vieno programos produkto ir (ar) rezultato rodiklio? Paaiškinimas: įsitikinama, ar projektas siekia bent vieno programoje numatyto produkto ir (ar) rezultato rodiklio ir įgyvendinus numatytas projekto veiklas šie rodikliai bus pasiekti. Pastaba: Gairių 12 punkte nurodytas produkto rodiklis, Gairių 13.1 punkte nurodytas rezultato rodiklis turi būti privalomai pasirinkti. Be šių produkto, rezultato rodiklių, projekto vykdytojas turi pasirinkti vieną iš Gairių 13.2–13.6 punktuose nurodytų rezultato rodiklių. Informacijos šaltinis: paraiškos (A) dalis, paraiškos (B) dalis.

4.2. Nuosekli vidinė projekto logika ir kokybiški projekto uždaviniai.	4.2.1. Ar išlaikyta vidinė projekto logika? Paaiškinimai: įsitikinama, ar išlaikyta nuosekli vidinė projekto logika, t. y. projekto rezultatai turi būti projekto veiklų rezultatai, projekto veiklos turi sudaryti prielaidas pasiekti projekto uždavinius, o uždaviniai – įgyvendinti nustatytus projekto tikslus. Informacijos šaltinis: paraiškos (A) dalis, paraiškos (B) dalis.

4.2.2. Ar projekto uždaviniai specifiniai, išmatuojami, pasiekiami, susieti ir iškelti laiku? Paaiškinimai: įsitikinama, ar projekto uždaviniai yra: - specifiniai, t. y. parodo projekto esmę ir charakteristikas; - išmatuojami, t. y. kiekybiškai išreikšti ir išmatuojami; - pasiekiami, t. y. realūs; - susieti, t. y. atitinka vykdomas projekto veiklas; - iškelti laiku, t. y. aiški pradžios ir pabaigos data. Informacijos šaltinis: paraiškos (A) dalis, paraiškos (B) dalis.
5. Projektas atitinka gero valdymo principą.	5.1. Projekte nenumatyti veiksmai, kurie darytų neigiamą poveikį gero valdymo principo įgyvendinimui.	5.1.1. Ar projekte nenumatoma apribojimų, kurie darytų neigiamą poveikį gero valdymo principo įgyvendinimui? Paaiškinimai: įsitikinama, ar projekto įgyvendinimas neturi neigiamos įtakos gero valdymo principo įgyvendinimui. Informacijos šaltinis paraiškos (A) dalis.

5.2. Projekte atskleistos pastangos skatinti gero valdymo principo įgyvendinimą.	5.2.1. Pasiūlytos konkrečios priemonės, kurios užtikrina, kad projektas prisideda prie gero valdymo principo įgyvendinimo (jeigu taikoma). Paaiškinimai: nevertinama.

5.2.2. Pasiūlytos konkrečios priemonės, kurios užtikrina, kad projektas skatina gero valdymo principo įgyvendinimą (jeigu taikoma). Paaiškinimai: nevertinama.

5.2.3. Projektas atitinka kitus, su gero valdymo principo įgyvendinimo reikalavimais susijusius, reikalavimus. Paaiškinimai: nevertinama.
6. Projektas atitinka darnaus vystymosi principą.	6.1. Projekte nenumatyti veiksmai, kurie darytų neigiamą poveikį darnaus vystymosi principo įgyvendinimui	6.1.1. Aplinkosaugos srityje (aplinkos kokybė ir gamtos ištekliai, klimato kaita, aplinkos apsauga). Paaiškinimai: įsitikinama, ar projekto įgyvendinimas neturi neigiamos įtakos aplinkosaugos srityje. Informacijos šaltinis: paraiškos (A) dalis, paraiškos (B) dalis, verslo planas.

6.1.2. Socialinėje srityje (užimtumas, skurdas ir socialinė atskirtis, sveikata, švietimas ir mokslas, kultūros savitumas). Paaiškinimai: įsitikinama, ar projekto įgyvendinimas neturi neigiamos įtakos socialinėje srityje. Informacijos šaltinis: paraiškos (A) dalis.

6.1.3. Ekonomikos srityje (darnus pagrindinių ūkio šakų ir regionų vystymasis). Paaiškinimai: įsitikinama, ar projekto įgyvendinimas neturi neigiamos įtakos ekonomikos srityje. Pagrįstas projekto poreikis ir tęstinumas, rezultatai pateisina investicijas (vertinama kartu su šios metodikos 9 kriterijumi). Informacijos šaltinis: paraiškos (A) dalis, paraiškos (B) dalis, verslo planas.

6.1.4. Regionų vystymo srityje (aplinkosauginių, socialinių ir ekonominių skirtumų mažinimas). Paaiškinimai: įsitikinama, ar projekto įgyvendinimas neturi neigiamos įtakos regionų vystymo srityje. Informacijos šaltinis: paraiškos (A) dalis.

6.2. Projekte atskleistos pastangos skatinti darnaus vystymosi principo įgyvendinimą.	6.2.1. Pasiūlytos konkrečios priemonės, kurios užtikrina, kad projektas skatina darnaus vystymosi principo įgyvendinimą. Paaiškinimas: projekte numatyta konkrečių veiklų arba priemonių (parodyta aktyvi iniciatyva), kurios prisideda prie darnaus vystymosi principo įgyvendinimo (vertinama kartu su šios metodikos 3.2 kriterijumi). Informacijos šaltinis: paraiškos (A) dalis, paraiškos (B) dalis, verslo planas.

6.2.2. Projektas atitinka kitus, su darnaus vystymosi principo įgyvendinimo reikalavimais susijusius, specialiuosius projektų atitikties projektų atrankos kriterijus ir Gairėse nustatytus reikalavimus. Paaiškinimai: nevertinama.
7. Projektas atitinka lyčių lygybės ir lygių galimybių principą.	7.1. Projekte nenumatoma apribojimų, kurie darytų neigiamą poveikį lyčių lygybės ir lygių galimybių principo įgyvendinimui.	7.1.1. Ar projekte nenumatoma apribojimų, kurie darytų neigiamą poveikį lyčių lygybės ir lygių galimybių principo įgyvendinimui? Paaiškinimai: įsitikinama, ar projekto įgyvendinimas neturi neigiamos įtakos lyčių lygybės ir lygių galimybių principo įgyvendinimui: - sudarytos vienodos dalyvavimo projekte ir naudojimosi projekto rezultatais galimybės vyrams ir moterims; - sudarytos vienodos dalyvavimo projekte galimybės bet kokios rasės arba etninės kilmės, religijos arba tikėjimo, amžiaus, negalios, seksualinės orientacijos atstovams. Informacijos šaltinis : paraiškos (A) dalis.

7.2. Projekte nurodytos pastangos skatinti lyčių lygybės ir lygių galimybių principo įgyvendinimą.	7.2.1. Pasiūlytos konkrečios priemonės, kurios užtikrina, kad projektas prisideda prie lyčių lygybės principo įgyvendinimo (jeigu taikoma). Paaiškinimai: nevertinama.

7.2.2. Pasiūlytos konkrečios priemonės, kurios užtikrina, kad projektas skatina nediskriminavimo dėl lyties, rasės arba etninės kilmės, religijos arba tikėjimo, amžiaus, negalios, seksualinės orientacijos principo įgyvendinimą (jeigu taikoma). Paaiškinimai: nevertinama.

7.2.3. Projektas atitinka kitus, su lyčių lygybės ir lygių galimybių principo įgyvendinimo reikalavimais susijusius, gairėse pareiškėjams nustatytus reikalavimus. Paaiškinimai: nevertinama.
8. Projektas turi aiškų finansavimo paketą: apibrėžtus, aiškius ir užtikrintus projekto išlaidų finansavimo šaltinius.	8.1. Užtikrintas projekto finansavimas.	8.1.1. Ar pareiškėjo ir jo partnerių nuosavas įnašas atitinka nustatytus reikalavimus? Paaiškinimai: būtina įsitikinti, ar tenkinami Gairių 52 ir 55 punktuose nustatyti pareiškėjo ir partnerio (-ių) įnašo reikalavimai, numatyti projekto išlaidų finansavimo šaltiniai, atsižvelgiant į projekto tinkamų finansuoti išlaidų dalį ir išlaidų apmokėjimo būdą, yra aiškiai apibrėžti, patikimi, tinkamai suplanuoti; pareiškėjas (partneris) turi stabilius ir pakankamus finansų išteklius, gali užtikrinti savo veiklos tęstinumą per visą projekto įgyvendinimo laikotarpį ir prisidėti prie projekto finansavimo. Pareiškėjo (partnerio) įnašas turi būti aiškiai apibrėžtas, patikimas, realus, pakankamas ir tinkamai išdėstytas per projekto įgyvendinimo laikotarpį. Informacijos šaltinis: su paraiška pateikti dokumentai. Duomenys tikrinami pagal finansinės atskaitomybės dokumentus, tarpinės finansinės atskaitomybės dokumentus, paskolos gavėjo kreditorių ir debitorių sąrašą, nurodant kreditinius ir debitinius įsiskolinimus (sudarytas ne vėliau kaip prieš 60 dienų iki paraiškos pateikimo CPVA dienos), prognozinius pinigų srautus, pagrindžiančius planuojamo pardavimo dokumentus (turimos sutartys, komerciniai pasiūlymai, užsakymai ir panašiai), kitus dokumentus, įrodančius pareiškėjo gebėjimus užtikrinti savo veiklos tęstinumą per visą projekto įgyvendinimo laikotarpį ir prisidėti prie projekto.

8.1.2. Ar užtikrintas netinkamų finansuoti išlaidų padengimas? Paaiškinimai: būtina įsitikinti, ar užtikrinamas projekte numatytų netinkamų finansuoti išlaidų (tarp jų ir netinkamo finansuoti pridėtinės vertės mokesčio, ir kt.) finansavimas, netinkamų finansuoti išlaidų finansavimo šaltiniai yra aiškiai apibrėžti, patikimi, tinkamai suplanuoti, t. y. netinkamų finansuoti išlaidų finansavimas neturės neigiamos įtakos projekto įgyvendinimui. Informacijos šaltinis: šios metodikos 8.1.1 punkte nurodyti informacijos šaltiniai.

8.1.3. Ar užtikrintas finansinis projekto (veiklų) tęstinumas? Paaiškinimai: būtina įsitikinti, kad projekto metu sukurtų rezultatų tolesniam naudojimui yra sudarytos finansinės prielaidos, t. y. sukurtas turtas bus išlaikomas ir užtikrinamas jo tinkamas panaudojimas. Informacijos šaltinis: paraiškos (A) dalis, paraiškos (B) dalis, jungtinės veiklos (partnerystės) sutartis, verslo planas.

8.1.4. Ar projektas atitinka kitus Gairėse pareiškėjams nustatytus reikalavimus? Paaiškinimai: įsitikinama, ar projektas atitinka šios metodikos 8.1.4.1–8.1.4.2 punktuose nustatytus specialiuosius projektų atitikties projektų atrankos kriterijus.

8.1.4.1. Ar projektas tenkina prašomo finansavimo dydžiui keliamus reikalavimus? Paaiškinimai: įsitikinama, ar paraiškoje prašomo skirti finansavimo dydis nėra mažesnis ir neviršija Gairių 31.6 punkte nustatytų dydžių. Informacijos šaltinis: paraiškos (A) dalis

8.1.4.2. Ar projektas tenkina skiriamo finansavimo dydžiui keliamus reikalavimus? Paaiškinimai: įsitikinama, ar projektui numatomo skirti finansavimo dydis nebus mažesnis ir neviršys Gairių 53 ir 54 punktuose nustatytų dydžių (vertinama kartu su šios metodikos 9.2.2 kriterijumi). Informacijos šaltinis: paraiškos (A) dalis, paraiškos (B) dalis.
9. Užtikrintas efektyvus projektui įgyvendinti reikalingų lėšų panaudojimas.	9.1. Sąnaudų ir naudos analizės taikymas ir rezultatų priimtinumas.	9.1.1. Ar atlikta alternatyvų analizė ? Paaiškinimai: vertinamos dvi projektui pagrįsti parengtos alternatyvos: nulinė alternatyva (alternatyva, kai projektas nėra įgyvendinamas) ir kita alternatyva (projektas paremtas alternatyvia technologija ar pan.). Projekte turi būti atskleista, kad visos realios projekto įgyvendinimo galimybės buvo svarstytos arba kitos alternatyvos, be jau nagrinėjamų, nėra tikslinga svarstyti. Jeigu projekto įgyvendinimo galimybių vertinimo metu išskiriamos kelios projekto įgyvendinimo alternatyvos, vertinimo metu kiekvienai alternatyvai turi būti naudojami tie patys vertinimo kriterijai. Alternatyvos įvertintos išsamiai ir teisingai. Pasirinkta alternatyva turi būti optimali, atsižvelgiant į esamus apribojimus. Informacijos šaltinis: paraiškos (B) dalis, verslo planas.

9.1.2. Ar projekto planai, susiję su būsimomis pajamomis ir sąnaudomis, yra pagrįsti? Paaiškinimai: įsitikinama, ar projekto skaičiavimai remiasi pagrįstomis būsimų pajamų ir sąnaudų prognozavimo prielaidomis. Ar verslo plane įvertintas infrastruktūros poreikis, kuriamos naudos kompleksiškumas bei infrastruktūros svarba verslo modeliui. Atlikta rinkos (paklausos ir pasiūlos) analizė, įvertinta konkurencinė aplinka, numatyti, įgyvendinant projektą, planuojamo gaminti gaminio, planuojamos teikti paslaugos, planuojamos kurti technologijos potencialūs vartotojai ir t. t. Informacijos šaltinis: verslo planas.

9.1.3. Ar taikomas pagrįstas analizės laikotarpis? Paaiškinimai: įsitikinama, ar sąnaudų ir naudos analizės laikotarpis atitinka Europos Komisijos parengtame metodiniame darbo dokumente Nr. 4„Ekonominės naudos analizės atlikimo metodinės gairės“ (angl. „Guide to cost-benefit analysis of investment projects“) rekomenduojamą laikotarpį; jei atliekama kito laikotarpio analizė, projekte turi būti pateiktas paaiškinimas, kuris, vertintojo nuomone, pagrindžia sprendimą taikyti kitą analizės laikotarpį. Informacijos šaltinis: verslo planas.

9.1.4. Ar teisingai apskaičiuotos ir pagrįstos finansinių rodiklių reikšmės? Paaiškinimai: įsitikinama, ar teisingai apskaičiuoti finansiniai rodikliai (finansinė grynoji dabartinė vertė, finansinė vidinė grąžos norma ir sąnaudų ir naudos santykis). Jų reikšmės pagrindžia prašomų lėšų sumą. Informacijos šaltinis: verslo planas.

9.1.5. Ar teisingai apskaičiuotos ir pagrįstos ekonominių rodiklių reikšmės? Paaiškinimai: įsitikinama, ar ekonominiai rodikliai (ekonominė grynoji dabartinė vertė, ekonominė vidinė grąžos norma ir sąnaudų ir naudos santykis) apskaičiuoti tinkamai, remiamasi pagrįstomis socialinės ir ekonominės naudos ir sąnaudų prognozavimo prielaidomis. Rodiklių reikšmės įrodo projekto ekonominį pagrįstumą, atsižvelgiant į projekto investicijas ir būsimas sąnaudas. Informacijos šaltinis: verslo planas.

9.1.6. Ar įvertintos rizikos? Paaiškinimai: įsitikinama, ar projekte įvertintos rizikos, įskaitant išorines ir vidines, tinkamai nustatytas bei pagrįstai įvertintas jų poveikis projektui, numatyti jų valdymo veiksniai. Informacijos šaltinis: paraiškos (B) dalis, verslo planas.

9.1.7. Ar projekto teikiama nauda atitinka planuojamiems rezultatams pasiekti reikalingas sąnaudas? Paaiškinimai: vertinama (vadovaujantis analogiškais projektais, veiklomis ir pan.) projekto rezultatų atitiktis investicijoms. Informacijos šaltinis: paraiškos (B) dalis, verslo planas.

9.2. Atitiktis Norvegijos mechanizmo įgyvendinimo reglamente ir Gairėse nustatytiems veiklų ir išlaidų apribojimams.	9.2.1. Ar projekte numatytos veiklos atitinka tinkamoms finansuoti veikloms ir jų apimtims nustatytus reikalavimus? Paaiškinimai: įsitikinama, ar projekto veiklos yra tinkamos finansuoti atsižvelgiant į išlaidų atitikties finansuoti reikalavimus, nustatytus Norvegijos mechanizmo įgyvendinimo reglamente ir Gairėse. Įvertinta projekto rizika, susijusi su dvigubu finansavimu, t. y. vertinant pareiškėjo ir partnerio (-ių) įgyvendintus (arba) įgyvendinamus projektus įsitikinta, kad toms pačios veikloms ir išlaidoms finansavimas nebus skiriamas pakartotinai, ar projektas, kuriam prašoma finansavimo, nėra pradėtas įgyvendinti iki paraiškos registravimo dienos, ar projektas tenkina projekto veiklų vykdymo vietai keliamus reikalavimus. Informacijos šaltinis: paraiškos (A) dalis, paraiškos (B) dalis, verslo planas.

9.2.2. Ar išlaidos suplanuotos pagrįstai ir efektyviai? Paaiškinimai: įsitikinama, ar projekto išlaidos yra būtinos projekto veikloms atlikti ir atitinka rinkos kainas (išlaidos aiškiai susietos su planuojama veikla, paaiškintas išlaidų būtinumas veiklai atlikti, išlaidos suplanuotos atsižvelgiant į vidutinį metinį kainų augimą ir valiutų riziką). Informacijos šaltinis: paraiškos (A) dalis, paraiškos (B) dalis.

9.2.3. Ar projekto veiklos įgyvendinamos, išlaidos patiriamos ir projekto vykdytojo ir jo partnerio (-ių) apmokamos išlaidų tinkamumo finansuoti laikotarpiu? Paaiškinimai: įsitikinama, ar projekto veikos bus įgyvendinamos ir išlaidos patiriamos Gairių 31.5 punkte nustatytu laikotarpiu. Informacijos šaltinis: paraiškos (A) dalis, paraiškos (B) dalis, verslo planas.

_________________

Gairių pareiškėjams gauti paramą pagal 2009–2014 m.

Norvegijos finansinio mechanizmo Žaliosios pramonės

inovacijų programos Partnerystės projektų schemą

3 priedas

PROJEKTO NAUDOS IR KOKYBĖS VERTINIMO METODIKA

1 lentelė.

Eil. Nr.	Specialieji prioritetiniai projektų atrankos kriterijai	Pagrindiniai vertinimo aspektai	Vertinimo skalė	Vertintojo balas	Informacijos šaltinis
1.	Iš viso	100
2.	Pirmaeiliai 2009–2014 m. Norvegijos finansinio mechanizmo Žaliosios pramonės inovacijų programos Partnerystės projektų schemos (toliau – schema) kriterijai	80
2.1.	Pareiškėjo ir partnerio (-ių) patirtis tinkamai ir laiku įgyvendinti projektą.	Aukštesnis įvertinimas suteikiamas projektams, kurių pareiškėjas ir (arba) partneris per paskutinius trejus finansinius metus iki paraiškos pateikimo vykdė veiklas, nurodytas Gairių pareiškėjams gauti paramą pagal 2009–2014 m. Norvegijos finansinio mechanizmo Žaliosios pramonės inovacijų programos Partnerystės projektų schemos (toliau – Gairės) 8 punkte, yra sėkmingai įgyvendinęs kitų aplinkosaugos projektų, turi mokslinių tyrimų ir technologinės plėtros veiklų vykdymo patirtį. Balų skaičiavimas: žiūrėti pastabą po lentele.	0–5	Paraiškos (B) dalis (Gairių 4 priedas), verslo planas
2.2.	Projekto įgyvendinimo planas.	Aukštesnis įvertinimas suteikiamas projektui, kurio įgyvendinimo planas detalus ir struktūruotas, projekto įgyvendinimo etapai aprašyti nuosekliai, įvardijant kiekvieną projekto veiklą bei jų ryšį su projekto rezultatais. Aiškiai išskiriami kiekvienos veiklos pabaigoje pasiektini rezultatai. Nurodoma projekto trukmė ir pateikiamas kiekvienos veiklos įgyvendinimo laikotarpis. Projekto įgyvendinimui grėsmę galinčios kelti galimos rizikos nurodomos pagal jų grėsmingumo laipsnį, pasiūlant adekvačius rizikų prevencijos bei valdymo sprendimus. Aprašyme konkrečiai nurodytas pareiškėjo bei partnerio (-ių) vaidmuo kiekviename etape. Aprašoma kiekvienos veiklos įgyvendinimo komandos sudėtis ir atsakomybės. Balų skaičiavimas: žiūrėti pastabą po lentele.	0–5	Paraiškos (B) dalis (Gairių 4 priedas), verslo planas
2.3.	Projekto poveikis pareiškėjo įmonės konkurencingumo augimui ir Lietuvos ekonomikos plėtrai (strateginė projekto svarba).	Pagal kriterijų yra vertinamas projekto reikšmingumas pareiškėjo konkurencingumui didinti, pareiškėjo ar partnerių atstovaujamos ar kitų susijusių pramonės šakų (sektorių) plėtrai ir tarptautinio konkurencingumo didėjimui. Aukštesnis įvertinimas suteikiamas didesnį reikšmingumą turinčiam projektui. Reikšmingumas yra vertinamas atsižvelgiant į planuojamus pareiškėjo darbo našumo, produkcijos kokybės, gamybos sąnaudų, pardavimų ir eksporto masto pokyčius, palyginti su buvusiais, planuojamų pokyčių pagrįstumą ir realumą. Žodis „eksportas“ apima ir prekių išvežimą į Europos Sąjungos (toliau – ES) valstybes nares. Svarba Lietuvos ekonomikos plėtrai yra vertinama atsižvelgiant į šiuos aspektus: Lietuvos priklausomybės nuo žaliavų ir energijos importo mažinimą, tiesiogines užsienio investicijas, darbo vietų kūrimą ir pan. Balų skaičiavimas: žiūrėti pastabą po lentele.	0–5	Paraiškos (B) dalis (Gairių 4 priedas), verslo planas
2.4.	Aplinkosaugos technologijų arba reikšmingai patobulintų technologinių procesų parametrų ir funkcinių charakteristikų lygis tausaus gamtos išteklių naudojimo atžvilgiu.	Projektams, kurių įgyvendinimo rezultatas – sukurtų aplinkosaugos technologijų arba reikšmingai patobulintų technologinių procesų pateikimas į rinką. Aukštesnis įvertinimas suteikiamas projektams, kurių įgyvendinimo metu sukurtos aplinkosaugos technologijos arba reikšmingai patobulinto technologinio proceso parametrų ir funkcinių charakteristikų lygis leis sumažinti daugiau kaip 10 procentų energijos ir (arba) žaliavos (-ų), ir (arba) kuro, ir (arba) papildomų medžiagų, ir (arba) vandens sąnaudų, palyginti su alternatyviomis tas pačias funkcijas atliekančiomis ar tą pačią produkciją gaminančiomis technologijomis arba technologiniais procesais. Vertinimo skalė: 5 balai – leis sumažinti žaliavos (-ų) ir (arba) papildomų medžiagų sąnaudas; 4 balai – leis sumažinti vandens ir (arba) kuro sąnaudas; 3 balai – leis sumažinti energijos sąnaudas; 0 balų – nesumažins. arba Projektams, kurių įgyvendinimo rezultatas – įdiegtos aplinkosaugos technologijų arba reikšmingai patobulinti technologiniai procesai. Aukštesnis įvertinimas suteikiamas projektams, kurių įgyvendinimo metu įdiegtos aplinkosaugos technologijos arba reikšmingai patobulinto technologinio proceso naudojimas leis sumažinti daugiau kaip 10 procentų energijos ir (arba) žaliavos (-ų), ir (arba) kuro, ir (arba) papildomų medžiagų, ir (arba) vandens sąnaudų gaminamos produkcijos vienetui. Vertinimo skalė: 5 balai – leis sumažinti žaliavos (-ų) ir (arba) papildomų medžiagų sąnaudas; 4 balai – leis sumažinti vandens ir (arba) kuro sąnaudas; 3 balai – leis sumažinti energijos sąnaudas; 0 balų – nesumažins. Balų skaičiavimas: jeigu pasiekiamas efektas, nurodytas keliuose vertinimo skalės punktuose, pagal kuriuos suteikiami 5, 4 arba 3 balai, rašomas maksimalus balas – 5.	0, 3, 4 arba 5	Paraiškos (B) dalis (Gairių 4 priedas), verslo planas
2.5.	Aplinkosaugos technologijų arba reikšmingai patobulintų technologinių procesų parametrų ir funkcinių charakteristikų lygis oro taršos atžvilgiu.	Projektams, kurių įgyvendinimo rezultatas – sukurtų aplinkosaugos technologijų arba reikšmingai patobulintų technologinių procesų pateikimas į rinką. Aukštesnis įvertinimas suteikiamas projektams, kurių įgyvendinimo metu sukurtos aplinkosaugos technologijos arba reikšmingai patobulinto technologinio proceso parametrų ir funkcinių charakteristikų lygis leis sumažinti daugiau kaip 10 procentų oro teršalų koncentraciją ir (arba) kiekį, palyginti su alternatyviomis tas pačias funkcijas atliekančiomis ar tą pačią produkciją gaminančiomis technologijomis arba technologiniais procesais. Vertinimo skalė: 5 balai – leis sumažinti oro teršalų, kurie išvardyti Apmokestinamų teršalų ir jų grupių sąrašo, patvirtinto Lietuvos Respublikos Vyriausybės 2000 m. sausio 18 d. nutarimu Nr. 53 (Žin., 2000, Nr. 6-159; 2009, Nr. 111-4723), I–III grupėse, koncentraciją ir (arba) kiekį; 3 balai – leis sumažinti oro teršalų, kurie išvardyti Apmokestinamų teršalų ir jų grupių sąrašo IV grupėje, koncentraciją ir (arba) kiekį; 0 balų – nesumažins. arba Projektams, kurių įgyvendinimo rezultatas – įdiegtos aplinkosaugos technologijos arba reikšmingai patobulinti technologiniai procesai. Aukštesnis įvertinimas suteikiamas projektams, kurių įgyvendinimo metu įdiegtos aplinkosaugos technologijos arba reikšmingai patobulinto technologinio proceso naudojimas leis sumažinti daugiau kaip 10 procentų oro teršalų koncentraciją ir (arba) kiekį gaminamos produkcijos vienetui. Vertinimo skalė: 5 balai – leis sumažinti oro teršalų, kurie išvardyti Apmokestinamų teršalų ir jų grupių sąrašo I–III grupėse, koncentraciją ir (arba) kiekį; 3 balai – leis sumažinti oro teršalų, kurie išvardyti Apmokestinamų teršalų ir jų grupių sąrašo IV grupėje, koncentraciją ir (arba) kiekį; 0 balų – nesumažins. Balų skaičiavimas: jeigu pasiekiamas efektas, nurodytas abiejuose vertinimo skalės punktuose, pagal kuriuos suteikiami 3 ir 5 balai, rašomas maksimalus balas – 5.	0, 3 arba 5	Paraiškos (B) dalis (Gairių 4 priedas), verslo planas
2.6.	Aplinkosaugos technologijų arba reikšmingai patobulintų technologinių procesų parametrų ir funkcinių charakteristikų lygis atsinaujinančių energijos šaltinių naudojimo atžvilgiu.	Projektams, kurių įgyvendinimo rezultatas – sukurtų aplinkosaugos technologijų arba reikšmingai patobulintų technologinių procesų pateikimas į rinką. Aukštesnis įvertinimas suteikiamas projektams, kurių įgyvendinimo metu sukurtos aplinkosaugos technologijos arba reikšmingai patobulinto technologinio proceso parametrų ir funkcinių charakteristikų lygis leis pakeisti visą arba dalį iškastinio kuro į kurą iš atsinaujinančių energijos šaltinių, palyginti su alternatyviomis tas pačias funkcijas atliekančiomis ar tą pačią produkciją gaminančiomis technologijomis arba technologiniais procesais. Vertinimo skalė: 5 balai – leis pakeisti daugiau kaip 51 procentą iškastinio kuro į kurą iš atsinaujinančių energijos šaltinių; 4 balai – leis pakeisti 30–50 procentų iškastinio kuro į kurą iš atsinaujinančių energijos šaltinių; 3 balai – leis pakeisti 10–29 procentus iškastinio kuro į kurą iš atsinaujinančių energijos šaltinių; 0 balų – iki 9 procentų arba nesumažins. arba Projektams, kurių įgyvendinimo rezultatas – įdiegtos aplinkosaugos technologijos arba reikšmingai patobulinti technologiniai procesai. Aukštesnis įvertinimas suteikiamas projektams, kurių įgyvendinimo metu įdiegtos aplinkosaugos technologijos arba reikšmingai patobulinto technologinio proceso naudojimas leis pakeisti visą arba dalį iškastinio kuro į kurą iš atsinaujinančių energijos šaltinių (skaičiuojama gaminamos produkcijos vienetui). Vertinimo skalė: 5 balai – leis pakeisti daugiau kaip 51 procentą iškastinio kuro į kurą iš atsinaujinančių energijos šaltinių; 4 balai – leis pakeisti 30–50 procentų iškastinio kuro į kurą iš atsinaujinančių energijos šaltinių; 3 balai – leis pakeisti 10–29 procentų iškastinio kuro į kurą iš atsinaujinančių energijos šaltinių; 0 balų – iki 9 procentų arba nesumažins.	0, 3, 4 arba 5	Paraiškos (B) dalis (Gairių 4 priedas), verslo planas
2.7.	Aplinkosaugos technologijų arba reikšmingai patobulintų technologinių procesų parametrų ir funkcinių charakteristikų lygis gamybinių nuotekų atžvilgiu.	Projektams, kurių įgyvendinimo rezultatas – sukurtų aplinkosaugos technologijų arba reikšmingai patobulintų technologinių procesų pateikimas į rinką. Aukštesnis įvertinimas suteikiamas projektams, kurių įgyvendinimo metu sukurtos aplinkosaugos technologijos arba reikšmingai patobulinto technologinio proceso parametrų ir funkcinių charakteristikų lygis leis sumažinti daugiau kaip 20 procentų gamybinių nuotekų kiekį ir (arba) kanalizuojamų nuotekų teršalų koncentraciją ir (arba) kiekį, palyginti su alternatyviomis tas pačias funkcijas atliekančiomis ar tą pačią produkciją gaminančiomis technologijomis arba technologiniais procesais. Vertinimo skalė: 5 balai – jeigu leis sumažinti nuotekų teršalų, kurie išvardyti Nuotekų tvarkymo reglamento, patvirtinto Lietuvos Respublikos aplinkos ministro 2006 m. gegužės 17 d. įsakymu Nr. D1-236 (Žin., 2006, Nr. 59-2103; 2007, Nr. 110-4522), 1 priede ir 2 priedo A dalyje, koncentraciją ir (arba) kiekį; 4 balai – jeigu leis sumažinti nuotekų teršalų, kurie išvardyti Nuotekų tvarkymo reglamento 2 priedo B dalies B1 sąraše, koncentraciją ir (arba) kiekį; 3 balai – jeigu leis sumažinti nuotekų teršalų, kurie išvardyti Nuotekų tvarkymo reglamento 2 priedo B dalies B2 sąraše, koncentraciją ir (arba) kiekį; 0 balų – nesumažins. arba Projektams, kurių įgyvendinimo rezultatas – įdiegtos aplinkosaugos technologijos arba reikšmingai patobulinti technologiniai procesai. Aukštesnis įvertinimas suteikiamas projektams, kurių įgyvendinimo metu įdiegtos aplinkosaugos technologijos arba reikšmingai patobulinto technologinio proceso naudojimas leis sumažinti daugiau kaip 20 procentų gamybinių nuotekų kiekį ir (arba) kanalizuojamų nuotekų teršalų koncentraciją ir (arba) kiekį gaminamos produkcijos vienetui. Vertinimo skalė: 5 balai – jeigu leis sumažinti nuotekų teršalų, kurie išvardyti Nuotekų tvarkymo reglamento 1 priede ir 2 priedo A dalyje, koncentraciją ir (arba) kiekį; 4 balai – jeigu leis sumažinti nuotekų teršalų, kurie išvardyti Nuotekų tvarkymo reglamento 2 priedo B dalies B1 sąraše, koncentraciją ir (arba) kiekį; 3 balai – jeigu leis sumažinti nuotekų teršalų, kurie išvardyti Nuotekų tvarkymo reglamento 2 priedo B dalies B2 sąraše, koncentraciją ir (arba) kiekį; 0 balų – nesumažins. Balų skaičiavimas: jeigu pasiekiamas efektas, nurodytas keliuose vertinimo skalės punktuose, pagal kuriuos suteikiami 5, 4 arba 3 balai, rašomas maksimalus balas – 5.	0, 3, 4 arba 5	Paraiškos (B) dalis (Gairių 4 priedas), verslo planas
2.8.	Aplinkosaugos technologijų arba reikšmingai patobulintų technologinių procesų parametrų ir funkcinių charakteristikų lygis gamybinių atliekų atžvilgiu.	Projektams, kurių įgyvendinimo rezultatas – sukurtų aplinkosaugos technologijų arba reikšmingai patobulintų technologinių procesų pateikimas į rinką. Aukštesnis įvertinimas suteikiamas projektams, kurių įgyvendinimo metu sukurtos aplinkosaugos technologijos arba reikšmingai patobulinto technologinio proceso parametrų ir funkcinių charakteristikų lygis leis sumažinti daugiau kaip 10 procentų gamybinių atliekų kiekį, palyginti su alternatyviomis tas pačias funkcijas atliekančiomis ar tą pačią produkciją gaminančiomis technologijomis arba technologiniais procesais. Vertinimo skalė: 5 balai – jeigu leis sumažinti pavojingų atliekų, kurios nurodytos Atliekų tvarkymo taisyklių, patvirtintų Lietuvos Respublikos aplinkos ministro 1999 m. liepos 14 d. įsakymu Nr. 217 (Žin., 1999, Nr. 63-2065; 2011, Nr. 57-2721), 1 ir 2 prieduose, kiekį; 3 balai – jeigu leis sumažinti nepavojingų atliekų, kurios nurodytos Atliekų tvarkymo taisyklių 1 ir 2 prieduose, kiekį; 0 balų – nesumažins. arba Projektams, kurių įgyvendinimo rezultatas – įdiegtos aplinkosaugos technologijos arba reikšmingai patobulinti technologiniai procesai. Aukštesnis įvertinimas suteikiamas projektams, kurių įgyvendinimo metu įdiegtos aplinkosaugos technologijos arba reikšmingai patobulinto technologinio proceso naudojimas leis sumažinti daugiau kaip 10 procentų gamybinių atliekų kiekį gaminamos produkcijos vienetui. Vertinimo skalė: 5 balai – jeigu leis sumažinti pavojingų atliekų, kurios nurodytos Atliekų tvarkymo taisyklių 1 ir 2 prieduose, kiekį; 3 balai – jeigu leis sumažinti nepavojingų atliekų, kurios nurodytos Atliekų tvarkymo taisyklių 1 ir 2 prieduose, kiekį; 0 balų – nesumažins. Balų skaičiavimas: jeigu pasiekiamas efektas, nurodytas abiejuose vertinimo skalės punktuose, pagal kuriuos suteikiami 3 arba 5 balai, rašomas maksimalus balas – 5.	0, 3 arba 5	Paraiškos (B) dalis (Gairių 4 priedas), verslo planas
3.	Aritmetinis balų vidurkis (2.1+ ... +2.8)/8	0–5
4.	Daugiklis	16
5.	Antraeiliai schemos kriterijai	20
5.1.	Projektas įgyvendinamas savivaldybėje, kuri Lietuvos Respublikos Vyriausybės 2007 m. sausio 31 d. nutarimu Nr. 112 „Dėl probleminių teritorijų“ (Žin., 2007, Nr. 15-555) pripažinta problemine teritorija, arba regioniniame ekonomikos augimo centre, išskirtame Lietuvos regioninės politikos iki 2013 metų strategijoje, patvirtintoje Lietuvos Respublikos Vyriausybės 2005 m. gegužės 23 d. nutarimu Nr. 575 (Žin., 2005, Nr. 66-2370).	Skatinama tolygesnė ekonomikos plėtra įvairiose Lietuvos teritorijose (5 balai teikiami projektams, kurie įgyvendinami probleminėse teritorijose ar regioniniuose augimo centruose).	0 arba 5	Paraiškos skirti projektui paramą pagal 2009–2014 m. Europos ekonominės erdvės ar Norvegijos finansinius mechanizmus ir bendrojo finansavimo lėšas (A) dalies (2009–2014 m. Europos ekonominės erdvės ir Norvegijos finansinių mechanizmų programų ir projektų finansavimo ir įgyvendinimo taisyklių, patvirtintų Lietuvos Respublikos finansų ministro 2012 m. balandžio 11 d. įsakymu Nr. 1K-135 (Žin., 2012, Nr. 44-2179; 2013, Nr. 13-629 ), 9 priedas) forma.
6.	Daugiklis	4

Pastaba.

Jei šioje metodikoje nenurodyta kitaip:

5 balai suteikiami, kai projektas atitinka visus kriterijaus vertinimo aspektus ir požymius, šių aspektų ir požymių kiekybine išraiška yra pranašesnis už kitus analogiško pobūdžio projektus, iš pateiktos paraiškos ir kitų dokumentų galima daryti išvadą, kad planuojami pasiekti rodikliai ir rezultatai yra realūs ir pagrįsti.

3 balai suteikiami, kai projektas atitinka dalį kriterijaus vertinimo aspektų ir požymių, šių aspektų ir požymių kiekybine išraiška yra pranašesnis už kitus analogiško pobūdžio projektus, iš pateiktos paraiškos ir kitų dokumentų galima daryti išvadą, kad planuojami pasiekti rodikliai ir rezultatai yra realūs ir pagrįsti.

0 balų suteikiama, kai projektas visiškai neatitinka kriterijaus.

Tarpiniai balai suteikiami palyginus atitinkamo kriterijaus įvertinimo rezultatus su anksčiau nurodytais balų suteikimo principais.

2 lentelė.

Specialaus prioritetinio projektų atrankos kriterijaus eilės numeris	Vertintojo skirtų balų pagrindimas
2.1.
2.2.
2.3.
2.4.
2.5.
2.6.
2.7.
2.8.
5.1.

_________________

Gairių pareiškėjams gauti paramą pagal

2009–2014 m. Norvegijos finansinio

mechanizmo Žaliosios pramonės inovacijų

programos Partnerystės projektų schemą

4 priedas

PARAIŠKOS SKIRTI PROJEKTUI PARAMĄ PAGAL 2009–2014 M. NORVEGIJOS FINANSINIO MECHANIZMO ŽALIOSIOS PRAMONĖS INOVACIJŲ PROGRAMOS PARTNERYSTĖS SCHEMĄ SPECIALIOSIOS (B) DALIES FORMA IR JOS PILDYMO INSTRUKCIJA

I. INFORMACIJA APIE PAREIŠKĖJĄ

Paraiškos forma pildoma anglų kalba.

1. Pareiškėjo vykdomos veiklos ir projekto veiklos priskiriamos Ekonominės veiklos rūšių klasifikatoriui (EVRK 2 red.), patvirtintam Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 (Žin., 2007, Nr. 119-4877) (toliau – EVRK 2 red.)

Pareiškėjo vykdoma veikla (-os) pagal EVRK 2 red.
Veikla (-os) pagal EVRK 2 red., kurioje (kuriose) bus sukurti projekto rezultatai (jei projekto rezultatai sukuriami keliose veiklose, reikia nurodyti rezultatų padalijimą procentais)
Veikla (-os) pagal EVRK 2 red., kurioje (kuriose) bus naudojami (diegiami) projekto rezultatai (jei projekto rezultatai naudojami (diegiami) keliose veiklose, reikia nurodyti rezultatų padalijimą procentais)

2. Pareiškėjo statusas

□ Labai maža įmonė

□ Maža įmonė

□ Vidutinė įmonė

3. Pareiškėjo akcininkai (nurodomi visi įmonės akcininkai, valdantys 10 ir daugiau procentų įmonės akcijų)

Eil. Nr.	Akcininkas (fizinio asmens vardas ir pavardė, juridinio asmens pavadinimas)	Akcijų dalis (procentais)
1.
2.

4. Pareiškėjas yra (nėra) perkančioji organizacija pagal Lietuvos Respublikos viešųjų pirkimų įstatymą (Žin., 1996, Nr. 84-2000; 2006, Nr. 4-102) ir (ar) 2009–2014 m. Norvegijos finansinio mechanizmo įgyvendinimo reglamentą, patvirtintą 2011 m. vasario 11 d. Norvegijos Karalystės užsienio reikalų ministerijos (toliau – Norvegijos mechanizmo įgyvendinimo reglamentas)

□ Taip, pareiškėjas yra perkančioji organizacija □ Ne, pareiškėjas nėra perkančioji organizacija

5. Projekto veiklų pagrindimas

5.1. Detalizuokite projekto veiklas (tarp jų pasirengimo projektui veiklas). Projekto veiklos kodas (numeris) turi sutapti su Paraiškos skirti projektui paramą pagal 2009–2014 m. Europos ekonominės erdvės ar Norvegijos finansinius mechanizmus ir bendrojo finansavimo lėšas bendrojoje (A) dalyje (2009–2014 m. Europos ekonominės erdvės ir Norvegijos finansinių mechanizmų, programų ir projektų finansavimo ir įgyvendinimo taisyklių, patvirtintų Lietuvos Respublikos finansų ministro 2012 m. balandžio 11 d. įsakymu Nr. 1K-135 (Žin., 2012, Nr. 44-2179; 2013, Nr. 13-629) (toliau – Administravimo taisyklės), 9 priedas) tai pačiai veiklai nurodytu kodu (numeriu), išskyrus pasirengimo projektui veiklas.
Projekto veikla	Projekto veiklos aprašymas	Kaip veikla leis pasiekti projekto rezultatus	Projekto veiklos vykdymo laikotarpis
1.
2.

5.2. Nurodykite projekto rezultatų inovatyvumo lygį. Pateikdami informaciją, paaiškinkite ir pagrįskite kuriamos naujos ar diegiamos aplinkosaugos technologijos arba reikšmingai patobulinto esamo technologinio proceso inovatyvumo lygį geografiniu ir kokybiniu aspektais.

6. Pareiškėjo administraciniai gebėjimai ir patirtis

6.1. Nurodykite žmogiškuosius išteklius, kuriuos planuojama naudoti projektui įgyvendinti (pildoma, jei pareiškėjas pats administruoja projektą).
Projektui priskirti numatomų darbuotojų skaičius	Funkcijos, kurios būtų priskirtos	Darbuotojų patirtis (kompetencija)
Turimas darbuotojų skaičius
Papildomas darbuotojų poreikis	pareiškėjo darbuotojai

ekspertai, konsultantai
Iš viso darbuotojų

6.2. Pagrįskite pareiškėjo patirtį vykdant veiklas, nurodytas Gairių pareiškėjams gauti paramą pagal 2009–2014 m. Norvegijos finansinio mechanizmo Žaliosios pramonės inovacijų programos Partnerystės projektų schemą (toliau – Gairės) 8 punkte, įgyvendinant kitus aplinkosaugos ar mokslinių tyrimų ir technologinės plėtros projektus. Pateikite informaciją apie per paskutinius trejus metus vykdytus projektus, jų veiklos mastą, projekto rezultatus, bendradarbiavimą su kitomis įmonėmis, mokslo ir studijų institucijomis, veiklų kompleksiškumą (sprendinių mastas, originalumas ir panašiai), veiklų poveikį (energijos taupymas, taršos mažinimas, našumas, pridėtinė vertė ir panašiai). Pateikite informaciją apie įgyvendintus, įgyvendinamus tarptautinius projektus, apie dalyvavimą Europos Sąjungos iniciatyvose, kuriant žinių ir inovacijų erdvę.
Metai	Projekto pavadinimas	Projekto vykdytojas	Baigti projektai	Vykdomi projektai
N – paraiškos pateikimo metai
N-1
N-2
N-3
6.3. Pagrįskite turimą patirtį diegiant ar pateikiant į rinką naujas technologijas ar reikšmingai patobulintus technologinius procesus.
Metai	Naujų technologijų arba reikšmingai patobulintų technologinių procesų diegimo dažnumas ar reguliarumas (vienetai per metus)	Naujų technologijų arba reikšmingai patobulintų technologinių procesų diegimo į rinką dažnumas ar reguliarumas (vienetai per metus)	Naujų technologijų ar reikšmingai patobulintų technologinių procesų, jų inovatyvumo ir įtakos pareiškėjo ar partnerio (-ių) konkurencingumui aprašymas
N – paraiškos pateikimo metai
N-1
N-2
N-3

7. Partnerių pasirinkimo pagrįstumas

Pagrįskite projekto partnerio(-ių) pasirinkimą.
(Privalomo partnerio (-ių) pasirinkimo pagrindimas ir partnerio (-ių), nepretenduojančio (-ių) gauti finansavimą, pasirinkimo pagrindimas, jei į projekto įgyvendinamą bus įtrauktas (-i) ir partneris (-iai), nepretenduojantis (-ys) gauti finansavimą)

8. Pareiškėjo turimas teisinis pagrindas vykdyti projekte numatytas veiklas

Jei vykdoma veikla, susijusi su projekto įgyvendinimu, pagal galiojančius Lietuvos Respublikos teisės aktus yra licencijuojama ar jai įgyvendinti reikalingas kitokios formos leidimas, nurodykite turimą (-as) licenciją (-as) ar leidimą (-us) (numerius, pavadinimus, išdavimo datą, galiojimo laiką, išdavusių institucijų pavadinimus).

9. Valstybės pagalbos būtinumas

9.1. Įvertinkite valstybės pagalbos poveikį projekto įgyvendinimui.
□ gavus finansavimą, iš esmės padidėja projekto apimtis; □ gavus finansavimą, iš esmės padidėja projekto mastas; □ gavus finansavimą, iš esmės padidėja bendra projektui finansuoti gavėjo išleista suma; □ gavus finansavimą, iš esmės paspartėja projekto užbaigimas (įgyvendinimas). Nurodykite, kiek mėnesių projekto įgyvendinimas paspartėtų (____ mėn.); □ be finansavimo projektas Lietuvoje nebūtų buvęs įgyvendintas; □ pagalba neturės įtakos projekto įgyvendinimui.

9.2. Pateikite alternatyvų analizę. Aprašykite ir skaičiavimais pagrįskite du projekto įgyvendinimo scenarijus: jei gaunamas finansavimas ir jei jis negaunamas. Aprašykite ir pagrįskite suteikto finansavimo įtaką projekto apimčiai, kokybei, sėkmei, poveikiui, taip pat ar projektas ekonomiškai naudingas, finansavimas yra būtinas projektui įgyvendinti ir finansavimo dydis yra pagrįstas. Būtina nurodyti, kokia apimtimi projektas būtų įgyvendinamas be finansavimo lėšų, kokių rezultatų būtų pasiekta, palyginti su rezultatais, jei projektui būtų skirtas finansavimas. Būtina pagrįsti visus savo teiginius ir analizes, pateikti skaičiavimus.

10. Gauta (planuojama gauti) valstybės pagalba

10.1. Pateikite informaciją apie pareiškėjo gautą ir planuojamą gauti valstybės pagalbą ir kitą paramą (toliau – pagalba).
Planuojama gauti pagalbos suma	Gautos pagalbos suma, Lt	Pagalbos teikėjas	Informacija apie pagalbos suteikimą, teikimo pagrindą	Pagalbos suteikimo data
Kita pagalba
de minimis pagalba (Informaciją apie suteiktą de minimis pagalbą tikrina viešoji įstaiga Centrinė projektų valdymo agentūra (toliau – CPVA) naudodamasi Suteiktos valstybės pagalbos registro duomenimis)
Kita įvairių formų valstybės finansinė parama juridiniams asmenims (valstybės suteiktos garantijos, mikrokreditai, garantuotų paskolų palūkanų kompensavimas, kita)
10.2. Ar buvo pateikta paraiška dėl paramos šiam projektui arba jo daliai iš kitų programų, finansuojamų valstybės biudžeto, Europos Sąjungos ar kitos tarptautinės paramos lėšomis?
□ Taip	Jei taip, prašom išsamiai aprašyti (nurodyti susijusią finansinę priemonę, nuorodų numerius, datas, prašytas sumas, suteiktas sumas ir kita)
□ Ne
10.3. Ar šis projektas ar jo dalis papildo kokį nors kitą projektą, kuris jau finansuojamas ar bus finansuojamas iš kitų programų, finansuojamų valstybės biudžeto, Europos Sąjungos ar kitos tarptautinės paramos lėšomis?
□ Taip	Jei taip, prašom išsamiai aprašyti (nurodyti tikslius duomenis, nuorodų numerius, datas, prašytas sumas, gautas sumas ir kita)
□ Ne
10.4. Ar buvo pateikta paraiška dėl paramos, teikiamos iš kitų programų, finansuojamų valstybės biudžeto, Europos Sąjungos ar kitos tarptautinės paramos lėšomis, ankstesniam šio projekto ar jo dalies etapui (įskaitant galimybių studijos ir parengiamuosius etapus)?
□ Taip	Jei taip, prašom išsamiai aprašyti (nurodyti susijusią finansinę priemonę, nuorodų numerius, datas, prašytas sumas, suteiktas sumas ir kita)
□ Ne

11. Projekto rizikos ir jų valdymo veiksniai

Didžiausios rizikos, galinčios kilti įgyvendinant projektą (pavyzdžiui: finansinė, technologinė, aplinkosaugos, socialinė, institucinė, politinė ir panašiai), ir jų mažinimo priemonės.
Rizika, rizikos poveikis projektui	Rizikos mažinimo priemonės

12. Projekto poveikis pareiškėjo įmonės konkurencingumo augimui ir Lietuvos ekonomikos plėtrai (projekto strateginė svarba)

Pateikdami informaciją, paaiškinkite ir pagrįskite, kokią įtaką projektas turės pareiškėjo įmonės ar kitų susijusių pramonės šakų (sektorių) plėtrai ir tarptautiniam konkurencingumui toliau išvardytais aspektais.
Darbo našumui (Skaičiuojama kaip vieno darbuotojo per vieną dirbtą valandą sukurta pridėtinė vertė. Pridėtinė vertė įvertinama kaip išlaidų personalui, nusidėvėjimo ir tipinės veiklos pelno suma.)	1.
Eksporto masto augimui
Produkcijos kokybės gerinimui
Gamybos sąnaudų mažėjimui
Pardavimo didėjimui
Darbo vietų sukūrimui
Pritraukiant tiesiogines užsienio investicijas
Lietuvos priklausomybės nuo žaliavų ir energijos importo mažinimui
Kita

13. Projekto poveikis aplinkai

13.1. Informacija apie pateiktos į rinką naujos aplinkosaugos technologijos arba reikšmingai patobulinto technologinio proceso aplinkosaugos indikatorius. (Pildoma, jei projekto įgyvendinimo rezultatas – į rinką pateikta aplinkosaugos technologija arba į rinką pateiktas reikšmingai patobulintas technologinis procesas.) Turi būti trumpai paaiškinti naujos aplinkosaugos technologijos arba patobulinto technologinio proceso privalumai, palyginti su alternatyviomis tas pačias funkcijas atliekančiomis ar tą pačią produkciją gaminančiomis technologijomis arba technologiniais procesais, kuriais šiuo metu prekiaujama rinkoje. Pateikti duomenys turi būti pagrįsti teoriniais skaičiavimais (vertinimais), pateiktais prie paraiškos pridėtame verslo plane, kuriame atlikta detali į rinką pateiktos naujos aplinkosaugos technologijos arba reikšmingai patobulinto technologinio proceso poveikio gamybos sąnaudoms ir aplinkai analizė. Lentelės eilučių skaičius koreguojamas pagal poreikį – jeigu projekte yra lentelėje nepaminėtas indikatorius, papildykite lentelę, jeigu Jūsų projektui tam tikras indikatorius netinkamas, išbraukite jį iš lentelės. Lentelėje turi būti nurodyti visi su projekto įgyvendinimu susieti indikatoriai, kadangi naudojant naują aplinkosaugos technologiją arba reikšmingai patobulintą technologinį procesą gali būti pasiektas teigiamas efektas vienoje aplinkosaugos srityje, bet kitoje – neigiamas, pvz., sumažėja su nuotekomis susidariusių išleidžiamų teršalų į kanalizavimo sistemą kiekis, bet padidėja atliekų, kurios susidaro nuotekų valymo įrenginiuose, kiekis.
Indikatorius	Dimensija (Nurodomas matavimo vienetas, kuriuo vertinama analizuojamo indikatoriaus kiekybinė išraiška)	Naujos aplinkosaugos technologijos arba reikšmingai patobulinto technologinio proceso parametrai	Alternatyvios, tas pačias funkcijas atliekančios ar tą pačią produkciją gaminančios, technologijos arba technologinio proceso parametrai (Nepildoma, jei rinkoje nėra alternatyvios, tas pačias funkcijas atliekančios ar tą pačią produkciją gaminančios, technologijos arba technologinio proceso)
Žaliavos (-ų) sąnaudų sumažėjimas (Nurodykite tikslų (-ius) žaliavos (-ų) pavadinimą (-us)
Papildomos (-ų) medžiagos (-ų) sąnaudų sumažėjimas (Nurodykite tikslų (-ius) papildomos (-ų) medžiagos (-ų) pavadinimą (-us)
Suvartojamos energijos (elektros, šilumos) struktūra	(proc. energijos, gaunamos iš iškastinio kuro, ir proc. energijos, gaunamos iš atsinaujinančių energijos šaltinių)
Energijos sąnaudų sumažėjimas (Nurodykite tikslų energijos pavadinimą)
Kuro sąnaudų sumažėjimas (Nurodykite tikslų kuro pavadinimą)
Iškastinio kuro sąnaudų sumažėjimas (Nurodykite tikslų iškastinio kuro pavadinimą)
Vandens sąnaudų sumažėjimas
Pavojingų atliekų kiekio sumažėjimas (Nurodykite tikslų pavojingų atliekų pavadinimą)
Nepavojingų atliekų kiekio sumažėjimas (Nurodykite tikslų nepavojingų atliekų pavadinimą)
Oro teršalų kiekio sumažėjimas (Nurodykite tikslų oro teršalų pavadinimą)
Gamybinių nuotekų kiekio sumažėjimas
Nuotekų taršos sumažėjimas (Nurodykite tikslų teršalų pavadinimą)
Kita
13.2. Informacija apie įdiegtos naujos aplinkosaugos technologijos arba reikšmingai patobulinto technologinio proceso aplinkosaugos indikatorius. (Pildoma, jei projekto įgyvendinimo rezultatas – įdiegta nauja aplinkosaugos technologija arba įdiegtas reikšmingai patobulintas technologinis procesas.) Pateikite informaciją apie įgyvendinant projektą įdiegtos naujos aplinkosaugos technologijos arba reikšmingai patobulinto technologinio proceso poveikį, nurodant naudojamų žaliavų, papildomų medžiagų, vandens, energijos ir (arba) kuro sąnaudas, susidariusių atliekų, oro teršalų, nuotekų, nuotekų taršos ir pan. kiekius paraiškos pateikimo metais, įgyvendinus projektą ir per penkerius metus nuo projekto įgyvendinimo. Pateikti duomenys turi būti pagrįsti teoriniais skaičiavimais (vertinimais), pateiktais prie paraiškos pridėtame verslo plane, kuriame atlikta detali diegiamos naujos aplinkosaugos technologijos arba reikšmingai patobulinto technologinio proceso poveikio gamybos sąnaudoms ir aplinkai analizė. Lentelės eilučių skaičius koreguojamas pagal poreikį – jeigu projekte yra lentelėje nepaminėtas indikatorius, papildykite lentelę, jeigu Jūsų projektui tam tikras indikatorius netinkamas, išbraukite jį iš lentelės. Lentelėje turi būti nurodyti visi su projekto įgyvendinimu susieti indikatoriai, kadangi įdiegus naują aplinkosaugos technologiją arba reikšmingai patobulintą technologinį procesą gali būti pasiektas teigiamas efektas vienoje aplinkosaugos srityje, bet kitoje – neigiamas, pvz., sumažėja su nuotekomis susidariusių išleidžiamų teršalų į kanalizavimo sistemą kiekis, bet padidėja atliekų, kurios susidaro nuotekų valymo įrenginiuose, kiekis.
Indikatorius	Dimensija (Nurodomas matavimo vienetas, kuriuo vertinama analizuojamo indikatoriaus kiekybinė išraiška)	Paraiškos pateikimo metais	N (projekto įgyvendinimo pabaigos metai)	N+1	N+2	N+3	N+4	N+5
Žaliavos (-ų) sąnaudos gaminamos produkcijos vienetui (Nurodykite tikslų (-ius) žaliavos (-ų) pavadinimą (-us)
Papildomos medžiagos (-ų) sąnaudos gaminamos produkcijos vienetui (Nurodykite tikslų (-ius) papildomos (-ų) medžia-gos (-ų) pavadinimą (-us)
Elektros energijos iš iškastinio kuro sąnaudos gaminamos produkcijos vienetui.
Elektros energijos iš atsinaujinančių energijos šaltinių sąnaudos gaminamos produkcijos vienetui.
Šilumos energijos sąnaudos gaminamos produkcijos vienetui
Kuro sąnaudos gaminamos produkcijos vienetui (Nurodykite tikslų kuro pavadinimą)
Iškastinio kuro sąnaudos gaminamos produkcijos vienetui (Nurodykite tikslų iškastinio kuro pavadinimą)
Vandens sąnaudos gaminamos produkcijos vienetui
Pavojingų atliekų kiekis gaminamos produkcijos vienetui (Nurodykite tikslų pavojingų atliekų pavadinimą)
Nepavojingų atliekų kiekis gaminamos produkcijos vienetui (Nurodykite tikslų nepavojingų atliekų pavadinimą)
Oro teršalų kiekis gaminamos produkcijos vienetui (Nurodykite tikslų oro teršalų pavadinimą)
Gamybinių nuotekų kiekis gaminamos produkcijos vienetui
Nuotekų tarša gaminamos produkcijos vienetui (Nurodykite tikslų teršalų pavadinimą)

14. Su pareiškėju nebuvo nutraukta sutartis dėl projekto finansavimo, teikiamo iš kitų programų, finansuojamų valstybės biudžeto, Europos Sąjungos ar kitos tarptautinės paramos lėšomis, dėl sutartinių įsipareigojimų nevykdymo.

□ Taip (sutartis nebuvo nutraukta)	□ Ne (sutartis buvo nutraukta)

15. Pareiškėjo deklaracija

Aš, toliau pasirašęs asmuo, patvirtinu, kad: pareiškėjas nėra priskiriamas sunkumų patiriančios įmonės kategorijai, kaip nustatyta 2004 m. spalio 1 d. Komisijos komunikate „Bendrijos gairės dėl valstybės pagalbos sunkumus patiriančioms įmonėms sanuoti ir restruktūrizuoti“ (OL 2004 C 244, p. 2); pareiškėjas nebandė (nebandys) gauti konfidencialios informacijos arba daryti įtakos vertinimą atliekančiai institucijai dabartinio arba ankstesnio paraiškų vertinimo arba atrankos proceso metu; pareiškėjo vadovas ar vyriausiasis buhalteris neturi neišnykusio teistumo dėl nusikalstamos veiklos nuosavybei, turtinėms teisėms ir turtiniams interesams, ekonomikai ir verslo tvarkai ar finansų sistemai; pareiškėjui nebuvo išduotas vykdomasis raštas sumoms išieškoti po to, kai Europos Komisija sprendime paskelbė, kad finansavimas yra neteisėtas ir nesuderinamas su bendrąja rinka, kaip apibrėžiama 2008 m. rugpjūčio 6 d. Komisijos reglamento (EB) Nr. 800/2008, skelbiančio tam tikrų rūšių pagalbą, suderinamą su bendrąja rinka taikant Sutarties 87 ir 88 straipsnius (Bendrasis bendrosios išimties reglamentas) (OL 2008 L 214, p. 3) (toliau – Komisijos reglamentas Nr. 800/2008), 1 straipsnio 6 dalies a ir b punktuose; pareiškėjui nėra iškelta bankroto byla ar pradėtos bankroto procedūros ne teismo keliu, nėra iškelta restruktūrizavimo byla; pareiškėjui, perkėlusiam gamybinę veiklą Europos Sąjungos valstybėje narėje arba į kitą valstybę narę, nėra taikoma arba nebuvo taikoma išieškojimo procedūra.
Projekto pareiškėjo ____________________________________________________ vardu
Vardas, pavardė	Parašas
Pareigos
Atstovavimo pagrindas
Data	Vieta

______________ (pareigos)	____________ (parašas)	____________ (vardas ir pavardė)

16. Pateikiami dokumentai

Eil. Nr.	Pateikiami dokumentai	Lapų skaičius
1.	Paraiškos dėl projekto finansavimo bendroji (A) dalis.
2.	Paraiškos dėl projekto finansavimo specialioji (B) dalis.
3.	Paraišką pasirašiusio asmens įgaliojimus patvirtinantis dokumentas (jeigu paraišką pasirašo įgaliotas asmuo).
4.	Pareiškėjo įstatų (nuostatų ir (ar) statuto) nuorašas (nuorašas – suprantamas taip, kaip jis apibrėžtas Dokumentų tvarkymo ir apskaitos taisyklėse, patvirtintose Lietuvos vyriausiojo archyvaro 2011 m. liepos 4 d. įsakymu Nr. V-118 (Žin., 2011, Nr. 88-4230) ar kopija.
5.	Pareiškėjo paskutinių metų patvirtintos metinės finansinės atskaitomybės dokumentų nuorašai ar kopijos (pateikiami finansinės atskaitomybės dokumentai, nurodyti 1-ojo verslo apskaitos standarto „Finansinė atskaitomybė“, patvirtinto viešosios įstaigos Audito ir apskaitos tarnybos direktoriaus 2010 m. gegužės 13 d. įsakymu Nr. VAS-12 (Žin., 2010, Nr. 57-2828), IV skyriuje) ir pastarųjų 12 mėnesių iki paraiškos pateikimo datos tarpinės finansinės atskaitomybės dokumentai. Jei paskutinių finansinių metų atskaitomybė dar nėra patvirtinta, būtina pateikti pareiškėjo vadovo pasirašytą finansinę atskaitomybę. Tarpinė finansinė atskaitomybė taip pat turi būti pasirašyta pareiškėjo vadovo.
6.	Pareiškėjo atsiskaitymo su valstybės, savivaldybių biudžetais ir valstybės pinigų fondais pažyma, išduota apskrities valstybinės mokesčių inspekcijos, arba valstybės įmonės Registrų centro išduotas dokumentas, patvirtinantis jungtinius kompetentingų institucijų tvarkomus duomenis, ne anksčiau nei prieš 2 mėnesius iki paraiškos pateikimo. Tais atvejais, kai pagal sutartį su mokesčius administruojančia institucija mokesčio mokėjimas yra atidėtas, pridėti dokumentai ar jų kopijos, patvirtinančios mokesčių atidėjimą.
7.	Pareiškėjo vadovo pasirašytas įsipareigojimas prisidėti prie projekto nuosavomis lėšomis – nurodytas nuosavo indėlio dydis, procentas bei lėšų šaltinis ir kiti finansavimo šaltinius pagrindžiantys dokumentai, kaip nurodyta Tinkamumo finansuoti vertinimo metodikos (Gairių 2 priedas) 8.1.1 ir 8.1.2 punktuose.
8.	Smulkiojo ir vidutinio verslo subjekto statuso deklaracija, kurios forma patvirtinta Lietuvos Respublikos ūkio ministro 2008 m. kovo 26 d. įsakymu Nr. 4-119 (Žin., 2008, Nr. 36-1298).
9.	Pateikti dokumentai, įrodantys projekto biudžeto pagrįstumą (tiekėjų komerciniai pasiūlymai, nuorodos į rinkoje galiojančias kainas ir kt.). Darbo užmokesčio projektą vykdantiems ir administruojantiems asmenims išlaidoms pagrįsti – pažymos apie darbo užmokestį už 6 mėnesių iki paraiškos pateikimo laikotarpį. Jeigu projekto veikloms vykdyti numatoma priimti naują darbuotoją – pagrindimas, kuo remiantis jam nustatytas konkretus darbo užmokesčio dydis (pvz., pagal įmonėje panašias funkcijas atliekantiems darbuotojams nustatytą darbo užmokesčio dydį arba vadovaujantis Lietuvos statistikos departamento paskelbtais atitinkamos pareigybės vidutiniais darbo užmokesčio įkainiais).
10.	Projekto reikalingumą ir finansavimo poreikį pagrindžiantis verslo planas, parengtas anglų kalba pagal rekomendacijas, nurodytas CPVA interneto svetainėje www.cpva.lt.
11.	Numatant projekte naujus statybos, rekonstrukcijos ar remonto darbus, statinio (statybos, rekonstravimo ar remonto) projektas bei statybą leidžiantis dokumentas arba dokumentas įrodantis, kad statinio projektas bei statybą leidžiantis dokumentas yra nebūtinas (kopija (-os) (jei taikoma) ir statinio ir žemės sklypo bendraturčių sutikimas (jei yra bendraturčių). Atvejus, kai statinio paprastojo remonto darbams privaloma gauti statybą leidžiantį dokumentą, nustato statybos techninis reglamentas STR 1.07.01:2010 „Statybą leidžiantys dokumentai“, patvirtintas Lietuvos Respublikos aplinkos ministro 2010 m. rugsėjo 27 d. įsakymu Nr. D1-826 (Žin., 2010, Nr. 116-5944).
12.	Valstybės įmonės Registrų centro išduotas centrinio duomenų banko pagrindu parengtas Nekilnojamojo turto registro išrašas, reikalingas projektui įgyvendinti, priklausomybės pareiškėjui arba šio turto valdymo sutarties kopija, jei turtas pareiškėjui priklauso ne nuosavybės teise, arba turto valdymo ketinimo protokolas kartu su turto valdymo sutarties projektu (jeigu turtas, kuriam skiriamas finansavimas, yra valdomas ne nuosavybės teise, turi būti pateikti teisę į (arba dėl ketinimo įgyti teisę) tiesiogiai su projektu susijusį nekilnojamąjį turtą (disponavimą, valdymą, naudojimą) patvirtinančių dokumentų nuorašai. Turto valdymo sutartis turi būti sudaryta ne trumpiau kaip 5 metams nuo projekto įgyvendinimo pabaigos ir įregistruota Lietuvos Respublikos nekilnojamojo turto registre) (jei taikoma).
13.	Jei teisės aktų nustatyta tvarka privaloma atlikti poveikio aplinkai vertinimą, Poveikio aplinkai vertinimo ataskaita (nuorašas) ir atsakingos institucijos sprendimo ar atrankos išvados kopijos ar pareiškėjo laisvos formos raštas, kad projektui netaikomas reikalavimas dėl poveikio aplinkai vertinimo (kai poveikio aplinkai vertinimo atlikti neprivaloma).
14.	Jei teisės aktų nustatyta tvarka privaloma gauti vykdomos ir (ar) planuojamos vykdyti veiklos taršos integruotos prevencijos ir kontrolės leidimą (toliau – Leidimas), Leidimo (jei jis gautas) su priedais kopija arba pareiškėjo vadovo pasirašytas raštas, kuriame paaiškinama (nurodant teisės aktus ir priežastis), kad toks Leidimas neprivalomas.
15.	Jungtinės veiklos (partnerystės) sutarties, parengtos anglų kalba, kopija. Pateikiama, jei partneris ir nepretenduoja gauti finansavimo.
16.	Dokumentas, pagrindžiantis netiesioginių išlaidų priskyrimą projektui pro rata principu (jei taikoma).
17.	Lietuvos Respublikos teisės aktų nustatyta tvarka išduotas leidimas, licencija ar veiklos atestatas, tačiau jeigu jis gali būti išduotas tik įgyvendinus projekte numatytas veiklas, pateikiamas įsipareigojimas, kad leidimo, licencijos ar veiklos atestato kopija bus pateikta CPVA ne vėliau kaip per 12 mėnesių nuo projekto įgyvendinimo pabaigos (jei taikoma).
18.	Pateikiamų dokumentų lapų skaičius, iš viso.

Prie paraiškos gali būti pridedami kiti dokumentai, patvirtinantys ar pagrindžiantys paraiškoje pateiktą informaciją.

II. INFORMACIJA APIE PARTNERĮ

Pildo tik tie partneriai, kurie pretenduoja gauti finansavimą, t. y. partneris yra Norvegijos Karalystėje registruotas juridinis asmuo (įmonė, mokslo ir studijų institucija, asociacija ar klasteris), projekte dalyvaujantis Gairių 16 punkte nurodytomis sąlygomis.

17. Bendra informacija

Projekto partnerio pavadinimas	Partnerio žymėjimas	□ 1 partneris □ 2 partneris □ n partneris

18. Partneris yra (nėra) perkančioji organizacija pagal Norvegijos Karalystės viešuosius pirkimus reguliuojančius teisės aktus ir (ar) Norvegijos mechanizmo įgyvendinimo reglamentą

□ Taip, partneris yra perkančioji organizacija □ Ne, partneris nėra perkančioji organizacija

19. Partnerio turimas teisinis pagrindas vykdyti projekte numatytas veiklas

Jei vykdoma veikla, susijusi su projekto įgyvendinimu, pagal galiojančius Norvegijos Karalystės teisės aktus yra licencijuojama ar jai įgyvendinti reikalingas kitokios formos leidimas, nurodykite turimą (-as) licenciją (-as) ar leidimą (-us) (numerius, pavadinimus, išdavimo datą, galiojimo laiką, išdavusių institucijų pavadinimus).

20. Partnerio patirties pagrįstumas

20.1. Pagrįskite partnerio patirtį vykdant veiklas, nurodytas Gairių 8 punkte, įgyvendinant kitus aplinkosaugos ar mokslinių tyrimų ir technologinės plėtros projektus. Pateikite informaciją apie per paskutinius trejus metus vykdytus projektus, jų veiklos mastą, projekto rezultatus, bendradarbiavimą su kitomis įmonėmis, mokslo ir studijų institucijomis, veiklų kompleksiškumą (sprendinių mastas, originalumas ir panašiai), veiklų poveikį (energijos taupymas, taršos mažinimas, našumas, pridėtinė vertė ir panašiai). Pateikite informaciją apie įgyvendintus, įgyvendinamus tarptautinius projektus, apie dalyvavimą Europos Sąjungos iniciatyvose, kuriant žinių ir inovacijų erdvę.
Metai	Projekto pavadinimas	Projekto vykdytojas	Baigti projektai	Vykdomi projektai
N – paraiškos pateikimo metai
N-1
N-2
N-3
20.2. Pagrįskite turimą patirtį diegiant ar teikiant į rinką naujas technologijas ar reikšmingai patobulintus technologinius procesus.
Metai	Naujų technologijų arba reikšmingai patobulintų technologinių procesų diegimo dažnumas ar reguliarumas (vienetai per metus)	Naujų technologijų arba reikšmingai patobulintų technologinių procesų diegimo į rinką dažnumas ar reguliarumas (vienetai per metus)	Naujų technologijų ar reikšmingai patobulintų technologinių procesų, jų inovatyvumo ir įtakos pareiškėjo ar partnerio (-ių) konkurencingumui aprašymas
N – paraiškos pateikimo metai
N-1
N-2
N-3

21. Gauta (planuojama gauti) valstybės pagalba

21.1. Pateikite informaciją apie partnerio gautą ar planuojamą gauti valstybės pagalbą ir kitą paramą.
Planuojama gauti pagalbos suma	Gautos pagalbos suma	Pagalbos teikėjas	Informacija apie pagalbos suteikimą, teikimo pagrindą	Pagalbos suteikimo data
Kita pagalba (Nurodykite pagalbą, susijusią su projekto įgyvendinimu)
de minimis pagalba	(nurodyti projekto išlaidas, kurioms numatoma gauti de minimis pagalbą)	(nurodykite per praėjusius 3 finansinius metus gautą de minimis pagalbą
Kita įvairių formų valstybės finansinė parama juridiniams asmenims (valstybės suteiktos garantijos, mikrokreditai, garantuotų paskolų palūkanų kompensavimas, kita) (Nurodykite pagalbą, susijusią su projekto įgyvendinimu)
21.2. Ar buvo pateikta paraiška dėl paramos šiam projektui arba jo daliai iš kitų programų, finansuojamų valstybės biudžeto, Europos Sąjungos ar kitos tarptautinės paramos lėšomis?
□ Taip	Jei taip, prašom išsamiai aprašyti (nurodyti susijusią finansinę priemonę, nuorodų numerius, datas, prašytas sumas, suteiktas sumas ir kita)
□ Ne
21.3. Ar šis projektas ar jo dalis papildo kokį nors kitą projektą, kuris jau finansuojamas ar bus finansuojamas iš kitų programų, finansuojamų valstybės biudžeto, Europos Sąjungos ar kitos tarptautinės paramos lėšomis?
□ Taip	Jei taip, prašom išsamiai aprašyti (nurodyti tikslius duomenis, nuorodų numerius, datas, prašytas sumas, gautas sumas ir kita)
□ Ne
21.4. Ar buvo pateikta paraiška dėl paramos, teikiamos iš kitų programų, finansuojamų valstybės biudžeto, Europos Sąjungos ar kitos tarptautinės paramos lėšomis, ankstesniam šio projekto ar jo dalies etapui (įskaitant galimybių studijos ir parengiamuosius etapus)?
□ Taip	Jei taip, prašom išsamiai aprašyti (nurodyti susijusią finansinę priemonę, nuorodų numerius, datas, prašytas sumas, suteiktas sumas ir kita)
□ Ne

22. Su partneriu nebuvo nutraukta sutartis dėl projekto finansavimo, teikiamo iš kitų programų, finansuojamų valstybės biudžeto, Europos Sąjungos ar kitos tarptautinės paramos lėšomis, dėl sutartinių įsipareigojimų nevykdymo

□ Taip (nebuvo nutraukta)	□ Ne (buvo nutraukta)

23. Partnerio deklaracija

Aš, toliau pasirašęs asmuo, patvirtinu, kad: visa su partneriu susijusi informacija, pateikta paraiškoje arba jos prieduose, yra teisinga; partneris yra susipažinęs su paraiškoje pateiktu projekto aprašymu ir įgyvendinimu, jam pritaria ir prie paraiškoje nurodyto projekto prisidės taip, kaip joje nurodyta; partneris tinkamai informuos pareiškėją ir CPVA apie bet kokius duomenų, veiklų pasikeitimus, vykdant projektą, ir bet kokius kitus nukrypimus nuo paraiškoje numatyto projekto įgyvendinimo; partneris įsipareigoja tinkamai nustatyta tvarka saugoti bet kokius dokumentus, susijusius su projektu; partneris nebandė (nebandys) gauti konfidencialios informacijos arba daryti įtakos vertinimą atliekančiai institucijai dabartinio arba ankstesnio paraiškų vertinimo arba atrankos proceso metu; partnerio vadovas ar vyriausiasis buhalteris neturi neišnykusio teistumo dėl nusikalstamos veiklos nuosavybei, turtinėms teisėms ir turtiniams interesams, ekonomikai ir verslo tvarkai ar finansų sistemai; partneriui nebuvo išduotas vykdomasis raštas sumoms išieškoti po to, kai Europos Komisija sprendime paskelbė, kad finansavimas yra neteisėtas ir nesuderinamas su bendrąja rinka, kaip apibrėžiama Komisijos reglamento Nr. 800/2008 1 straipsnio 6 dalies a ir b punktuose; partneriui nėra iškelta bankroto byla ar nepradėtos bankroto procedūros ne teismo tvarka, nėra iškelta restruktūrizavimo byla; partneriui, perkėlusiam gamybinę veiklą Europos Sąjungos valstybėje narėje arba į kitą valstybę narę, nėra taikoma arba nebuvo taikoma išieškojimo procedūra.
Projekto partnerio ______________________________________________ vardu
Vardas, pavardė	Parašas
Pareigos
Atstovavimo pagrindas
Data	Vieta

________________ (pareigos)	______________ (parašas)	___________ (vardas ir pavardė)

24. Pridedami dokumentai

Eil. Nr.	Pridedami dokumentai	Lapų skaičius
1.	Kiekvieno partnerio įstatų (nuostatų ir (ar) statuto) nuorašas ar kopija.
2.	Kiekvieno partnerio registravimo pažymėjimo, išduodamo Norvegijos Karalystės teisės aktų nustatyta tvarka, kopija.
3.	Kiekvieno partnerio Norvegijos Karalystės teisės aktus atitinkanti smulkiojo ir vidutinio verslo subjekto statuso deklaracija (jei taikoma).
4.	Kiekvieno partnerio Norvegijos Karalystės teisės aktus atitinkantys paskutinių metų patvirtintos metinės finansinės atskaitomybės dokumentų nuorašai ar kopijos ir pastarųjų 12 mėnesių iki paraiškos pateikimo datos tarpinės finansinės atskaitomybės dokumentai. Jei paskutinių finansinių metų atskaitomybė dar nėra patvirtinta, būtina pateikti partnerio vadovo pasirašytą finansinę atskaitomybę. Tarpinė finansinė atskaitomybė taip pat turi būti pasirašyta partnerio vadovo.
5.	Kiekvieno partnerio Norvegijos Karalystės teisės aktus atitinkantys dokumentai, įrodantys, kad partneris yra įvykdę su mokesčių ir įnašų mokėjimu susijusius įsipareigojimus.
6.	Norvegijos Karalystės teisės aktų nustatyta tvarka išduotas leidimas, licencija ar veiklos atestatas, jei partnerio vykdoma veikla, susijusi su projekto įgyvendinimu, pagal Norvegijos Karalystės teisės aktus yra licencijuojama ar jai įgyvendinti reikalingas kitokios formos leidimas, tačiau jeigu jis gali būti išduotas tik įgyvendinus projekte numatytas veiklas, pateikiamas įsipareigojimas, kad leidimo, licencijos ar veiklos atestato kopija bus pateikta CPVA ne vėliau kaip per 12 mėnesių nuo projekto įgyvendinimo pabaigos (jei taikoma).
7.	Pateikiamų dokumentų lapų skaičius, iš viso.

Prie paraiškos gali būti pridedami kiti dokumentai, patvirtinantys ar pagrindžiantys paraiškoje pateiktą informaciją.

III. INFORMACIJA APIE PARTNERĮ, NEPRETENDUOJANTĮ GAUTI FINANSAVIMO

Pildo tik tie partneriai, kurie nepretenduoja gauti finansavimo, t. y. partneris yra Lietuvoje ar Norvegijos Karalystėje registruotas juridinis asmuo (įmonė ar mokslo ir studijų institucija), projekte dalyvaujantis Gairių 17 punkte nurodytomis sąlygomis.

25. Bendra informacija

Projekto partnerio pavadinimas	Partnerio žymėjimas	□ 1 partneris □ 2 partneris □ n partneris

26. Partnerio turimas teisinis pagrindas vykdyti projekte numatytas veiklas

Jei vykdoma veikla, susijusi su projekto įgyvendinimu, pagal galiojančius Lietuvos Respublikos ar Norvegijos Karalystės teisės aktus yra licencijuojama ar jai įgyvendinti reikalingas kitokios formos leidimas, nurodykite turimą (-as) licenciją (-as) ar leidimą (-us) (numerius, pavadinimus, išdavimo datą, galiojimo laiką, išdavusių institucijų pavadinimus).

27. Partnerio patirties pagrįstumas

27.1. Pagrįskite partnerio patirtį vykdant veiklas, nurodytas Gairių 8 punkte, įgyvendinant kitus aplinkosaugos ar mokslinių tyrimų ir technologinės plėtros projektus. Pateikite informaciją apie per paskutinius trejus metus vykdytus projektus, jų veiklos mastą, projekto rezultatus, bendradarbiavimą su kitomis įmonėmis, mokslo ir studijų institucijomis, veiklų kompleksiškumą (sprendinių mastas, originalumas ir panašiai), veiklų poveikį (energijos taupymas, taršos mažinimas, našumas, pridėtinė vertė ir panašiai). Pateikite informaciją apie įgyvendintus, įgyvendinamus tarptautinius projektus, apie dalyvavimą Europos Sąjungos iniciatyvose, kuriant žinių ir inovacijų erdvę.
Metai	Projekto pavadinimas	Projekto vykdytojas	Baigti projektai	Vykdomi projektai
N – paraiškos pateikimo metai
N-1
N-2
N-3
27.2. Pagrįskite turimą patirtį diegiant ar teikiant į rinką naujas technologijas ar reikšmingai patobulintus technologinius procesus.
Metai	Naujų technologijų arba reikšmingai patobulintų technologinių procesų diegimo dažnumas ar reguliarumas (vienetai per metus)	Naujų technologijų arba reikšmingai patobulintų technologinių procesų diegimo į rinką dažnumas ar reguliarumas (vienetai per metus)	Naujų technologijų ar reikšmingai patobulintų technologinių procesų, jų inovatyvumo ir įtakos pareiškėjo ar partnerio (-ių) konkurencingumui aprašymas
N – paraiškos pateikimo metai
N-1
N-2
N-3

28.	Su partneriu nebuvo nutraukta sutartis dėl projekto finansavimo, teikiamo iš kitų programų, finansuojamų valstybės biudžeto, Europos Sąjungos ar kitos tarptautinės paramos lėšomis, dėl sutartinių įsipareigojimų nevykdymo

□ Taip (nebuvo nutraukta)	□ Ne (buvo nutraukta)

29. Partnerio deklaracija

Aš, toliau pasirašęs asmuo, patvirtinu, kad: visa su partneriu susijusi informacija, pateikta paraiškoje arba jos prieduose, yra teisinga; partneris yra susipažinęs su paraiškoje pateiktu projekto aprašymu ir įgyvendinimu, jam pritaria ir prie paraiškoje nurodyto projekto prisidės taip, kaip joje nurodyta; partneris gali įgyvendinti projekto tikslus, veiklas ir uždavinius per projekto įgyvendinimo laikotarpį; partneris tinkamai informuos pareiškėją ir CPVA apie bet kokius duomenų, veiklų pasikeitimus, vykdant projektą, ir bet kokius kitus nukrypimus nuo paraiškoje numatyto projekto įgyvendinimo; partneris nebandė (nebandys) gauti konfidencialios informacijos arba daryti įtakos vertinimą atliekančiai institucijai dabartinio arba ankstesnio paraiškų vertinimo arba atrankos proceso metu; partnerio vadovas ar vyriausiasis buhalteris neturi neišnykusio teistumo dėl nusikalstamos veiklos nuosavybei, turtinėms teisėms ir turtiniams interesams, ekonomikai ir verslo tvarkai ar finansų sistemai; nebuvo išduotas vykdomasis raštas sumoms išieškoti po to, kai Europos Komisija sprendime paskelbė, kad finansavimas yra neteisėtas ir nesuderinamas su bendrąja rinka, kaip apibrėžiama Komisijos reglamento Nr. 800/2008 1 straipsnio 6 dalies a ir b punktuose; partneriui nėra iškelta bankroto byla ar pradėtos bankroto procedūros ne teismo tvarka, nėra iškelta restruktūrizavimo byla; partneriui, perkėlusiam gamybinę veiklą Europos Sąjungos valstybėje narėje arba į kitą valstybę narę, nėra taikoma arba nebuvo taikoma išieškojimo procedūra. Projekto partnerio ___________________________________________ vardu
Vardas, pavardė	Parašas
Pareigos
Atstovavimo pagrindas
Data	Vieta

________________ (pareigos)	______________ (parašas)	___________ (vardas ir pavardė)

30. Pridedami dokumentai

Eil. Nr.	Pridedami dokumentai	Lapų skaičius
1.	Pateiktas kiekvieno partnerio įstatų (nuostatų ir (ar) statuto) nuorašas ar kopija.
2.	Kiekvieno Norvegijos Karalystėje registruoto partnerio registravimo pažymėjimo, išduodamo Norvegijos Karalystės teisės aktų nustatyta tvarka, kopija.
3.	Kiekvieno partnerio Lietuvos Respublikos ar Norvegijos Karalystės teisės aktus atitinkanti smulkiojo ir vidutinio verslo subjekto statuso deklaracija (jei taikoma).
4.	Kiekvieno partnerio paskutinių metų patvirtintos metinės finansinės atskaitomybės dokumentų nuorašai ar kopijos (pateikiami finansinės atskaitomybės dokumentai, nurodyti 1-ojo verslo apskaitos standarto „Finansinė atskaitomybė“ IV skyriuje arba 1-ojo viešojo sektoriaus apskaitos ir finansinės atskaitomybės standarto „Informacijos pateikimas finansinių ataskaitų rinkinyje“, patvirtinto Lietuvos Respublikos finansų ministro 2007 m. gruodžio 28 d. įsakymu Nr. 1K-388 (Žin., 2008, Nr. 1-29), III skyriuje) ir pastarųjų 12 mėnesių iki paraiškos pateikimo datos tarpinės finansinės atskaitomybės dokumentai. Jei paskutinių finansinių metų atskaitomybė dar nėra patvirtinta, būtina pateikti partnerio vadovo pasirašytą finansinę atskaitomybę. Tarpinė finansinė atskaitomybė taip pat turi būti pasirašyta partnerio vadovo. Norvegijos Karalystėje registruotas partneris (-iai) teikia metinės finansinės atskaitomybės dokumentus, atitinkančius Norvegijos Karalystės teisės aktus.
5.	Lietuvos Respublikos ar Norvegijos Karalystės teisės aktų nustatyta tvarka išduotas leidimas, licencija ar veiklos atestatas, jei partnerio vykdoma veikla, susijusi su projekto įgyvendinimu, pagal Lietuvos Respublikos ar Norvegijos Karalystės teisės aktus yra licencijuojama ar jai įgyvendinti reikalingas kitokios formos leidimas, tačiau jeigu jis gali būti išduotas tik įgyvendinus projekte numatytas veiklas, pateikiamas įsipareigojimas, kad leidimo, licencijos ar veiklos atestato kopija bus pateikta CPVA ne vėliau kaip per 12 mėnesių nuo projekto įgyvendinimo pabaigos (jei taikoma).
6.	Pateikiamų dokumentų lapų skaičius, iš viso.

Prie paraiškos gali būti pridedami kiti dokumentai, patvirtinantys ar pagrindžiantys paraiškoje pateiktą informaciją.

_________________

Gairių pareiškėjams gauti paramą pagal 2009–2014 m.

Norvegijos finansinio mechanizmo Žaliosios pramonės

inovacijų programos Partnerystės projektų schemą

5 priedas

2009–2014 M. NORVEGIJOS FINANSINIO MECHANIZMO ŽALIOSIOS PRAMONĖS INOVACIJŲ PROGRAMOS PARTNERYSTĖS PROJEKTŲ SCHEMAI PRISKIRTŲ PROGRAMOS ĮGYVENDINIMO STEBĖSENOS RODIKLIŲ SKAIČIAVIMO METODIKA

EIL. NR.	STEBĖSENOS RODIKLIO PAVADINIMAS	STEBĖSENOS RODIKLIO PAAIŠKINIMAS	STEBĖSENOS RODIKLIO MATAVIMAS	ATSAKINGAS UŽ INFORMACIJOS PATEIKIMĄ JURIDINIS ASMUO

MATAVIMO VIENETAS	SKAIČIAVIMO BŪDAS	INFORMACIJOS ŠALTINIS	LAIKAS

1.	Produkto rodiklis: Įgyvendinti projektai, kurių rezultatas – sukurtos ar įsigytos ir įdiegtos ar pateiktos į rinką naujos aplinkosaugos technologijos ar reikšmingai patobulinti esami technologiniai procesai (skaičius).	Sąvokos: Projektas – ekonomiškai nedalomų ir tikslią funkciją atliekančių veiklos rūšių visuma, turinti apibrėžtą biudžetą, įgyvendinimo laikotarpį ir aiškiai nustatytus tikslus. Pastaba. Projekto vykdytojas turi privalomai pasirinkti šį produkto rodiklį.	Skaičius	Skaičiuojami sėkmingai užbaigti projektai, kurių rezultatas – sukurtos ar įsigytos ir įdiegtos ar pateiktos į rinką naujos aplinkosaugos technologijos ar reikšmingai patobulinti esami technologiniai procesai.	Pirminiai šaltiniai: galutinė projekto įgyvendinimo ataskaita. Antriniai šaltiniai: mokėjimo prašymas (2009–2014 m. Europos ekonominės erdvės ir Norvegijos finansinių mechanizmų programų ir projektų įgyvendinimo taisyklių, patvirtintų Lietuvos Respublikos finansų ministro 2012 m. balandžio 11 d. įsakymu Nr. 1K-135 (Žin., 2012, Nr. 44-2179; 2013, Nr. 13-629) (toliau – Administravimo taisyklės), 17 priedas) (toliau – MP) (informacija pateikiama MP 3 punkte „Stebėsenos rodikliai“). Galutinai už rodiklio pasiekimą atsiskaitoma su galutiniu MP.	Projektui pasibaigus. Kas ketvirtį su MP.	Projekto vykdytojas.
2.	Rezultato rodiklis: Pritraukta privačių investicijų.	Privačios investicijos – pareiškėjo ir projekto partnerių privatus indėlis į projektą. Pagrindiniai teiginiai: Rodiklio skaičiavimui bus įtraukiamos tik tiesioginės privačios investicijos, tai yra pareiškėjo ir projekto partnerių indėlis, į tinkamas ir netinkamas išlaidas. Pildydamas paraiškos dėl projekto finansavimo bendrosios (A) dalies formos (Administravimo taisyklių 9 priedas) (toliau – paraiškos (A) dalis) 14 punktą, pareiškėjas turi įrašyti planuojamų pritraukti privačių investicijų sumą, pildydamas paraiškos (A) dalies 13 punktą, nurodyti projekto netinkamų finansuoti išlaidų sumą. Pastaba. Projekto vykdytojas, be šio rezultato rodiklio, privalo pasirinkti vieną iš rezultato rodiklių, nurodytų šios metodikos 3–7 punktuose.	Mln. Lt	Sumuojamas privačių investicijų kiekis pagal projektą.	Pirminiai šaltiniai: sąskaitos faktūros, banko sąskaitos išrašai, kiti projekto išlaidų apmokėjimą pagrindžiantys dokumentai, kiti dokumentai. Antriniai šaltiniai: MP. MP lentelėje „Stebėsenos rodikliai“ prie rodiklio pasiekimo įrašoma tik pritrauktų tinkamų išlaidų suma, kuri atitinka pareiškėjo ir projekto partnerių privačių investicijų dalį nuo projekto pradžios iki ataskaitinio laikotarpio pabaigos. Kartu su MP pateikiami tik tinkamomis išlaidomis pripažintų išlaidų pagrindimo ir išlaidų apmokėjimo įrodymo dokumentai. Informacija apie netinkamų išlaidų pritraukimą pateikiama su galutiniu MP, t. y. galutiniame MP nurodoma visa nuo projekto pradžios iki pabaigos pritraukta tinkamų išlaidų suma kartu su netinkamų išlaidų suma (pridedama deklaracija dėl netinkamų išlaidų pritraukimo).	Nuolat. Privatus indėlis į tinkamas išlaidas – kas ketvirtį su MP. Privatus indėlis į tinkamas ir netinkamas išlaidas – pasibaigus projektui su galutiniu MP.	Projekto vykdytojas.
3.	Rezultato rodiklis: Sukurtos ir įdiegtos naujos aplinkosaugos technologijos (skaičius).	Sąvokos: Sukurtos ir įdiegtos aplinkosaugos technologijos – dėl projekto įgyvendinimo sukurtos ir įdiegtos įmonės veikloje naujos, inovatyvios Lietuvos rinkos mastu aplinkosaugos technologijos.	Skaičius	Sumuojamas sukurtų ir įdiegtų naujų aplinkosaugos technologijų kiekis per projekto įgyvendinimo laikotarpį.	Pirminiai šaltiniai: technologijos aprašymas, techninė specifikacija, bandymo protokolas, sutartys ir kiti dokumentai, įrodantys, kad technologija buvo sukurta ir įdiegta. Antriniai šaltiniai: MP, projekto įgyvendinimo ataskaita.	Nuolat. Kas ketvirtį kartu su MP, kas metus po projekto įgyvendinimo. Galutinai už rodiklio pasiekimą atsiskaitoma kartu su projekto įgyvendinimo ataskaita.	Projekto vykdytojas.
4.	Rezultato rodiklis: Sukurtos ir pateiktos į rinką naujos aplinkosaugos technologijos (skaičius).	Sąvokos: Aplinkosaugos technologijos pateiktos į rinką – dėl projekto įgyvendinimo į rinką (Lietuvos, Europos ar platesniu mastu) pateiktos naujos Lietuvos rinkos mastu technologijos, padedančios mažinti žaliavų poreikį, suvartojamos energijos ir išmetamų teršalų kiekį, leidžiančios išgauti vertingus šalutinius produktus ir išsprendžiančios atliekų šalinimo problemas.	Skaičius	Sumuojamas į rinką pateiktų naujų aplinkosaugos technologijų pavyzdžių skaičius per projekto įgyvendinimo laikotarpį ir 3 metus po projekto įgyvendinimo.	Pirminiai šaltiniai: dokumentai (technologijos aprašymas, pirkimo–pardavimo sutartys, sąskaitos ar kt. dokumentai), įrodantys, kad į rinką buvo pateiktos sukurtos naujos aplinkosaugos technologijos. Antriniai šaltiniai: MP, galutinis mokėjimo prašymas ir ataskaita po projekto užbaigimo.	Nuolat. Kas ketvirtį kartu su MP, kas metus po projekto įgyvendinimo. Galutinai už rodiklio pasiekimą atsiskaitoma praėjus 3 metams po projekto įgyvendinimo.	Projekto vykdytojas.
5.	Rezultato rodiklis: Reikšmingai patobulinti ir įdiegti esami technologiniai procesai, leidžiantys sumažinti jų poveikį aplinkai ir (arba) padidinti gamtos išteklių panaudojimo efektyvumą (skaičius).	Sąvokos: Reikšmingai patobulinti ir įdiegti technologiniai procesai – dėl projekto įgyvendinimo reikšmingai patobulinti ir įdiegti esami technologiniai procesai, kai pagerinamos jų technologinės savybės ir funkcinės charakteristikos, dėl kurių sumažinamas jų neigiamas poveikis aplinkai ir (arba) padidinamas gamtos išteklių panaudojimo efektyvumas.	Skaičius	Sumuojamas reikšmingai patobulintų ir įdiegtų technologinių procesų kiekis per projekto įgyvendinimo laikotarpį.	Pirminiai šaltiniai: technologinio proceso aprašymas, brėžiniai, technologinio proceso bandymo protokolas, sutartys ir kt. dokumentai, įrodantys, kad esamas technologinis procesas buvo reikšmingai patobulintas ir įdiegtas. Antriniai šaltiniai: MP, projekto įgyvendinimo ataskaita.	Nuolat. Kas ketvirtį kartu su MP. Galutinai už rodiklio pasiekimą atsiskaitoma kartu su projekto įgyvendinimo ataskaita.	Projekto vykdytojas.
6.	Rezultato rodiklis: Reikšmingai patobulinti ir pateikti į rinką esami technologiniai procesai, leidžiantys sumažinti jų poveikį aplinkai ir (arba) padidinti gamtos išteklių panaudojimo efektyvumą (skaičius).	Sąvokos: Reikšmingai patobulinti ir pateikti į rinką technologiniai procesai – dėl projekto įgyvendinimo reikšmingai patobulinti ir pateikti į rinką esami technologiniai procesai, kai pagerinamos jų technologinės savybės ir funkcinės charakteristikos, dėl kurių sumažinamas jų neigiamas poveikis aplinkai ir (arba) padidinamas gamtos išteklių panaudojimo efektyvumas.	Skaičius	Sumuojamas reikšmingai patobulintų ir pateiktų į rinką technologinių procesų kiekis per projekto įgyvendinimo laikotarpį ir 3 metus po projekto įgyvendinimo.	Pirminiai šaltiniai: technologinio proceso aprašymas, brėžiniai, technologinio proceso bandymo protokolas, pirkimo–pardavimo sutartis ir kt. dokumentai, įrodantys, kad esamas technologinis procesas buvo reikšmingai patobulintas ir pateiktas į rinką. Antriniai šaltiniai: MP, ataskaita po projekto užbaigimo.	Nuolat. Kas ketvirtį kartu su MP, kas metus po projekto įgyvendinimo. Galutinai už rodiklio pasiekimą atsiskaitoma praėjus 3 metams po projekto įgyvendinimo.	Projekto vykdytojas.
7.	Rezultato rodiklis: Įsigyta ir įdiegta naujų inovatyvių aplinkosaugos technologijų (skaičius).	Sąvokos: Įdiegtos naujos aplinkosaugos technologijos – dėl projekto įgyvendinimo įmonės veikloje įsigytos ir įdiegtos naujos inovatyvios Lietuvos rinkos mastu ar reikšmingai patobulintos technologijos, padedančios mažinti žaliavų poreikį, suvartojamos energijos ir išmetamų teršalų kiekį, leidžiančios išgauti vertingus šalutinius produktus ir padedančios išspręsti atliekų šalinimo problemas.	Skaičius	Sumuojamas įsigytų ir įdiegtų aplinkosaugos technologijų kiekis pagal projektą.	Pirminiai šaltiniai: dokumentai (pirkimo–pardavimo sutartys, sąskaitos, projekto vykdytojo sudaromi sąrašai ar kt.), įrodantys, kad buvo įsigytos ir įdiegtos aplinkosaugos technologijos. Antriniai šaltiniai: MP, galutinis mokėjimo prašymas ir projekto įgyvendinimo ataskaita.	Nuolat. Kas ketvirtį su mokėjimo prašymu. Galutinai už rodiklio pasiekimą atsiskaitoma kartu su projekto įgyvendinimo ataskaita.	Projekto vykdytojas.

_________________

Gairių pareiškėjams gauti paramą pagal

2009–2014 m. Norvegijos finansinio mechanizmo

Žaliosios pramonės inovacijų programos

Partnerystės projektų schemą

6 priedas

2009–2014 M. NORVEGIJOS FINANSINIO MECHANIZMO ŽALIOSIOS PRAMONĖS INOVACIJŲ PROGRAMOS PARTNERYSTĖS PROJEKTO paraiškos vertinimo ataskaita

20 __m._______________ d.	Nr. _____________________

(data)	(kvietimo teikti paraiškas numeris)

Paraiškos kodas ___________________

1. Duomenys apie projektą:

Pareiškėjo pavadinimas
Partnerio (-ių) pavadinimas (-ai)
Projekto pavadinimas
Programos pavadinimas
Schemos pavadinimas
Trumpas projekto aprašymas
Projekto tikslai ir uždaviniai
Projekto veiklos
Projekto įgyvendinimo trukmė, mėn.
Projekto įgyvendinimo vieta
Stebėsenos rodikliai:	rodiklis	vnt.	reikšmė

Produkto rodiklis

Rezultato rodikliai

2. Informacija apie prašomas ir siūlomas finansuoti projekto išlaidas (pildoma tik viena iš žemiau pateiktų lentelių):

1 lentelė. Pildoma, jei nėra projekto partnerių, kuriems būtų taikomas kitoks nei pareiškėjui finansavimo intensyvumas.

Išlaidų kategorija	Paraiškos duomenys	Vertinimo duomenys

Projekto vertė, Lt	Tinkamų išlaidų suma, Lt	Prašomo finansavimo suma	Projekto vertė, Lt	Tinkamų išlaidų suma, Lt	Tinkamų deklaruoti išlaidų suma, Lt	Siūlomo finansavimo suma

%	Lt

%	Lt
Iš viso

2 lentelė. Pildoma, jei skiriasi finansavimo intensyvumas projekte dalyvaujančių partnerių patiriamoms išlaidoms.

Išlaidų kategorija	Paraiškos duomenys	Vertinimo duomenys

Projekto vertė, Lt	Tinkamų išlaidų suma, Lt	Prašomo finansavimo suma	Projekto vertė, Lt	Tinkamų išlaidų suma, Lt	Tinkamų deklaruoti išlaidų suma, Lt	Siūlomo finansavimo suma

Pareiškėjo ir partnerio	Pareiškėjo ir partnerio

Pareiškėjo	Partnerio	Pareiškėjo	Partnerio	Pareiškėjo	Partnerio

%	Lt

%	Lt	%	Lt
Iš viso

Išvados:

Vertintojo pastabos:

3. Paraiškos naudos ir kokybės vertinimo rezultatai:

Eil. Nr.	Vertinimo kriterijus (atitinka Gairių pareiškėjams gauti paramą pagal 2009–2014 m. Norvegijos finansinio mechanizmo Žaliosios pramonės inovacijų programos Partnerystės projektų schemą 3 priedo specialiųjų prioritetinių projektų atrankos kriterijų pavadinimus ir eilės numerius)	Vertinimo skalė	Vertinimo balas	Suteiktų balų pagrindimas
1.	2. PIRMAEILIAI SCHEMOS KRITERIJAI	0–80
1.1.	2.1. Pareiškėjo ir partnerio (-ių) patirtis tinkamai ir laiku įgyvendinti projektą.	0–5
1.2.	2.2. Projekto įgyvendinimo planas.	0–5
1.3.	2.3. Projekto poveikis pareiškėjo įmonės konkurencingumo augimui ir Lietuvos ekonomikos plėtrai (strateginė projekto svarba).	0–5
1.4.	2.4. Aplinkosaugos technologijų arba reikšmingai patobulintų technologinių procesų parametrų ir funkcinių charakteristikų lygis tausaus gamtos išteklių naudojimo atžvilgiu.	0, 3, 4 arba 5
1.5.	2.5. Aplinkosaugos technologijų arba reikšmingai patobulintų technologinių procesų parametrų ir funkcinių charakteristikų lygis oro taršos atžvilgiu.	0, 3 arba 5
1.6.	2.6. Aplinkosaugos technologijų arba reikšmingai patobulintų technologinių procesų parametrų ir funkcinių charakteristikų lygis atsinaujinančių energijos šaltinių naudojimo atžvilgiu.	0, 3, 4 arba 5
1.7.	2.7. Aplinkosaugos technologijų arba reikšmingai patobulintų technologinių procesų parametrų ir funkcinių charakteristikų lygis gamybinių nuotekų atžvilgiu.	0, 3, 4 arba 5
1.8.	2.8. Aplinkosaugos technologijų arba reikšmingai patobulintų technologinių procesų parametrų ir funkcinių charakteristikų lygis gamybinių atliekų atžvilgiu.	0, 3 arba 5
Suteikta balų už pirmaeilius schemos kriterijus, pritaikius daugiklį ((?(2.1.+ ... +2.8)/8) x 16))
2.	5. ANTRAEILIAI SCHEMOS KRITERIJAI	0–20
2.1.	5.1. Projektas įgyvendinamas savivaldybėje, kuri Lietuvos Respublikos Vyriausybės 2007 m. sausio 31 d. nutarimu Nr. 112 „Dėl probleminių teritorijų“ (Žin., 2007, Nr. 15-555) pripažinta problemine teritorija, arba regioniniame ekonomikos augimo centre, išskirtame Lietuvos regioninės politikos iki 2013 metų strategijoje, patvirtintoje Lietuvos Respublikos Vyriausybės 2005 m. gegužės 23 d. nutarimu Nr. 575 (Žin., 2005, Nr. 66-2370).	0 arba 5
Suteikta balų už antraeilius schemos kriterijus, pritaikius daugiklį ((?(5.1.)/1) x 4))
SUTEIKTA BALŲ IŠ VISO

Vertintojo pastabos:

4. Nustatytos esminės rizikos:

5. Projekto įgyvendinimo sutarties sudarymo pastabos:

6. Viešosios įstaigos Centrinės projektų valdymo agentūros išvados ir rekomendacijos dėl finansavimo projektui skyrimo:

__________________ (pareigų pavadinimas)	________________ (parašas)	______________ (vardas, pavardė)

_________________